A6-0258/2008
13.6.2008
***I
PRANEŠIMAS
dėl pasiūlymo dėl Europos Parlamento ir Tarybos reglamento, iš dalies keičiančio Tarybos reglamento (EB) Nr. 1172/98 dėl krovinių vežimo keliais statistinių ataskaitų nuostatas, susijusias su Komisijai suteiktais įgyvendinimo įgaliojimais. Derinimas su reguliavimo procedūra su tikrinimu
(COM(2007)0778 – C6‑0451/2007 – 2007/0269(COD))
Transporto ir turizmo komitetas
Pranešėjas:
Georg Jarzembowski
PE 405.965v02-00
Procedūrų sutartiniai ženklai
* Konsultavimosi procedūra
balsavusių narių balsų dauguma
**I Bendradarbiavimo procedūra (pirmasis svarstymas)
balsavusių narių balsų dauguma
**II Bendradarbiavimo procedūra (antrasis svarstymas)
balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
*** Pritarimo procedūra
visų Parlamento narių balsų dauguma, išskyrus EB sutarties 105, 107, 161 ir 300 straipsniuose bei ES sutarties 7 straipsnyje numatytus atvejus
***I Bendro sprendimo procedūra (pirmasis svarstymas)
balsavusių narių balsų dauguma
***II Bendro sprendimo procedūra (antrasis svarstymas)
balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
***III Bendro sprendimo procedūra (trečiasis svarstymas)
balsavusių narių balsų dauguma pritariama bendram tekstui
(Procedūra pasirenkama atsižvelgiant į Komisijos pasiūlytą teisinį pagrindą.)
Teisės akto pakeitimai
Parlamento pakeitimų tekstas paryškinamas pusjuodžiu kursyvu . Iš dalies keičiančiuose aktuose esamos nuostatos tekstas, kurio Komisija nepakeitė, bet nori keisti Parlamentas, paryškinamas pusjuodžiu šriftu. Parlamento išbrauktos šio teksto dalys žymimos laužtiniais skliaustais: […]. Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pataisymams reikalingas atitinkamų skyrių sutikimas.
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................5
AIŠKINAMOJI DALIS..............................................................................................................7
PROCEDŪRA.............................................................................................................................8
EUROPOS PARLAMENTO TEISĖKŪROS REZOLIUCIJOS PROJEKTAS
dėl Europos Parlamento ir Tarybos reglamento, iš dalies keičiančio Tarybos reglamento (EB) Nr. 1172/98 dėl krovinių vežimo keliais statistinių ataskaitų nuostatas, susijusias su Komisijai suteiktais įgyvendinimo įgaliojimais. Derinimas su reguliavimo procedūra su tikrinimu
( COM(2007)0778 – C6‑0451/2007 – 2007/0269(COD) )
(Bendro sprendimo procedūra: pirmasis svarstymas)
Europos Parlamentas ,
– atsižvelgdamas į Komisijos pasiūlymą Europos Parlamentui ir Tarybai ( COM(2007)0778 ),
– atsižvelgdamas į EB sutarties 251 straipsnio 2 dalį ir 285 straipsnio 1 dalį, pagal kurias Komisija jam pateikė pasiūlymą ( C6‑0451/2007 ),
– atsižvelgdamas į Darbo tvarkos taisyklių 51 straipsnį,
– atsižvelgdamas į Transporto ir turizmo komiteto pranešimą ( A6‑0258/2008 ),
1. pritaria Komisijos pasiūlymui su pakeitimais;
2. ragina Komisiją dar kartą perduoti klausimą svarstyti Parlamentui, jei ji ketina pasiūlymą keisti iš esmės arba pakeisti jį nauju tekstu;
3. paveda Pirmininkui perduoti Parlamento poziciją Tarybai ir Komisijai.
Pakeitimas
1
Pasiūlymas dėl reglamento – iš dalies keičiantis aktas
1 straipsnio 5 punktas
Reglamentas (EB) Nr. 1172/98
9 straipsnis
Komisijos siūlomas tekstas
Pakeitimas
(5) 9 straipsnis keičiamas taip:
(5) 9 straipsnis išbraukiamas .
a) Pirmas sakinys pakeičiamas taip:
Šio reglamento įgyvendinimo tvarka, taip pat priemonės, skirtos jam suderinti su ekonomikos ir technikos pažanga, nustatomos 10 straipsnyje nurodyta tvarka, tačiau pernelyg nedidinant valstybių narių išlaidų ir (arba) respondentams tenkančios naštos.“
b) Pridedamos šios trečia ir ketvirta pastraipos:
Pirmoje ir antroje įtraukose nurodytos priemonės, skirtos neesminėms šio reglamento nuostatoms iš dalies pakeisti jį papildant, priimamos taikant 10 straipsnio 3 dalyje nustatytą reguliavimo procedūrą su tikrinimu.
Trečioje ir ketvirtoje įtraukose nurodytos priemonės priimamos laikantis 10 straipsnio 2 dalyje nurodytos tvarkos:
AIŠKINAMOJI DALIS
Komisijos pasiūlymo tikslas – priimti Reglamentą (EB) 1172/98 dėl krovinių vežimo keliais statistinių ataskaitų, siekiant taikyti naują reguliavimo procedūrą su tikrinimu, nustatytą iš dalies pakeisto Sprendimo 1999/468/EB 5a straipsnyje. Tai daroma pateikiant teisės akto pakeitimus.
Iš tiesų Komisija siūlo taikyti reguliavimo procedūrą su tikrinimu dviem atvejais:
· pagal 3 straipsnio 4 dalį – nustatant renkamų duomenų pobūdį bei priedų turinį;
· pagal 4 straipsnį – rengiant duomenų rinkimo ir apdorojimo būdus.
Pranešėjas sutinka su šiais pasiūlymais, nes jie susiję su priemonėmis, kurios yra bendro pobūdžio ir skirtos neesminėms minėto reglamento nuostatoms iš dalies pakeisti arba jį papildyti naujomis neesminėmis nuostatomis, o tai yra vienas iš kriterijų, kad būtų taikoma reguliavimo procedūra su tikrinimu.
Komisija siūlo ir toliau taikyti valdymo procedūrą šiais dviem atvejais:
· pagal 5 straipsnio 2 dalį – taikant duomenų, įskaitant, jeigu reikia, ir šiais duomenimis pagrįstų statistikos lentelių perdavimo tvarką;
· pagal 6 straipsnį – skleidžiant statistikos rezultatus, įskaitant skleistinų rezultatų struktūrą ir turinį.
Pranešėjas pritaria šiems pasiūlymams, nes šios priemonės yra labiau administracinio ir techninio pobūdžio, taigi jos iš tiesų nepapildo pagrindinio teisės akto, nes neįtraukiamos naujos neesminės nuostatos.
Komisija šiuos savo pakeitimus įtraukia ir į 9 straipsnį. Iš tiesų 9 straipsnyje pakartojama tai, kas buvo minėta pirmesniuose straipsniuose, tačiau kitaip formuluojant tekstą, ypač pirmąjį sakinį, kuriame bendrais bruožais kalbama apie šio reglamento įgyvendinimo tvarką, taip pat priemones, skirtas jam suderinti su ekonomikos ir technikos pažanga. Pranešėjas mano, kad toks pakeitimas kelia painiavą ir yra nereikalingas, taigi jis siūlo išbraukti 9 straipsnį. Jei Taryba ir (arba) Komisija nuspręstų, kad pateiktas 9 straipsnis reikalingas, būtų logiškiau taikyti reguliavimo procedūrą su tikrinimu visoms šio straipsnio įtraukose nurodytoms priemonėms. Šiuo atveju reikėtų atitinkamai pakeisti 5 straipsnio 2 dalį ir 6 straipsnį.
PROCEDŪRA
Pavadinimas
Krovinių vežimo keliais statistinės ataskaitos
Nuorodos
KOM(2007)0778 – C6-0451/2007 – 2007/0269(COD)
Pateikimo Europos Parlamentui data
6.12.2007
Atsakingas komitetas
Paskelbimo plenariniame posėdyje data
TRAN
19.2.2008
Nuomonę teikiantis (-ys) komitetas (-ai)
Paskelbimo plenariniame posėdyje data
JURI
19.2.2008
Nuomonė nepareikšta
Nutarimo data
JURI
8.4.2008
Pranešėjas(-ai)
Paskyrimo data
Georg Jarzembowski
22.1.2008
Priėmimo data
29.5.2008
Galutinio balsavimo rezultatai
+:
–:
0:
22
0
1
Posėdyje per galutinį balsavimą dalyvavę nariai
Inés Ayala Sender, Paolo Costa, Arūnas Degutis, Petr Duchoň, Saïd El Khadraoui, Robert Evans, Emanuel Jardim Fernandes, Francesco Ferrari, Brigitte Fouré, Mathieu Grosch, Georg Jarzembowski, Timothy Kirkhope, Sepp Kusstatscher, Jörg Leichtfried, Marian-Jean Marinescu, Willi Piecyk, Paweł Bartłomiej Piskorski, Luís Queiró, Reinhard Rack, Brian Simpson
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Nathalie Griesbeck, Zita Gurmai, Leopold Józef Rutowicz
Pateikimo data
13.6.2008
