Antradienį sesijoje: žemės ūkio ateitis, G20 susitikimo išvados
Institucijos
2008-11-19 - 13:11
ES pieno kvotas planuoja didinti 1 proc. Plenariniame antradienio posėdyje Europos Parlamentas aptarė Didžiojo dvidešimtuko (G20) – apimančio 85 proc. pasaulio ekonomikos bei 2/3 jo gyventojų – šalių vadovų susitikimo rezultatus ir kovos su ekonomikos lėtėjimu perspektyvas. Europarlamentarai diskutavo ir dėl europinės žemės ūkio politikos ateities.
Europos Parlamentas antradienį taip pat pritarė nemokamam vaisių ir daržovių dalijimui mokyklose, patvirtino priemones, skirtas mažinti moterų ir vyrų darbo užmokesčio skirtumą ir aptarė dešimtmetį švenčiančios Europos pinigų sąjungos perspektyvas.
Žemės ūkio politikos ateitis
Bendros ES žemės ūkio politikos (BŽŪP) reforma sugriežtino subsidijų tvarką ir didesnę lėšų dalį skyrė kaimo plėtrai. Europos Parlamento nuomonė dėl tolimesnės BŽŪP peržiūros atsispindi keturiuose Luis Manuel Capoulas Santos (Socialistų frakcija, Portugalija) parengtuose pranešimuose, sulaukusiuose net 1170 pakeitimų siūlymų.
„Privalome išsaugoti BŽŪP – konkurencingo Europos žemės ūkio pagrindą“, – sakė pranešėjas. Pasak jo, Komisijos siūlomos rinkos valdymo ir pieno sektoriaus pertvarkymo priemonės yra per radikalios.
Didesnes nei 5 tūkst. eurų išmokas gaunantiems ūkininkams iki 2013 m. jas siūloma apkarpyti 7 proc., o ne Komisijos siūlomais 13 proc., šias lėšas skiriant kaimo plėtros priemonėms. 2009 ir 2010 m. pieno kvotos didės vienu procentu, o ES valstybėms turėtų būti leista iki 15 proc. lėšų panaudoti pieno gamintojų ir galvijų augintojų rėmimui.
G20 susitikimas baigėsi, krizė tęsiasi
Lapkričio 14-15 d. vykusį G20 susitikimą antradienį vertinę europarlamentarai diskutavo apie ES ir pasaulinės ekonomikos padėtį.
Pasak ES pirmininkaujančios Prancūzijos Europos reikalų ministro Jean-Pierre Jouyet, pasauliui susidūrus su didžiausia nuo 1929 m. finansų krize, daugelį valstybių jau apėmė recesija. Komisijos primininko José Manuel Barroso nuomone, G20 susitikimas parodė, kad išaušo „nauja kolektyvinio globalaus krizės valdymo era“.
„Finansų krizė nereiškia kapitalizmo pralaimėjimo – tai prasto reglamentavimo, nepakankamo skaidrumo ir tinkamos priežiūros stokos pasekmė“, – sakė Europos liaudies partijos ir Europos demokratų frakcij os pirmininkas Joseph Daul.
Ragindamas stiprinti finansų sistemos priežiūrą, Socialistų frakcijos lyderis Martin Schulz aklą bankų ir fondų gelbėjimą prilygino lošėjo, kuriam nepasisekė kazino, rėmimu tam, kad jis ir toliau tęstų azartinius žaidimus.
Anot Liberalų ir demokratų aljansui vadovaujančio Grahamo Watsono, po šio finansų sukrėtimo padėtis turės gerokai pasikeisti daugelyje sričių.
20081114STO42064 Naujausi pranešimai spaudai ES žemės ūkio politika maisto krizės akivaizdoje Finansų rinka negali likti nereguliuojama, teigia europarlamentarai Kapitalizmas mirė, merdi ar tik šlubčioja? EP pritarė vaisių ir daržovių dalinimui mokyklose
LT
1
PHOTO
20081118PHT42345.jpg
LT
2
LINK
/news/expert/default_lt.htm
LT
4
LINK
//news/expert/infopress_page/008-42164-322-11-47-901-20081117IPR42160-17-11-2008-2008-true/default_lt.htm
-//EP//TEXT IM-PRESS 20081103STO41197 0 NOT XML V0//LT
-//EP//TEXT IM-PRESS 20081107STO41560 0 NOT XML V0//LT
-//EP//TEXT IM-PRESS 20081117IPR42158 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
