KLAUSIMAS ŽODŽIU H-0424/09
Vyriausybės valandai 2009 Lapkričio mėnesio sesijoje
pagal 116 Darbo tvarkos taisyklių straipsnį
pateikė
Iliana Malinova Iotova
Komisijai
Tema: Leistinų otų sugavimų mažinimas Bulgarijai ir Rumunijai 2010 m.
Pasiūlymas dėl Tarybos reglamento, nustatančio tam tikrų žuvų rūšių Juodojoje jūroje leistinų sugavimų 2010 m. ir žvejybos sąlygų Nr. 14074/09 PECH 262 yra labai svarbus Bulgarijos ir Rumunijos žuvininkystei. Komisijos pasiūlymo patvirtinimas turėtų neigiamą poveikį žuvininkystei. Taip pat kyla klausimų dėl numatyto kvotų mažinimo poveikio aplinkai. Šiuo metu visos suinteresuotosios šalys laikosi nuomonės, kad otų populiacija Juodojoje jūroje stabili.
Kokių duomenų pagrindų Žuvininkystės mokslo, technikos ir ekonomikos komitetas perkėlė otus iš 6 kategorijos į 10?
Ar rengiant galutinę pranešimo redakciją buvo atsižvelgtą į darbo grupės, kurioje taip pat dalyvavo ekspertai iš Bulgarijos ir Rumunijos, nuomonę?
Kodėl taip skiriasi darbo grupės ir Žuvininkystės mokslo, technikos ir ekonomikos komiteto nuomonė?
Ar kvotų mažinimas turės poveikį Juodosios jūros ekologijai?
Ar įmanoma kitais metais persvarstyti paskirstymo formulę taikant į Bulgarijos ir Rumunijos parengtą metodą?
