Klausimas, į kurį atsakoma žodžiu, Nr. O-000285/2011
Komisijai
Darbo tvarkos taisyklių 115 straipsnis
Erminia Mazzoni
Peticijų komiteto vadu Tema: Laisvė nesiburti į asociacijas (peticija Nr. 0901/2008)
2008 m. Švedijos įmonių savininkų asociacija pateikė peticiją (Nr. 0901/2008), kurioje nurodė, kad jos nariams buvo grasinama ir jie buvo bauginami, nes atsisakė pasirašyti kolektyvines sutartis, kurias sudarė Švedijos profesinės sąjungos. Peticijos teikėjai pabrėžė, kad atitinkamos įmonės atitiko visus teisinius reikalavimus ir sudarė darbo sąlygas, kurios buvo tokios geros kaip ir kitur arba dar geresnės.
Peticijos teikėjai teigia, kad profesinės sąjungos Švedijoje imasi neproporcingai griežtų priemonių ir kad laisvė nesiburti į asociacijas yra asmens teisė, prilygstanti asociacijų laisvei.
Teisė, apie kurią diskutuojama, yra pagarba laisvei nesijungti į kolektyvines asociacijas ar nesudaryti kolektyvinių susitarimų (vadinamoji negatyvi asociacijų laisvė). Peticijos teikėjai mano, kad laisvė nesiburti į asociacijas yra absoliuti laisvė ir ją reikia ginti.
- Ar Komisija sutinka, kad laisvė nesijungti į asociacijas yra pagrindinė ir absoliuti teisė pagal Sutartis ir kitas atitinkamas konvencijas ir susitarimus, kurie privalomi ES valstybėms narėms?
- Ar Komisija sutinka, kad laisvė nesiburti į asociacijas yra tokia pat svarbi kaip asociacijų laisvė ir kad ją reikia ginti?
- Atsižvelgiant į laisvę nesiburti į asociacijas ar Komisija mano, kad Švedijos darbo santykių srities teisės aktai visiškai atitinka Sutarčių turinį ir prasmę ir kitas atitinkamas konvencijas ir susitarimus, kurie yra privalomi ES valstybėms narėms?
