P6_TA(2008)0086
EB ir Dramblio Kaulo Kranto žuvininkystės sektoriaus partnerystės susitarimas *
A6-0054/2008
2008 m. kovo 11 d. Europos Parlamento teisėkūros rezoliucija dėl pasiūlymo dėl Tarybos reglamento dėl Europos bendrijos ir Dramblio Kaulo Kranto Respublikos žuvininkystės sektoriaus partnerystės susitarimo sudarymo ( COM(2007)0648 – C6-0429/2007 – 2007/0226(CNS) )
(Konsultavimosi procedūra)
Europos Parlamentas
, –
atsižvelgdamas į pasiūlymą dėl Tarybos reglamento ( COM(2007)0648 ),
–
atsižvelgdamas į EB sutarties 37 straipsnį ir 300 straipsnio 2 dalį,
–
atsižvelgdamas į EB sutarties 300 straipsnio 3 dalies pirmą pastraipą, pagal kurią Taryba kreipėsi į Parlamentą dėl konsultacijos ( C6-0429/2007 ),
–
atsižvelgdamas į Darbo tvarkos taisyklių 51 straipsnį ir 83 straipsnio 7 dalį,
–
atsižvelgdamas į Žuvininkystės komiteto pranešimą ir Vystymosi komiteto bei Biudžeto komiteto nuomones ( A6-0054/2008 ),
1.
pritaria pasiūlymui dėl Tarybos reglamento su pakeitimais ir pritaria susitarimo sudarymui;
2.
paveda Pirmininkui perduoti Parlamento poziciją Tarybai ir Komisijai bei valstybių narių ir Dramblio Kaulo Kranto Respublikos parlamentams ir vyriausybėms.
Komisijos siūlomas tekstas Parlamento pakeitimai Pakeitimas 1 2 a konstatuojamoji dalis (nauja)
(2a)
Svarbu, kad Europos Parlamentui būtų teikiama kokybiškesnė informacija. Tuo tikslu Komisija turėtų teikti Europos Parlamentui susitarimo 9 straipsnyje minimo jungtinio komiteto posėdžių išvadas.
Pakeitimas 2 3 straipsnio 1 a pastraipa (nauja)
Kiekvienais metais Komisija vertina, ar valstybės narės, kurių laivai vykdo veiklą pagal protokolą, laikosi deklaravimo reikalavimų. Jeigu jos nepaiso šių reikalavimų, Komisija atmeta jų prašymus dėl žvejybos licencijų kitiems metams.
Pakeitimas 3 3 a straipsnis (naujas)
3a straipsnis
Kiekvienais metais Komisija teikia ataskaitą Europos Parlamentui ir Tarybai, kurioje aptariami protokolo 7 straipsnyje aprašytos daugiametės sektoriaus programos rezultatai ir tai, kaip valstybės narės laikosi deklaravimo reikalavimų
.
Pakeitimas 4 3 b straipsnis (naujas)
3b straipsnis
Per paskutinius protokolo galiojimo metus ir prieš sudarant susitarimą dėl jo atnaujinimo, Komisija Europos Parlamentui ir Tarybai pateikia ataskaitą apie susitarimo taikymą ir jo įgyvendinimo sąlygas
.
Pakeitimas 5 3 c straipsnis (naujas)
3c straipsnis
Remdamasi 3b straipsnyje minėta ataskaita ir pasikonsultavusi su Europos Parlamentu, Taryba, jei reikia, suteikia Komisijai įgaliojimus derėtis dėl naujo protokolo priėmimo
.
Pakeitimas 6 3 d straipsnis (naujas)
3d straipsnis
Komisija teikia Europos Parlamentui susitarimo 9 straipsnyje minimo jungtinio komiteto posėdžių išvadas.
