Plenarinės sesijos darbotvarkėje – padėtis Palestinoje ir ES viešieji ryšiai
Institucijos
2006-02-01 - 15:47
Trečiadienį Briuselyje prasidėjo dalinė EP plenarinė sesija.
Pradėdamas posėdį, EP pirmininkas Josep BORRELL (Žozepas Borelis) pareiškė Parlamento solidarumą ir užuojautą tiems, kurių artimieji žuvo pastarojo meto nelaimėse Slovakijoje bei Lenkijoje. Sausio 19 d. sudužus lėktuvui žuvo 42 Slovakijos taikdariai, grįžtantys iš misijos Kosove. Tuo tarpu sausio 29 d., sugriuvus parodų paviljonui Lenkijos Chožuvo (Chorzów) mieste, žuvo 66 žmonės, o apie 100 sužeista. Deputatai pagerbė žuvusiuosius tylos minute.
Darbotvarkės pakeitimai. Trečiadienio pavakarę, po debatų apie bendrąją užsienio ir saugumo politiką, deputatai aptars rinkimų Palestinoje rezultatus, padėtį Artimuosiuose Rytuose bei Tarybos sprendimą neviešinti diplomatų pranešimo apie padėtį Rytų Jeruzalėje. Ketvirtadienį Parlamentas balsuos dėl rezoliucijos apie rinkimų Palestinoje rezultatus ir padėtį Rytų Jeruzalėje.
Ketvirtadienio rytą (9 val.) Komisijos vicepirmininkė Margot WALLSTRÖM pristatys Baltąją knygą apie Europos viešųjų ryšių politiką. Vėliau vyks diskusija kelių transporto klausimais, kuri baigsis 11 val. Iškart po to prasidės balsavimas.
20060131IPR04856
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
