Klausimas, į kurį atsakoma žodžiu, Nr. O-000147/2011
Komisijai
Darbo tvarkos taisyklių 115 straipsnis
Claude Turmes
Verts/ALE frakcijos vardu
Anni Podimata
,
Fiona Hall
Tema: Portugalijai skirtos finansinės paramos paketo nuostatos, susijusios su paramos atsinaujinantiems energijos šaltiniams sistemų persvarstymu
Savo naujausiame komunikate „Atsinaujinančioji energija. Siekiant 2020 m. tikslo“ ir Komisijos nario G. Oettinger 2011 m. balandžio 15 d. laiške Italijos vyriausybei Komisija pripažino poreikį remti technologinę plėtrą atsinaujinančių energijos šaltinių sektoriuje ir pripažino, kad pokyčiai, turintys poveikio finansinei vykdomų projektų grąžai greičiausiai pakenks investicijų stabilumui ir susilpnins investuotojų pasitikėjimą.
Nepaisant to, 2011 m. gegužės 16 d. ES finansų ministrai patvirtino finansinės paramos paketo teikimą ir pasirašė Susitarimo memorandumą su Tarptautiniu valiutos fondu bei Portugalija, kuriame aiškiai reikalaujama persvarstyti dabartinius atsinaujinančių energijos šaltinių reglamentavimo pagrindus. Galiojančių sutarčių dėl atsinaujinančių energijos šaltinių atveju Portugalijos vyriausybė privalo įvertinti galimybę iš naujo derėtis dėl šių sutarčių siekiant mažesnio tiekimo tarifo ir 2011 m. ketvirtą ketvirtį pateikti pranešimą, kartu su tyrimu dėl paramos atsinaujinantiems energijos šaltiniams sistemų veiksmingumu. Susitarimo memorandumu Portugalija yra įpareigojama sumažinti naujose sutartyse numatytus tiekimo tarifus ir mažėjančių tarifų pagalba suteikti paskatas mažinti išlaidas bei vystyti alternatyvius brandesnių technologijų mechanizmus, kaip pvz. tiekimo priemokos.
Tai yra būtent tokie politikos pokyčiai, kuriais yra susilpninamas investuotojų pasitikėjimas. Komisijos narys G. Oettinger pareiškė Italijos vyriausybei, kad tokia politika turėtų poveikio finansinei vykdomų projektų grąžai ir greičiausiai pažeistų pagrindinius nacionalinės ir Bendrijos teisės principus. Taip pat tokiais pokyčiais būtų pakenkta investicijų šioje srityje stabilumui, kas gali turėti poveikio ekonomikos atsigavimui.
Kokių žingsnių Komisija ketina imtis siekiant užtikrinti, kad nebus sumenkinta jos politika ir rekomendacijos, ypač atsižvelgiant į ekonomikai skirtus finansinės paramos paketus? Kaip Komisija užtikrins stabilią ir patikimą investicijų į atsinaujinančius energijos šaltinius įstatyminę bazę, siekiant išvengiant jau galiojančių sutarčių persvarstymo? Ar Komisija gali patvirtinti savo politiką, pagal kurią Pietų Europos šalys yra remiamos visapusiškai išnaudoti savo atsinaujinančios energijos šaltinius ir toliau juos panaudoti kaip ekonomikos gaivinimo ir darbo vietų kūrimo priemonę?
