P6_TA(2005)0337
Turizmas ir vystymasis
A6-0173/2005
Europos Parlamento rezoliucija dėl turizmo ir vystymosi ( 2004/2212(INI) )
Europos Parlamentas
, -
atsižvelgdamas į AKR ir ES partnerystės susitarimo, pasirašyto 2000 m. birželio 23 d. Kotonu, 24 straipsnį,
-
atsižvelgdamas į 2004 m. spalio 20 d. AKR ir ES ekonominių ir socialinių interesų grupių 7-ojo regioninio seminaro, globojamo AKR ir ES jungtinės parlamentinės asamblėjos, metu priimtą Fidži deklaraciją,
-
atsižvelgdamas į Komisijos komunikatą Tarybai, Europos Parlamentui, Europos ekonomikos ir socialinių reikalų komitetui ir Regionų komitetui dėl pagrindinių Europos turizmo darnaus vystymosi gairių ( KOM(2003)0716 ),
-
atsižvelgdamas į 2002 m. gegužės 14 d. savo rezoliuciją dėl Komisijos komunikato Tarybai, Europos Parlamentui, Ekonomikos ir socialinių reikalų komitetui ir Regionų komitetui dėl bendro darbo dėl Europos turizmo ateities OL C 180, 2003 7 31, p. 138.
,
-
atsižvelgdamas į 2002 m. rugpjūčio 26 d. - rugsėjo 4 d. pasaulio aukščiausio lygio susitikimą Johanesburge dėl darnaus vystymosi,
-
atsižvelgdamas į 2001 m. kovo mėn. Librevilyje AKR ir ES jungtinės asamblėjos priimtą rezoliuciją dėl turizmo ir vystymosi Europos plėtros fondo (EPF) valdymo ir kontrolės kontekste OL C 265, 2001 9 20, p. 39.
,
-
atsižvelgdamas į 2000 m. lapkričio 10 d. Tarybos pareiškimą dėl Europos bendrijos vystymosi politikos,
-
atsižvelgdamas į 2000 m. vasario 18 d. savo rezoliuciją dėl Komisijos komunikato pavadinimu "Didinti turizmo galimybes darbo vietoms kurti – tolesni veiksmai Aukšto lygio grupei pateikus išvadas ir rekomendacijas" OL C 339, 2000 11 29, p. 292.
,
-
atsižvelgdamas į 1999 m. spalio 14 d. Nasau AKR ir ES jungtinės asamblėjos priimtą rezoliuciją dėl turizmo ir vystymo OL C 59, 2000 3 1, p. 41.
,
-
atsižvelgdamas į 1999 m. spalio 1 d. Čilės Santjago mieste Pasaulinės Turizmo Organizacijos (PTO) generalinės asamblėjos priimtą Pasaulinį turizmo etikos kodeksą, patvirtintą 2001 m. gruodžio 21 d. Jungtinių Tautų generalinės asamblėjos rezoliucija (A/RES/56/212),
-
atsižvelgdamas į 1999 m. balandžio 1 d. Strasbūre AKR ir ES jungtinės asamblėjos priimtą rezoliuciją dėl bendradarbiavimo vystymosi procese kultūrinės dimensijos, įskaitant kultūros paveldo ir turizmo klausimus OL C 271, 1999 9 24, p. 73.
,
-
atsižvelgdamas į 1998 m. lapkričio 30 d. Briuselyje Vystymosi tarybos priimtą rezoliuciją dėl darnaus turizmo besivystančiose šalyse,
-
atsižvelgdamas į Darbo tvarkos taisyklių 45 straipsnį,
-
atsižvelgdamas į Vystymosi komiteto pranešimą ( A6-0173/2005 ),
A.
kadangi turizmas neginčijamai yra besivystančių šalių variklis visais aspektais; kadangi dėl šios priežasties yra būtina reguliariai vertinti jo poveikį ir kad pagal savo kompetenciją Europos Parlamento vystymosi komitetas savo kvalifikacija puikiai tinka šiam uždaviniui atlikti,
Turizmas – ekonominio augimo faktorius
B.
kadangi turizmas yra vienas iš pagrindinių vystymosi politikos aspektų, kuris turi būti įgyvendintas besivystančiose šalyse,
C.
kadangi komunikacijos, energetikos, naujųjų komunikacinių technologijų arba sveikatos ir sveikatingumo srities infrastruktūrų projektai yra būtini plėtojant turizmo veiklą besivystančiose šalyse,
D.
kadangi yra labai svarbu, jog tokie projektai būtų tiek pat naudingi ir vietos bendruomenėms, ir turizmo pramonei,
E.
kadangi tos turizmo formos, ir visų pirma "sąžiningas turizmas", kuriomis siekiama užtikrinti teisingą atlygį vietiniams darbininkams ir įmonininkams, turi sulaukti ypatingo valdžios atstovų dėmesio,
F.
kadangi PTO projektas "Darnus turizmas – priemonė skurdui šalinti" prisideda prie Tūkstantmečio vystymosi tikslo mažinti skurdą, bandant sukurti darbo vietas žmonėms, kurių dienos pajamos mažesnės nei vienas doleris,
G.
atsižvelgdamas į vykstančias derybas dėl ekonominės partnerystės susitarimų, kurie nuo 2008 m. sausio 1 d. pakeis vienašalį preferencinį prekybos režimą, taikomą prekybiniams AKR ir Europos Sąjungos ryšiams,
H.
kadangi turizmo sektorius neginčijamai peržengia valstybių sienas, ir kad nepaisant to, jog nėra bendros turizmo politikos, turizmo tarnyba Komisijos Įmonių ir pramonės generaliniame direktorate yra nepakankamo dydžio,
Turizmas – aplinkos apsaugos ir paveldo išsaugojimo faktorius
I.
kadangi turizmas gali plėtotis tik paisant gamtinių ir kultūrinių sąlygų bei tų vietos bendrijų, kuriuose yra vystomas, tradicijų,
J.
kadangi turizmas turėtų būti laikomas ne aplinkos priešu, bet priešingai – jos sąjungininku, kadangi aplinkos ir paveldo išsaugojimas yra turizmo pelningumo sąlyga,
K.
kadangi valdžios institucijos turėtų specialiai atkreipti dėmesį į gamtą tausojančio turizmo formas, tokias kaip ekologinis turizmas, kaimo turizmas ir solidarusis turizmas,
L.
kadangi turizmui yra naudinga, kai saugojamas vietos, gamtos ir kultūros, materialusis ir nematerialusis paveldas bei istoriniai pastatai,
M.
kadangi valdžios institucijos turėtų skirti ypatingą dėmesį turistų saugumui bei turistiniams įrengimus ir vietoms,
N.
kadangi yra teisėta, jog vyriausybės, pasikonsultavusios su organizacijomis, atstovaujančiomis turizmo sektoriui, nustato griežtas popiliarių vietų lankymo taisykles,
O.
kadangi yra būtina suderinti patirtį energetikos srityje su transporto politika, siekiant apsaugoti aplinką ir laikytis Kioto protokole, kuriuo siekiama darnaus vystymosi, numatytų tikslų,
P.
kadangi susijusios nacionalinės valdžios institucijos turėtų integruoti ir priimti nuostatą apriboti turistų antplūdžius į gausiai lankomas mažas salų valstybes, kalnų arba pakrantės teritorijas,
Turizmas – demokratijos ir politinės pusiausvyros faktorius
Q.
kadangi turizmo vystymasis gali būti kovos su totalitarizmu ir diktatūromis priemonė ir per daug centralizuotos valdžios priešas,
R.
kadangi kai kuriose šalyse turizmas yra siejamas su žmogaus teisių pažeidimais, tokiais kaip vaikų darbas, prostitucija ir seksualinis vaikų išnaudojimas,
S.
kadangi dėl pasaulinio prieš demokratiją ir jos gynėjus nukreipto terorizmo, kai per bailius mirtininkų išpuolius nesirenkant aukų masiškai žūsta civiliai, ypač kenčia turizmo sektorius ir turistai,
T.
kadangi turizmas gali būti demokratinė, suteikianti galimybę vietos, regioniniu arba nacionaliniu lygmeniu sukurti civilinei visuomenei atstovaujančias ekonomines ir socialines organizacijas,
U.
kadangi turizmas vienija ir padeda skatinti teritorinę, socialinę ir ekonominę sanglaudą,
V.
kadangi šiuo metu turistai gali naudotis judėjimo laisve ir vienos kelionės metu aplankyti keletą vietų, o tai padeda didinti regionų bendradarbiavimą ir sutvirtinti valstybių santykius,
W.
kadangi vyriausybės ir ypač valstybių narių turizmo operatoriai daro didelę įtaką pasirenkant turistines vietas, o neigiama šalies, kurioje negerbiami demokratijos principai ir žmogaus teisės, reklama veikia atgrasančiai,
X.
kadangi Tarptautinis sąžiningo turizmo tinklas buvo įkurtas 1999 m. kaip trejų metų projektas, finansuojamas Komisijos ir Jungtinės Karalystės Tarptautinio vystymosi departamento, siekiant skatinti etišką prekybos praktiką,
Turizmas – visuomenės sveikatos ir švietimo faktorius
Y.
kadangi šalies visuomenės sveikata yra jos patrauklumo dalis,
Z.
kadangi turizmas teigiamai veikia visuomenės sveikatos standartus, nes skatina taikyti būtinas higienos reikalavimus, sveikatos priežiūros priemones, vykdyti skiepų kampanijas ir skleisti žinias apie profilaktiką,
AA.
kadangi ŽIV/AIDS, tuberkuliozė ir maliarija yra pasaulinė nelaimė,
AB.
kadangi turistams ir vietos gyventojams yra iškilusi užkrečiamųjų ligų, tokių kaip žarnyno, kvėpavimo takų infekcijos, karštligės dėl nežinomų priežasčių ir hepatitų, rizika,
AC.
kadangi turizmas daro įtaką švietimui ir leidžia vietos gyventojams mokytis kalbų bei naujų informacinių ir komunikacinių technologijų, kas suteikia galimybę skleisti jų kultūrinį paveldą laikantis papročių ir tradicijų, kartu reikalaujant prisitaikyti prie visuomenės raidos ir modernios praktikos,
AD.
kadangi valstybinės valdžios institucijos turėtų garantuoti, kad būtų išsaugotos vietos žmogaus teises ir visų pirma vaikų ir moterų teises gerbiančios vietos tradicijos,
Turizmas – netvarkos ir piktnaudžiavimo faktorius
AE.
kadangi kuriant darbo vietas reikia laikytis Tarptautinės darbo organizacijos (TDO) nustatytoų standartų,
AF.
kadangi su sekso turizmu reikia kovoti nuolat ir kad kovoti turi Europos bei vietos valdžios institucijos derindamos savo darbą su nevyriausybinėmis organizacijomis,
AG.
kadangi tik suderintos priemonės, informacijos perdavimas ir sankcijų taikymas laikantis tarptautinės teisės taisyklių yra iš tiesų veiksmingi,
AH.
kadangi visuotinis sankcijų, taikomų sekso turistams, paskelbimas, turėtų daryti atgrasantį poveikį, o už su sekso turizmu susijusius nusikaltimus turi būti traukiama baudžiamojon atsakomybėn ir tai turėtų būti galima padaryti tiek kilmės, tiek nusikaltimo įvykdymo šalyje,
AI.
atsižvelgdamas į teigiamą turizmo operatorių, turizmo agentūrų ir oro linijų bendrovių vykdomos politikos ir taikomų priemonių, tokių kaip brošiūrų platinimas arba vaizdo medžiagos rodymas kelionės į problemiškas vietas metu, poveikį,
AJ.
atsižvelgdamas į neigiamas spekuliacijų vietos gyventojų nekilnojamuoju turtu pasekmes,
AK.
atsižvelgdamas į bendro intereso, susijusios su korumpuota praktika, riziką, kuri gali iškilti užsienio investuotojams ir besivystančių šalių vyriausybėms,
AL.
atsižvelgdamas į vaiko teisę būti apsaugotam nuo išnaudojimo ir teisę psichologiškai atsistatyti, kaip numatyta Vaiko teisių konvencijos 32, 34, 35 ir 39 straipsniuose,
Turizmas – ekonomikos augimo faktorius
1.
ragina, kad kuriant ES vystymosi politiką, būtų sistemiškai ir suderintai atsižvelgiama į turizmo poveikį ir darnaus turizmo bei gero valdymo principą;
2.
mano, kad turizmas turi būti darnus ir gerinti vietos gyventojų gyvenimą, saugoti jų aplinką ir sveikatą ir remti vietos ekonomiką, vietoje perkant maistą ir kitus išteklius;
3.
prašo Komisijos apsvarstyti galimybę sustiprinti Įmonių generalinio direktorato už turizmą atsakingą techninę struktūrą, atsižvelgiant į transversalią turizmo svarbą ir progresyviai didėjantį jam įtakos turinčių ir iš kitų Bendrijos politikos sričių kylančių iniciatyvų taikymą;
4.
ragina, kad Europos Komisijos Įmonių generalinio direktorato turizmo tarnybai būtų skiriama daugiau dėmesio, didinant turimus finansinius išteklius, siekiant prisidėti prie bendro pasiūlymų dėl turizmo sektoriaus politikos augimo;
5.
ragina diskusijas, kad būtų paskirti Vystymosi generalinio direktorato ir Prekybos generalinio direktorato turizmo ekspertai;
6.
ragina skatinti vietos kontroliuojamas turizmo iniciatyvas, nukreiptas į skurdo mažinimą, biologinės įvairovės išsaugojimą ir žmogaus teisių skatinimą;
7.
siūlo, kad Komisija pabrėžtų turizmo politiką per bendradarbiavimo ir vystymosi politikos sritis ir jos vystymo gairių ir įmonių struktūrų suderinimo kontekste, būtent per santykius su AKR šalimis;
8.
ragina AKR šalių vyriausybes išnagrinėti galimybę vykdyti politiką, kuria būtų siekiama užtikrinti "planavimo laimėjimų" naudą vietos bendruomenėms, kuriose vyksta turizmo projektai;
9.
pabrėžia, jog yra būtina iš turizmo gautą ekonominę naudą investuoti skatinant tų vietovių vystymąsi; ragina kelionių operatorius peržiūrėti jų "viskas įskaičiuota" paketus, kurie trukdo vietos bendruomenėms gauti pelno iš turizmo, ir skatina šiuos operatorius kiek galima daugiau naudotis vietos resursais ir personalu, įskaitant valdantį personalą;
10.
ragina vyriausybes skatinti kurti ir (arba) plėtoti viešųjų ir privačių asmenų partnerystes bei sudaryti palankesnes sąlygas turizmo sektoriuje veikiančioms įmonėms kurtis;
11.
ragina padidinti, kur tinkama, Europos plėtros fondo (EPF) finansuojamų darnaus turizmo pakraipos projektų proporciją;
12.
siūlo turizmo, darnaus turizmo ir jo ekonominio poveikio klausimą įtraukti į derybas dėl ekonominių partnerystės susitarimų ir kad būtų teigiamai atsižvelgta į su Europos rinka susijusių besivystančių šalių interesus, iškilus su turizmu susijusiems klausimams Bendrojo susitarimo dėl prekybos paslaugomis (GATS) kontekste;
13.
pažymi, kad daugelyje besivystančių šalių turizmo sektorius yra išskirtinai privatus sektorius, ir kad reikia, jog Bendrija rastų būdų užtikrinti, kad suinteresuotos šalys ir kiti socialiniai partneriai būtų visiškai įtraukti į diskusijas, susijusias su turizmo sektoriui įtaką darančia vystymosi politika;
14.
pabrėžia, kad Bendrija turi skubiai remti šalis, kenčiančias nuo gamtinių katastrofų, darančių įtaką jų turizmo pramonei;
Turizmas – aplinkos pasaugos ir paveldo išsaugojimo faktorius
15.
ragina priimti bendrą Aplinkos generalinio direktorato ir Vystymosi generalinio direktorato programą, siekiant eksportuoti Europos atliekų tvarkymo technologijas, pradžioje tiriant poveikį, paskui – taikant bandomuosius projektus;
16.
ragina sukurti tvaraus turizmo politiką ir reglamentus, siekiant apsaugoti ir išsaugoti natūralius išteklius, kultūros paveldą ir tradicinius žemės dirbimo būdus;
17.
skatina esamų techninių ir mokslinių priemonių optimizavimą, siekiant vienu metu užkirsti kelią ir architektūrinio paveldo apgadinimui ir (arba) sunaikinimui ir aplinkos degradacijai;
18.
ragina, kad visoms Europos turistinio pobūdžio investicijoms besivystančiose šalyse būtų taikomos tos pačios taisyklės kaip ir skiriant Bendrijos investicines lėšas Europos Sąjungoje, todėl neturi būti remiamos jokios investicijos, akivaizdžiai keliančios grėsmę priimančios šalies aplinkai, žmogaus teisėms, minimalioms TDO priimtiems standartams, vietos ir senųjų bendruomenių gyvenimo būdui, istoriniam ir kultūros paveldui;
19.
ragina Bendriją teikti techninę paramą masinio turizmo šalims, kurios yra priverstos imtis priemonių turistinėms vietoms išsaugoti; taip pat ragina keitimąsi geriausia patirtimi šioje srityje;
20.
skatina vietos valdžios institucijas, susidūrusias su pernelyg greitu turizmo šuoliu, prireikus imtis priemonių turistų srautui sumažinti;
Turizmas – demokratijos ir politinės pusiausvyros faktorius
21.
pasisako už skaidrią kovą su nusikalstamais veiksmais, kad būtų atgrasinta veiklos kaip pinigų plovimas, sekso turizmas ir kt.;
22.
pasisako už kovą su nusikalstamais veiksmais tokiu būdu, kad nebūtų padaryta žalos šalies turistiniam įvaizdžiui;
23.
ragina, kad palengvinant, apsaugant ir darant turizmą saugesnį būtų imtasi iniciatyvų, kaip policijos pajėgų specialus apmokymas, siekiant užkirsti kelią į turizmą nukreiptiems nusikaltimams;
24.
ragina besivystančių šalių vyriausybes visiškai įtraukti vietos gyventojus į turizmo veiklą ir garantuoti, kad gautas ekonominis, socialinis ir kultūrinis pelnas būtų sąžiningai paskirstytas;
25.
apgailestauja dėl neseniai Kubos valdžios priimtų segregacijos priemonių, siekiant išvengti asmeninių kontaktų tarp turistų ir turizmo pramonėje dirbančių Kubos piliečių;
26.
ragina Komisiją, kad vykdydama tvarų vystymąsi skatinančių veiklą ir finansuodama regionų bendradarbiavimo projektus, pripažintų šalies arba regiono teisę demokratiškai apibrėžti savo prioritetus;
27.
ragina valstybių narių vyriausybes ir Komisiją su turizmo operatorių ir patyrusių organizacijų pagalba veikti siekiant skatinti etiškus turizmo standartus, panaudojant patvirtintą Europos sąžiningo turizmo ženklą;
Turizmas – visuomenės sveikatos ir švietimo faktorius
28.
ragina Europos Sąjungą ir valstybes nares besivystančioms, galimybių turizmui turinčioms šalims perduotų personalo mokymo vietoje patirtį ir žinias; ragina Komisiją remti tuos besivystančių šalių projektus, kuriuose norima gauti šių žinių;
29.
dar kartą ragina Komisiją garantuoti finansinę pagalbą vaikų skiepijimui, skirtam skubiai suleisti vakciną, kurioje yra šių ligų antigenų: difterijos, stabligės, kokliušo, hepatito B ir meningito, sukeliamo B tipo
Haemophilus Influezae
;
30.
pabrėžia būtinybę sutelkti Europos mokslinių tyrimų pajėgas kovai su maliarija, tuberkulioze ir ŽIV/AIDS ;
31.
mano, kad iš darnaus turizmo gaunamos pajamos gali prisidėti prie besivystančių šalių gyventojų gyvenimo standartų, jų sveikatos gerinimo bei komunikacinių, energetikos ir technologijų infrastruktūrų gerinimo;
32.
ragina Europos Sąjungą teikti finansinę paramą PTO ST-EP iniciatyvai (Darnus turizmas – skurdo panaikinimo faktorius) ir kitas iniciatyvoms, kurios padeda mažinti skurdą besivystančiose šalyse;
Turizmas – netvarkos ir piktnaudžiavimo faktorius
33.
ragina, visas šalis perkelti pirmiau minėtą Pasaulinį turizmo etikos kodeksą į savo nacionalinę teisę;
34.
ragina, kad atitinkamų šalių vyriausybės, keistųsi metiniais atsisakymų išduoti vizas sąrašais, apsiribojant tik sekso turizmo nusikaltimais, nusikaltimais žmonijai arba terorizmu;
35.
ragina Komisiją priimti veiksmingas kovos su sekso turizmu Europos lygmeniu programas;
36.
siekiant veiksmingai kovoti su vaikų sekso turizmu ragina:
—
Komisiją ir Tarybą teikti pirmenybę kovai su vaikų sekso turizmu, įskaitant biudžeto eilutės "Kova su vaikų sekso turizmu trečiosiose šalyse" atkūrimą, siekiant užtikrinti, kad tam bus skirta išteklių;
—
Komisiją pripažinti ryšį tarp vaikų pornografijos ir sekso turizmo ir užtikrinti, kad šis klausimas būtų iškeltas politiniame dialoge su trečiosiomis šalimis;
—
Komisiją ir valstybes nares užtikrinti, kad teikiant pagalbą vystymuisi, pirmenybė būtų teikiama vaikų poreikiams ir teisėms, visų pirma dėl sekso turizmo nukentėjusių vaikų reabilitacijai ir reintegracijai;
37.
remia turizmo operatorius, kelionių organizatorius, avialinijų bendroves, kurios jau susitelkė kovai su sekso turizmu, supažindindamos savo klientus ir juos informuodamos apie teisinę riziką, kuri jiems kyla vykdant savo veiksmus; ir ragina imtis tokių žingsnių tuos, kurie dar jų nepradėjo; taip pat ragina operatorius bendradarbiauti su valdžios institucijomis nustatant galimą nusikalstamą veiklą;
38.
ragina Komisiją, pasikonsultavus su sektorių atstovaujančiomis organizacijomis, įgyvendinti konkrečias priemones prieš nekilnojamojo turto dempingą, susijusį su turizmu;
39.
ragina valstybių narių vyriausybes garantuoti, kad ES įmonėms taikomos taisyklės būtų visapusiškai įgyvendinamos tais atvejais, kai persikeliama į besivystančias šalis arba vykdant sutartį tokiose šalyse, ypač atsižvelgiant į susijusių darbuotojų teises;
40.
reikalauja, kad susijusių ES valstybių turizmo operatoriai laikytųsi žmogaus teisių standartų, darbuotojų teisių pagal pagrindinius TDO darbo standartų, Europos vartotojų – turistų apsaugos ir rekomendacijų turizmo operatoriams reikalavimų;
41.
ragina besivystančių šalių vyriausybes nustatyti skaidrias ir tinkamai reglamentuotas patekimo į nacionalinę rinką procedūras, laikantis PTO rekomendacijų, kas yra būtina sąlyga užsienio investicijoms gauti;
ο
ο ο
42.
paveda Pirmininkui perduoti šią rezoliuciją Tarybai ir Komisijai.
