Vėl atidėtas balsavimas dėl asmens duomenų apsaugos teisėsaugoje
Teisingumas ir vidaus reikalai
2006-09-06 - 13:18
Siekdamas užsitikrinti ES Tarybos paramą jo siūlomoms pataisoms, trečiadienį Europos Parlamentas antrąkart atidėjo balsavimą dėl direktyvos apie asmens duomenų apsaugą policijos ir teismų veikloje. Šiuo klausimu numatoma balsuoti rugsėjo 25-28 d. plenarinėje sesijoje.
1995 m. ES direktyva, reglamentuojanti komerciniais tikslais laikomų bei perduodamų asmens duomenų apsaugą, neapima valstybių kompetencijai priklausančių sričių – tokių kaip visuomenės saugumas, organizuotų nusikaltimų užkardymas, policijos ir teismų bendradarbiavimas. Todėl Europos Komisija pasiūlė pamatinę direktyvą, kuri leis geriau apsaugoti asmens duomenis policijos ir teismų veikloje. Europos Parlamentas yra parengęs ataskaitą šiuo klausimu.
Šis siūlymas itin svarbus neseniai priimto Europos Teisingumo Teismo (ETT) sprendimo dėl lėktuvų keleivių duomenų perdavimo JAV kontekste. ETT išaiškino, jog duomenys buvo perduodami visuomenės saugumo vardan, todėl 1995 m. direktyva jų nesaugojo. Jei siūloma naujoji direktyva būtų patvirtinta, ES Taryba turės į ją atsižvelgti sudarydama naujus susitarimus su užsienio šalimis.
Martine ROURE (PSE, FR)
A6-0192/2006
Dėl asmens duomenų apsaugos policijos ir teismų bendradarbiavimo baudžiamosiose bylose kontekste
Konsultacijų procedūra.
Svarstyta liepos mėn. sesijoje.
Balsavimas: rugsėjo 25-28 d. plenarinėje sesijoje
20060901IPR10246
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
