V. Reding atsakymas Komisijos vardu
(2011 m. rugpjūčio 18 d.)
Komisijos įgaliojimai valstybių narių veiksmų ir neveikimo atvejais yra riboti – ji prižiūri Europos Sąjungos teisės taikymą kontroliuojant Europos Sąjungos Teisingumo Teismui (žr. Europos Sąjungos sutarties 17 straipsnio 1 dalį). Gerbiamojo nario nurodyti klausimai, susiję su nacionalinių teismų sistemų veikimu ir bylų nagrinėjimo trukme, yra valstybių narių atsakomybė. Šioje srityje nėra nustatyta jokių ES lygmens teisės aktų, todėl Komisija minėtais atvejais jokių veiksmų imtis negali.
Kalbant apie pagrindinių teisių klausimus, Komisija primena, kad pagal Pagrindinių teisių chartijos 51 straipsnio 1 dalį Chartijos nuostatos valstybėms narėms taikomos tik joms įgyvendinant ES teisę. Gerbiamojo nario nurodytais atvejais tik valstybės narės gali užtikrinti, kad jose laikomasi su pagarba pagrindinėms teisėms susijusių įsipareigojimų, nustatytų tarptautiniais susitarimais ir vidaus teisės aktais. Visos valstybės narės privalo laikytis Europos žmogaus teisių ir pagrindinių laisvių apsaugos konvencijos (EŽTK), įskaitant jos 6 straipsnį dėl teisės į teisingą bylos nagrinėjimą per priimtiną laikotarpį.
Siekdama stebėti ES pagrindinių teisių chartijos taikymo pažangą tose srityse, kuriose ES turi įgaliojimus imtis veiksmų, Komisija kasmet skelbia Chartijos taikymo ataskaitą. Pirmoji 2010 m. skirta ataskaita paskelbta 2011 m. kovo mėn. ir joje pateikiama informacija apie tai, kaip ES institucijos ir valstybės narės, įgyvendindamos ES teisę, taikė Chartiją Ją galima rasti adresu http://ec.europa.eu/justice/policies/rights/docs/report_EU_charter_FR_2010_en.pdf. . 2010 m. ataskaitoje įtraukta teisių užtikrinimo pagal Chartijos antraštinę dalį „Teisingumas“ apžvalga.
