Europos Parlamentas norėtų daugiau viešumo ES institucijų veikloje
Institucijos
2006-04-04 - 13:09
Europos Parlamentas siekia viešumo
Kitaip negu Europos Parlamento posėdžiai, dauguma ES Tarybos posėdžių tebevyksta uždarai, o visuomenė sužino tik jų rezultatus. Europos Parlamento nuomone, „nepriimtina, jog svarbiausia ES teisės aktų leidybos institucija, svarstydama įstatymų leidybos klausimus, vis dar posėdžiauja už uždarų durų“.
ES sutartyje numatyta, jog Sąjungos institucijos privalo priimti sprendimus kuo viešiau ir kuo suprantamiau piliečiams. Paversti viešais Tarybos posėdžius, kuriuose priimami teisės aktai, buvo numatyta Europos Konstitucijos projekte, o pernai gruodį tam politiškai pritarė ir pati Taryba. Tai yra rekomendavęs ir Europos Ombudsmenas, pasiūlęs EP Peticijų komitetui parengti atitinkamą ataskaitą. Norint paversti Tarybos posėdžius viešais, reikėtų pakeisti Tarybos darbo tvarkos taisykles, o tam turi pritarti bent trylikos šalių ministrai. Antradienį didele balsų dauguma Europos Parlamento priimtoje ataskaitoje (595 balsai už, 9 prieš, 12 susilaikė) teigiama, jog „demokratinėje teisinėje santvarkoje, kuri vyrauja ES ... ir valstybėse narėse, esminis įstatymų bruožas yra ne tik jų privalomumas, bet ir viešas jų priėmimo procesas“. Be to, „skirtingų skaidrumo standartų taikymas Parlamentui ir Tarybai niekaip nepagrįstas logiškai, ypač kalbant apie bendro sprendimo priėmimo procedūrą“. Kita vertus, „valstybių parlamentams ypač svarbu, kad jų vyriausybės ir ministrai jiems atsiskaitytų, [o] to negalima padaryti tinkamai, jei neaišku, kaip ministrai veikė ir balsavo Taryboje ir kokia informacija remiantis buvo priimti sprendimai“. Deputatai siūlo Tarybai pradžioje įsipareigoti viešai svarstyti „vieną ar daugiau aktualių įstatymų leidybos klausimų“, o vėliau išplėsti šį sąrašą. ES pirmininkaujanti Austrija raginama šį klausimą pirmumo tvarka įtraukti į Europos Vadovų Tarybos darbotvarkę, kad šių metų gegužės 9 d. būtų oficialiai įsipareigota atverti dalį Tarybos posėdžių. Parlamentarai taip pat „mano, kad Taryba turėtų priimti sprendimus balsuodama, o ne tik patvirtindama“. Be to, jie siūlo paversti viešais COREPER posėdžius. COREPER yra ES valstybių atstovų komitetas, rengiantis Tarybos posėdžius. Parlamentas taip pat siūlo leisti visuomenei susipažinti su parengiamaisiais Tarybos posėdžių dokumentais. Kitoje Europos Parlamento patvirtintoje ataskaitoje raginama padidinti ES institucijų dokumentų viešumą ir padaryti juos lengviau pasiekiamus visuomenei. Siūloma įteisinti visišką teisėkūros dokumentų ir juos reglamentuojančių dokumentų viešumą nuo to laiko, kai jie oficialiai pateikiami atitinkamam ES institucijos organui (pavyzdžiui, komitetui) svarstyti. Tuo tarpu ne teisėkūros (procedūriniams bei neįpareigojantiems) dokumentams galėtų būti taikomos ne tokios griežtos skaidrumo taisyklės, mano deputatai. Jie taip pat siūlo skirti vieną tarnybą, į kurią visuomenė galėtų kreiptis norėdama susipažinti su ES institucijų dokumentais.
David HAMMERSTEIN MINTZ (Verts/ALE, ES)
A6-0056/2006
Dėl Tarybos posėdžių viešumo
Michael CASHMAN (PSE, UK)
A6-0052/2006
Dėl galimybės susipažinti su institucijų dokumentais
Iniciatyvos procedūra. Svarstymas: 2006-04-03. Balsavimas: 2006-04-04
20060330IPR06841 Nuoroda į viešuosius ES Tarybos posėdžius:
LT
1
PHOTO
20060404PHT06994.jpg
LT
2
LINK
http://ue.eu.int/cms3_fo/showPage.asp?lang=LT&id=313&mode=g&name=
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
