29.9.2010 B7-0538/2010 PASIŪLYMAS DĖL REZOLIUCIJOS pateiktas pagal Darbo tvarkos taisyklių 120 straipsnį
dėl moterų lyties organų žalojimo uždraudimo
Oreste Rossi
PE446.629v01-00 B7‑0538/2010 Pasiūlymas dėl Europos Parlamento rezoliucijos dėl moterų lyties organų žalojimo uždraudimo
Europos Parlamentas ,
- atsižvelgdamas į Visuotinės žmogaus teisių deklaracijos 25 straipsnį ir Tarptautinio ekonominių, socialinių ir kultūrinių teisių pakto 12 straipsnį,
- atsižvelgdamas į Jungtinių Tautų vaiko teisių konvencijos 24 straipsnį,
- atsižvelgdamas į JT konvenciją prieš kankinimą ir kitokį žiaurų, nežmonišką ar žeminantį elgesį ir baudimą,
– atsižvelgdamas į JT konvenciją dėl visų formų moterų diskriminacijos panaikinimo,
– atsižvelgdamas į Darbo tvarkos taisyklių 120 straipsnį,
A. kadangi daugiau nei 30 pasaulio šalių vykdomi moters lyties organų žalojimo veiksmai, kadangi 130 milijonų moterų ši procedūra jau buvo atlikta ir kadangi esama pavojaus, jog 3 milijonams mergaičių kiekvienais metais bus žalojami lyties organai;
B. kadangi moterų lyties organų žalojimas sukelia itin rimtų tiesioginių (neurologinis šokas, kraujavimas, infekcijos (netgi sukeliančios mirtį)) ir ilgalaikių (stiprūs skausmai per mėnesines ir lytiškai santykiaujant, šlapimo takų uždegimai ir pažeidimai, mirties per gimdymą rizika) padarinių;
C. kadangi moterų lyties organų žalojimas yra akivaizdus žmogaus teisių pažeidimas, nes padaroma didelė žala mergaičių ir moterų psichinei ir fizinei sveikatai;
1. ragina Tarybą reikalauti, kad būtų uždraustas moterų lyties organų žalojimas.
