Ar išvengsime šiukšlių kalnų augimo?
Aplinka
2007-02-12 - 13:18
Užkasimas sąvartynuose – per dažnai taikomas atliekų šalinimo būdas
Kiekvienais metais „sukuriame“ apie tris su puse tonos kietųjų atliekų kiekvienam ES gyventojui. Iš jų 518 kg sudaro komunalinės atliekos, prieš dešimtmetį tesiekusios 460 kg. Likusi dalis – gamybos, kasybos, statybų ir griovimo darbų atliekos. Pirmadienio plenarinėje sesijoje EP nariai aptars du pranešimus dėl Europą palaipsniui vis labiau užverčiančių atliekų.
Nors trečdalis komunalinių atliekų perdirbamos ir kompostuojamos, o 18 jų proc. sudeginama, kone pusė šių atliekų atsiduria sąvartynuose. Nors pusė ES pagaminamo popieriaus ir kartono bei 43 proc. stiklo padaroma iš perdirbtų medžiagų, ES nėra minimalių atliekų tvarkymo standartų, o neperdirbamų atliekų kalnai nuolat auga.
Kaip jų išvengti? Europos Parlamentas remia atliekų tvarkymo politiką, paremtą penkiais prioritetais: prevencija, pakartotiniu panaudojimu, grąžinamuoju perdirbimu, kitais utilizavimo būdais, o išnaudojus visas kitas galimybes – aplinką tausojančiu šalinimu.
Neišnaudotas perdirbimo potencialas
Atliekų rūšiavimas ir perdirbimas turėtų tapti kiekvienam savaime suprantamu dalyku. Tas pats pasakytina ir apie atsakingą pirkimą ir vartojimą – juk kiekvienas neapgalvotai paimtas nemokamas polietileninis maišelis prisideda prie atliekų kalno augimo.
Prikeliant popierių „antrajam gyvenimui“, kiekvienai pagaminamai tonai sunaudojama bent ketvirtadaliui mažiau energijos nei gaminant popierių iš medienos, o oro tarša sumažėja net 75 proc. Deja, padėtis įvairiose ES valstybėse labai skiriasi: popieriaus ir kartono perdirbimas tarp šalių svyruoja nuo 28 iki 53 proc., stiklo – nuo 21 iki 70 proc. Kai kurios valstybės užkasa tik dešimtadalį atliekų, kitos – net 90 proc.
Ką daro Europos Parlamentas?
Pirmadienį EP nariai diskutuos dėl dviejų pranešimų dėl atliekų perdirbimo politikos. Parlamentarai dėl jų balsuos antradienį. Britų konservatorės Caroline Jackson pranešime dėl atliekų direktyvos atnaujinimo raginama sumažinti bendrą susidarančių atliekų kiekį, 2012 m. jį stabilizuojant ties 2008 m. riba. Jame taip pat teigiama, jog privalu didinti perdirbimą ir pakartotinį panaudojimą, mažinant užkasimą sąvartynuose bei praktiškai įgyvendinant 5 prioritetų hierarchija paremtą atliekų perdirbimo strategiją.
Nepriklausomybės ir demokratijos frakcijos atstovo iš Nyderlandų Johannes Blokland pranešime dėl teminės atliekų perdirbimo strategijos siūloma nuo 2020 m. uždrausti užkasinėti sąvartynuose visas perdirbtinas atliekas. Parlamentarai ragina Komisiją pasiūlyti planinius rodiklius ir konkrečias atliekų prevencijai skirtas priemones.
20070209STO02961 Diskusijų vaizdo įrašas ES siekia mažinti atliekų kiekį ir daugiau jų perdirbti Aplinkos apsaugos komitetas peržiūri atliekų direktyvą (anglų k.) Atliekos – auganti problema Statistika: komunalinės atliekos
LT
1
PHOTO
20070212PHT02988.jpg
LT
2
LINK
/eplive/vod/seance_lt.htm?Date=20070212
LT
5
LINK
http://ec.europa.eu/environment/youth/waste/waste_treatment_lt.html
LT
6
LINK
http://epp.eurostat.ec.europa.eu/QueenPortletized/display.do?screen=graphicref&output=SVG&language=en&product=STRIND_ENVIRO&root=STRIND_ENVIRO/enviro/en051
-//EP//TEXT IM-PRESS 20070208IPR02886 0 NOT XML V0//LT
-//EP//TEXT IM-PRESS 20061127IPR00318 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
