VII.
Pramonės, išorės prekybos, mokslinių tyrimų ir energetikos komitetas
Komiteto kompetencijai priskiriami klausimai, susiję su:
1.
Bendrijos pramonės politika, įskaitant jos taikymą tokiose specifinėse srityse kaip telekomunikacijos, informacinės visuomenės technologiniai ir ekonominiai aspektai, kosminė pramonė, informacinės technologijos ir biotechnologijos, ir ypač veiklos sritys, susijusios su:
a)
transeuropinių tinklų kūrimu ir plėtojimu telekomunikacijų infrastruktūrų srityse (EB sutarties 154-156 straipsniai);
b)
naujų technologijų taikymu tam tikruose pramonės ir paslaugų sektoriuose (standartai, konkurencijos taisyklės, judėjimo laisvė ir laisvė teikti paslaugas bei bendrosios problemos, susijusios su gamybos sektoriaus tvarkymu);
c)
Bendrijos techninių standartų nustatymu (kartu su Bendrijos standartizacijos institutais);
2.
Sąjungos bendros prekybos politikos stebėjimu (EB sutarties 131-134 straipsniai), ypač:
a)
tarptautiniais ekonominiais ir prekybos susitarimais su trečiosiomis šalimis;
b)
Europos ekonominės erdvės ekonominiais ir prekybos aspektais bei ryšiais su Europos laisvosios prekybos asociacija (EFTA);
c)
OECD ir už Sąjungos teritorijos esančių regioninių ekonominių ir prekybos organizacijų reikalais bei šiame kontekste sudarytais susitarimais;
d)
visais su PPO ir kitomis tarptautinėmis ekonominėmis organizacijomis susijusiais reikalais, ypač prekyba prekėmis ir paslaugomis, investicijomis, viešosiomis sutartimis, konkurencija ir intelektine nuosavybe;
e)
bendru išorės tarifu ir trečiųjų šalių dempingo atvejais;
f)
ekonominiu bendradarbiavimu, įskaitant pagrindines techninės pagalbos ir finansinės paramos programas asocijuotosioms trečiosioms šalims (PHARE, TACIS ir MEDA), bei asociacijos ir partnerystės sutarčių ekonominiais aspektais;
3.
fundamentaliais ar priešgamybiniais moksliniais tyrimais, Bendrijos tyrimų ir technologijų plėtros pamatinėmis programomis bei kitomis specializuotomis programomis (EB sutarties 163-173 straipsniai), ypač:
a)
susitarimais su trečiosiomis šalimis dėl mokslinių tyrimų ir technologijų plėtros bei šių tyrimų ir plėtros taikymu;
b)
mokslinių tyrimų rezultatų skleidimu;
c)
taisyklėmis, reglamentuojančiomis dalyvavimą mokslinių tyrimų pamatinėse programose bei jų įgyvendinimu (EB sutarties 168-171 straipsniai);
4.
Jungtinio tyrimo centro (JRC), Centrinio branduolinių matavimų biuro veikla, JET, ITER ir kitais projektais šioje srityje;
5.
energetikos politika ir ypač energijos ištekliais, įskaitant anglių ir branduolinę energiją, kaip numatyta EAPB ir EAEB sutartyse, ypač:
a)
Energetikos chartija;
b)
transeuropinių tinklų kūrimu ir plėtojimu energetikos infrastruktūrų srityse (EB sutarties 154-156 straipsniai);
c)
branduoliniu saugumu;
d)
atsinaujinančiais energijos ištekliais;
6.
einamųjų išlaidų, už kurias jis yra atsakingas, priežiūra, vykdoma remiantis Komisijos periodinėmis ataskaitomis.
Tarpparlamentinės ir ad hoc delegacijos tariasi su šiuo komitetu dėl ryšių su trečiosiomis šalimis ekonominių ir prekybos aspektų.

