Kraupi priklausomybės statistika: pigesni ir labiau paplitę narkotikai
Visuomenės sveikata
2006-11-24 - 14:14
Narkotikų vartojimas tampa ES galvos skausmu
Gaila, tačiau Europa garsėja jau ne vien tik istorija, literatūra ir kvepalais. ES – pagrindinis ekstazio gaminimo centras. 65 mln. europiečių yra bandę kanapių, 10 mln. – kokaino. Dabar dar paprasčiau sugriauti savo gyvenimą ar jo netekti – narkotikai Europoje pigesni, nei kada nors anksčiau. Visi šie duomenys – iš ES narkotikų stebėsenos agentūros 2006 m. ataskaitos, kuri ketvirtadienį buvo pristatyta Europos Parlamente.
Manoma, kad ES yra apie 1,7 mln. nuo narkotikų priklausomų žmonių, dauguma jų – heroino vartotojai. 20 proc. suaugusių europiečių yra bent kartą bandę kanapių, 3 proc. – kokaino, 2,6 proc. – ekstazio.
Pramogos – be narkotikų?
Narkotikams tampant madingiems jaunimo tarpe, jų vartojimo židiniais tampa diskotekos, klubai ir net mokyklos, jie vartojami atostogų užsienyje metu. Daugeliui narkotikų vartojimas tampa norma, tai nebėra vien „visuomenės paraštėse“ gyvenančių asmenų problema. Remiantis apklausų duomenimis, tikimybė, kad naktinių klubų lankytojai išbandė stimuliuojančius narkotikus, yra 10 kartų didesnė negu kitų asmenų atveju.
Anot piliečių laisvių komiteto nario Fausto Correia, privalu stiprinti prevenciją ir gydymą, sumažinant visuomenės sveikatai kylančią grėsmę, tuo pačiu kovojant su narkotikų gamyba ir gabenimu.
Pasak ES narkotikų stebėsenos agentūros direktoriaus Wolfgang Götz, sveikatos apsaugos ir socialiniai kaštai nepaliaujamai augs, jei nepavyks išrauti dalies jaunimo galvose suvešėjusio įsitikinimo, jog norint gerai pasilinksminti reikalingi narkotikai. Anot jo, skirtumo tarp lengvųjų ir sunkiųjų narkotikų nėra – visi narkotikai yra labai pavojingi ir yra sveikatos, socialinių ir kitų problemų pradžia.
Minėta agentūra tik analizuoja susidariusią padėtį ir teikia pasiūlymus, tačiau kovos su narkomanija politika yra pačių valstybių narių rankose. Kaip teigia EP piliečių laisvių komiteto pirmininkas Stefano Zappala, agentūros ataskaitos padeda priimti geresnius politinius sprendimus dėl prevencijos ir gydymo programų. ES mastu patvirtinta 2005-2012 m. strategija prieš narkotikus bei du ją papildantys veiklos planai leidžia koordinuoti Europos valstybių pastangas šioje srityje.
20061124STO00282 2006 m. metinė ataskaita: narkotikų problema Europoje EP piliečių laisvių komitetas 2005-2012 m. ES strategija prieš narkotikus (anglų k.) Projektas „Be narkotikų“
LT
1
PHOTO
20061123PHT00276.jpg
LT
2
LINK
http://ar2006.emcdda.europa.eu/lt/home-lt.html
LT
3
LINK
/activities/expert/committees/presentation.do?committee=1248&language=LT
LT
4
LINK
http://www.emcdda.europa.eu/index.cfm?fuseaction=public.Content&nNodeID=6790&sLanguageISO=EN
LT
5
LINK
http://www.benarkotiku.lt/
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
