EP plenarinėje sesijoje – finansų krizė, minimalios pajamos ir Baltarusija
Institucijos
2008-10-08 - 19:09
Trečiadienį Briuselyje prasidėjo eilinė Europos Parlamento plenarinė sesija. Tarp svarbiausių jos temų – finansų krizė, padėtis Baltarusijoje, minimalių pajamų užtikrinimas bei sveikata.
Europos Parlamentas įvertins padėtį Baltarusijoje (Svarstymas: 2008-10-08. Balsavimas: 2008-10-09) Trečiadienį Europos Parlamentas aptars padėtį Baltarusijoje po rugsėjo 28 d. surengtų šalies parlamento rinkimų, o ketvirtadienį deputatai balsuos dėl atitinkamos rezoliucijos. Diskusiją ir balsavimą stebės žinomi Baltarusijos disidentai A. Milinkevičius ir A. Kazulinas. Europarlamentarai siūlo užtikrinti minimalias pajamas (Svarstymas: 2008-10-08. Balsavimas: 2008-10-09) Skurdas gresia apie 80 mln. ES gyventojų, iš jų 19 mln. sudaro vaikai. Be to, 31 mln. darbuotojų (15 proc. visos darbo jėgos) gauna labai mažą atlyginimą, o 17 mln. jų skursta. EP balsavimui teikiamoje ataskaitoje siūloma visose ES šalyse užtikrinti minimalias pajamas, taip pat „rasti pusiausvyrą tarp asmenų asmeninės atsakomybės ir socialinės paramos teikimo, kad kiekvienas galėtų gyventi oriai ir dalyvauti visuomenės gyvenime“. Europarlamentarai siekia riboti antibiotikų vartojimą ( Svarstymas ir balsavimas: 2008-10-09) „Sveikata – tai visiškos fizinės, dvasinės ir socialinės gerovės būsena, o ne faktas, kad nesergama ar neturima negalios“, – pažymima Europos Parlamento balsavimui teikiamoje ataskaitoje. EP nariai ragina visose ES šalyse skatinti sveikatingumą ir suaktyvinti ligų prevenciją, taip pat padidinti europiečių atsparumą antibiotikams. Europarlamentarai siūlo priemones išvengti bankų griūčių (Svarstymas: 2008-10-08. Balsavimas: 2008-10-09) Atsižvelgdamas į kilusią finansų įstaigų krizę, Europos Parlamentas rekomenduos pagerinti ES finansinių paslaugų reguliavimą, siekiant užtikrinti bankų ir kitų finansų įstaigų kapitalo pakankamumą bei rinkos stabilumą. Pagal teisėkūros iniciatyvos procedūrą ataskaitai priimti reikia absoliučios EP narių balsų daugumos. Nelegalaus darbo nepažabos vien bausmės (Svarstymas: 2008-10-08. Balsavimas: 2008-10-09) EP balsavimui teikiamoje ataskaitoje raginama sustiprinti kovą su nedeklaruojamu darbu ir nelegalia ekonomika, nes dėl to „kenkiama ūkiui, darbuotojai paliekami be saugumo garantijų, vartotojai patiria nuostolių, mažėja iš mokesčių gaunamos pajamos ir skatinama neteisinga įmonių konkurencija“. Savo ruožtu EP nariai ragina panaikinti likusius naujųjų ES narių piliečių įsidarbinimo apribojimus. Íngrid Betancourt vieši Europos Parlamente (2008-10-08)
Europos Parlamento kvietimu spalio 8 d. Briuselyje vieši Íngrid Betancourt – žinoma Kolumbijos politikė, neseniai išlaisvinta iš sukilėlių grupuotės nelaisvės. Í. Betancourt sutiko priimti Europos Parlamento kvietimą ir pasakyti jame kalbą. Europos Vadovų Taryboje – dėmesys Gruzijai ir energetikai (Svarstymas: 2008-10-08) Trečiadienį europarlamentarai aptarė spalio 15-16 d. Briuselyje rengiamą Europos Vadovų Tarybos (EVT) posėdį. Tarp svarbiausių jo temų – Lisabonos sutartis, finansų krizės įveikimas, maisto ir energijos kainos bei padėtis Gruzijoje. Rezoliucija šiuo klausimu nenumatyta.
20081007IPR38882 Sesijos apžvalga: 2008 m. spalio 8-9 d. EP plenarinė sesija Briuselyje
-//EP//TEXT IM-PRESS 20080925BRI38127 FULL-TEXT NOT XML V0//LT
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
