Antradienį sesijoje: pirmininko, pirmininko pavaduotojų ir kvestorių rinkimai
Institucijos
2007-01-18 - 09:44
Antradienį Parlamente – rinkimų nuotaikos
Antradienis buvo neeilinė diena Europos Parlamente, susirinkusiame į plenarinę sesiją Strasbūre. Ši diena buvo skirta naujo EP pirmininko, 14 pirmininko pavaduotojų bei 6 kvestorių rinkimams. Šis rinkimų maratonas pradėjo antrąją penkerių metų Parlamento kadencijos pusę. Hans-Gert Pöttering buvo išrinktas 26-uoju EP pirmininku.
Užbaigdamas savo kadenciją EP pirmininkas Josep Borrell apibendrino svarbiausius pastarųjų dviejų su puse metų darbus. Antradienio sesiją pradėjo vyriausiasis europarlamentaras, 1924 m. gimęs Giovanni Berlinguer. Jis paskelbė apie rinkimų procedūros pradžią.
Hans-Gert Pöttering: „Noriu tarnauti Europos piliečiams“
Parlamento pirmininko rinkimuose dalyvavo keturi kandidatai. Monica Frassoni (Žalieji, Italija) surinko 145 balsus, Francis Wurtz (Europos vieningieji kairieji, Prancūzija) – 48, o Jens-Peter Bonde (Nepriklausomybės ir demokratijos frakcija, Danija) – 46 balsus.
Naujasis pirmininkas Hans-Gert Pöttering, išrinktas jau pirmajame rinkimų ture, surinko 450 iš 689 balsų. Savo kalboje jis pažadėjo dirbti suvienytos Europos, kurioje teises turi tiek mažos, tiek didelės valstybės, labui.
„Žmogaus orumas, pagarba įstatymui ir Europos tautų solidarumas bus tie principai, kurių laikysiuosi savo darbe“, – sakė jis, išreikšdamas viltį, jog Parlamentas teisingai ir objektyviai spręs apie jo nuveiktus darbus. H.-G. Pötteringą pasveikino kiti kandidatai, frakcijų lyderiai ir europarlamentarai.
EP pirmininko pavaduotojų rinkimai
Šiems rinkimams pirmininkavo naujasis EP vadovas H.-G. Pöttering. Į 14 jo pavaduotojų postų kandidatavo 14 deputatų, keturios iš jų – moterys. Visi keturiolika pirmininko pavaduotojų buvo išrinkti pritarimo būdu. Balsavimu siekta išsiaiškinti pirmumo balsus. Iš 696 galiojusių biuletenių, pirmumo balsai pasiskirstė taip:
1) Rodi Kratsa-Tsagaropoulou (Europos liaudies partija, Graikija) – 322 balsai; 2) Alejo Vidal-Quadras Roca (Europos liaudies partija, Ispanija) – 300 balsų; 3) Gérard Onesta (Žaliųjų frakcija, Prancūzija) – 285 balsai; 4) Edward H.C. McMillan-Scott (Europos liaudies partija, Jungtinė Karalystė) – 274 balsai; 5) Mario Walter Mauro (Europos liaudies partija, Italija) – 262 balsai; 6) Miguel Angel Martínez Martínez (Socialistų frakcija, Ispanija) – 260 balsų; 7) Luigi Cocilovo (Liberalų ir demokratų aljansas, Italija) – 234 balsai; 8) Mechtild Rothe (Socialistų frakcija, Vokietija) – 217 balsų; 9) Luisa Morgantini (Europos vieningieji kairieji, Italija) – 207 balsai; 10) Pierre Moscovici (Socialistų frakcija, Prancūzija) – 207 balsai; 11) Manuel António Dos Santos (Socialistų frakcija, Portugalija) – 193 balsai; 12) Diana Wallis (Liberalų ir demokratų aljansas, Jungtinė Karalystė) – 192 balsai; 13) Marek Maciej Siwiec (Socialistų frakcija, Lenkija) – 180 balsų; 14) Adam Jerzy Bielan (Sąjunga už tautų Europą, Lenkija) – 128 balsai.
Kvestorių rinkimai
Į už administracinius reikalus atsakingų kvestorių pareigas kandidatavo tiek pat europarlamentarų kiek yra kvestorių postų – šeši. Jie išrinkti pritarimo būdu.
Pirmumo balsai pasiskirstė taip:
James Nicholson (Europos liaudies partija, Jungtinė Karalystė) - 334;
Astrid Lulling (Europos liaudies partija, Liuksemburgas) - 298;
Mia De Vits (Socialistų frakcija, Belgija) - 285;
Ingo Friedrich (Europos liaudies partija, Vokietija) - 280;
Szabolcs Fazakas (Socialistų frakcija, Vengrija) - 267;
Jan Mulder (Liberalų ir demokratų aljansas, Nyderlandai) - 265.
Daugiau pirmumo balsų surinkusiems pirmininko pavaduotojams ir kvestoriams bus priskirtos svarbesnės atsakomybės sritys nei mažiau balsų surinkusiems europarlamentarams.
20070117STO02102 Stebėkite tiesioginę sesijos transliaciją EP pirmininku tapo H.-G. Pöttering Hans-Gert Pöttering - naujasis Europos Parlamento pirmininkas EP kadencijos vidurys: vadovybės rinkimai Parlamento darbo organizavimas
LT
1
PHOTO
20070117PHT02118.jpg
LT
2
LINK
/eplive/public/freetext_page_direct/20061120FTX00012-2101/default_lt.htm
LT
6
LINK
/parliament/public/staticDisplay.do?id=45&pageRank=7&language=LT
-//EP//TEXT IM-PRESS 20070115IPR01953 0 NOT XML V0//LT
-//EP//TEXT IM-PRESS 20070116STO01969 0 NOT XML V0//LT
-//EP//TEXT IM-PRESS 20070109STO01792 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
