16.11.2005
PASIŪLYMAS DĖL REZOLIUCIJOS
pagal Darbo tvarkos taisyklių 113 straipsnį
pateikė Reimer Böge
dėl Tarpinstitucinio susitarimo dėl biudžetinės drausmės ir biudžetinės procedūros tobulinimo
Pasiūlymas dėl rezoliucijos dėl Tarpinstitucinio susitarimo dėl biudžetinės drausmės ir biudžetinės procedūros tobulinimo
Europos Parlamentas ,
–
atsižvelgdamas į Europos Komisijos pranešimus KOM(2004)0101 , KOM(2004)0487 , SEC(2005)494,
–
atsižvelgdamas į EB Sutartį ir ypač jos 272 straipsnį,
–
atsižvelgdamas į 1999 m. gegužės 6 d. Tarpinstitucinį susitarimą ir ypač į jo 26 straipsnį,
–
atsižvelgdamas į 2004 m. birželio 8 d. rezoliuciją dėl išsiplėtusios Europos Sąjungos 2007–2013 m. politinių iššūkių ir biudžeto lėšų A6-0153/2005 . ,
–
atsižvelgdamas į savo Darbo reglamento 108 straipsnio 5 dalį ir 113 straipsnį,
A.
kadangi iš esmės dabartinė Finansinė perspektyva galioja iki 2006 m. galo,
B.
kadangi daugelį EB teisės aktų, kuriais reglamentuojamos finansiniu požiūriu svarbios daugiametės programos, reikia atnaujinti nuo 2007 metų,
C.
kadangi dabartinė Finansinė perspektyva yra Tarpinstitucinio susitarimo dėl biudžeto disciplinos ir biudžeto sudarymo procedūros tobulinimo dalis ir ši procedūra gali būti užbaigiama tik vadovaujantis jungtiniu dviejų biudžeto valdymo institucijų susitarimu,
D.
kadangi, nesant Finansinės perspektyvos, EB sutarties 272 straipsnyje numatoma sudaryti metinius biudžetus,
E.
kadangi EP patvirtino derybų poziciją, kurioje apibrėžti politiniai būsimos Finansinės perspektyvos prioritetai, pasiūlymas restruktūrizuoti ES biudžetą ir tobulinant procedūras stiprinti jo įgyvendinimo kokybę,
1.
patvirtina, kad nori dėti visas pastangas ir sudaryti susitarimą dėl kitos Finansinės perspektyvos bei Tarpinstitucinio susitarimo, kuris tiktų Europos Sąjungos atsakomybei ir siekiams naujuoju daugiamečiu periodu išsaugoti;
2.
pritaria Komisijai, kad nerimautina dėl to, jog susitarimas būtų sudarytas laiku siekiant užtikrinti programų tęstinumą ir reformas ir kuo greičiau pasirengti pradėti 2007 m. biudžeto sudarymo procedūrą (2007 m. balandžio mėn.);
3.
atkreipia dėmesį į nesenus Komisijos pasiūlymus prisidėti prie paskutinio derybų etapo; kai kuriuos šių pasiūlymų aspektus laiko naudingais, tačiau primena Komisijai ir Tarybai visų į 2005 m. birželio 8 d. EP rezoliuciją įtrauktų kokybinių elementų svarbą įgyvendinant 2007–2013 m. finansinę perspektyvą ir mano, kad juos būtina įtraukti į Tarpinstitucinį susitarimą norint susitarti dėl Finansinės perspektyvos;
4.
ragina Komisiją apsvarstyti oficialų iš naujo išnagrinėtą pasiūlymą dėl Tarpinstitucinio susitarimo, į kurį būtų įtraukti EP pasiūlymai dėl rezervo lėšų, lankstumo ir kokybės elementų;
5.
pabrėžia, kad jei nepavyks susitarti dėl Tarpinstitucinio susitarimo, nebus priimta Finansinės perspektyvos; primena, kad šiuo atveju Parlamentas yra patvirtinęs nediskutuotinus punktus, pvz., peržiūros išlygos sukūrimas, lėšos lankstumo priemonėms, Finansinio reglamento įgyvendinimo kokybės gerinimas jį peržiūrint, administravimo naštos sumažinimas, valstybių narių atestavimas ir pagarba Parlamento teisėms išorės programose;
6.
primena Tarybai, kad jeigu Europos Parlamentas ir Taryba nesusitars, nebus priimta nei Finansinės perspektyvos, nei Tarpinstitucinio susitarimo; taip pat primena, kad kadangi EP 2005 m. birželio 8 d. patvirtino savo derybų poziciją, jis neigs visus bandymus primesti jam atsakomybę dėl to, kad vėluojama susitarti;
7.
primena Tarybai, kad yra kitų alternatyvų remiantis Sutarties 272 straipsniu, taip pat galimi dabartinio Tarpinstitucinio susitarimo pakeitimai (26 straipsnis) siekiant, kad nesant finansinio plano būtų užtikrinta, jog vadovaujantis Sutarties nuostatomis bus finansuojamos Bendrijos daugiametės programos.
