Klausimas Nr. H-0474/2010
Komisijai
2010 m. spalio mėn. sesija
Darbo tvarkos taisyklių 116 straipsnis
Bendt Bendtsen
(PPE) Tema: Žalieji viešieji pirkimai
Medicinos įranga nėra įtraukta į 10 sektorių, kuriems Komisija teikia pirmenybę žaliųjų viešųjų pirkimų srityje. Parengti suderintus kriterijus šiam sektoriui buvo problematiška, nes bendras terminas „medicinos įranga“ apima daug skirtingų rūšių produktų. Vis dėlto nesant medicinos įrangos pirkimų gairių galima sulaukti nepageidaujamų pasekmių: iš šio sektoriaus bus atimta paskata nuolat kurti geresnius ir perspektyvius produktus.
Ar Komisija svarstė galimybę iš naujo imtis minėtų gairių rengimo ir galbūt nustatyti konkretesnes skirtingų produktų, kuriuos apima terminas „medicinos įranga“, kategorijas? Ar šiuo klausimu yra svarstyta galimybė bendradarbiauti su pramonės atstovais ir sektoriaus organizacijomis siekiant juos įtraukti į skirtingų produktų kategorijų nustatymo darbą? Ar Komisija, be to, yra svarsčiusi galimybę nustatyti specialias inovacijų kategorijas, į kurias būtų įtraukiami produktai atsižvelgiant į jų pobūdį ir naudojimo sritis?
