EP siekia griežtesnių jūrų laivybos saugos nuostatų
Transportas
2008-09-24 - 13:53
Trečiadienį Europos Parlamentas patvirtino antrojo svarstymo ataskaitas dėl šešių teisės aktų jūrų laivybos saugos tema. Vienas jų numato kompensaciją už keleiviams ar jų bagažui padarytą žalą. Kiti reglamentuoja laivų kontrolę, incidentų tyrimą bei pagalbą nelaimės atveju. Dar dviejų teisės aktų svarstymą ES Taryba sustabdė, tačiau europarlamentarai pasiūlė įtraukti dalį jų turinio į svarstomus dokumentus.
Vienas iš siūlomų teisės aktų numato vežėjo jūra pareigą apsidrausti savo atsakomybę keleiviams nelaimingų atsitikimų atvejais. ES Taryba siekia taikyti šį įpareigojimą tik dideliems laivams, o europarlamentarai norėtų, kad jis galiotų visiems jūroje plaukiantiems keleiviniams laivams. Keleivio mirties ar invalidumo atveju kompensacija turėtų būti ne mažesnė kaip 21 tūkst. eurų. Numatoma ir vežėjo atsakomybė už keleivių bagažo praradimą arba sugadinimą, taip pat už plukdomų automobilių praradimą ar sugadinimą, išskyrus tuomet, kai nelaimė įvyksta dėl karo ar panašių veiksmų, dėl „ypatingo, neišvengiamo ir neįveikiamo gamtos reiškinio“ arba tyčinio trečiosios šalies veiksmo. Kitas siūlomas teisės aktas (direktyva) numato laivų kontrolės uostuose tvarką. Europarlamentarų priimtos pataisos skirtos sugriežtinti šią kontrolę ir padidinti laivų tikrinimo dažnumą, taip pat nustatyti tikrinamų laivų parinkimo kriterijus bei patikros parametrus. Deputatai siūlo nuodugniau tikrinti didelę riziką keliančius laivus, keleivinius laivus bei senesnius negu 15 metų tanklaivius. Be to, siūloma ES mastu sukurti visų privalomų tikrinti laivų duomenų bazę. Atskira direktyva išvardija organizacijas, turinčias teisę tikrinti laivus. Dar kitos direktyvos numato laivų avarijų tyrimo ir reagavimo į jas tvarką. EP siekia, kad Sąjungos šalys paskirtų vieną nepriklausomą struktūrą, atsakingą už pagalbą nelaimės ištiktiems laivams. Europarlamentarai taip pat norėtų, kad visų rimtų incidentų jūroje tyrimas būtų privalomas (tuo tarpu ES Taryba siekia įpareigoti tirti tik „labai rimtus“ incidentus).
Europarlamentarai siekia, kad būtų priimti ne tik minėti teisės aktai, bet ir dar du, kurių antrojo svarstymo nagrinėjimą ES Taryba yra sustabdžiusi. Vienas jų reglamentuoja vėliavos valstybės atsakomybę už tarptautinių laivybos taisyklių laikymąsi, o kitas reikalauja privalomo laivų savininkų civilinės atsakomybės draudimo. Nors ES Taryba mano, kad šiuos klausimus pakankamai reglamentuoja tarptautinė teisė, EP priėmė pataisas, skirtas įtraukti kai kurias atidėtų dokumentų dalis į svarstomus teisės aktus. Tikėtina, jog šis ginčas bus išspręstas per taikinimo procedūrą.
Diskusijoje šiuo klausimu kalbėjęs Justas Vincas Paleckis (Socialistų frakcija) teigė: „Jūrų transporto sauga, greitas nelaimingų įvykių likvidavimas ir jų tyrimas ypač svarbus Baltijos regiono valstybėms. Baltijos jūra, uždara ir sekli, kurioje vanduo pasikeičia tik kartą per trisdešimt metų, yra ypač pažeidžiama. Vis intensyvėjant jūrų transportui Baltijos jūroje iš Lietuvos patyrimo žinome, kad kol kas įvykus incidentui dažnai seka ginčai ir netvarka, o per maža aiškių žaidimo taisyklių.“ Europarlamentaras ragino nepritarti ES Tarybos siūlymui, kad saugumo tyrimai būtų privalomi tik po labai didelių incidentų, – net ir nelabai didelės avarijos jūroje daro didelę žalą aplinkai, valstybių ekonomikai ir gerovei. Pasak J.V. Paleckio, labai svarbu visose ES šalyse taikyti vienodą incidentų tyrimo metodologiją, o „siekis sumažinti biurokratinius mechanizmus jokiu būdu neturėtų pakenkti tyrimų kokybei“.
Bendro sprendimo procedūra, antrasis svarstymas.
Svarstymas: 2008-09-23.
Balsavimas: 2008-09-24 20080923IPR37884 Europos jūrų saugos agentūra Tarptautinė jūrų organizacija
LT
1
LINK
http://www.emsa.europa.eu/
LT
2
LINK
http://www.imo.org/
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
