Klausimas, į kurį atsakoma žodžiu, Nr. O-000032/2011
Komisijai
Darbo tvarkos taisyklių 115 straipsnis
Alojz Peterle
,
Peter Liese
PPE frakcijos vardu
Frédérique Ries
ALDE frakcijos vardu
Margrete Auken
Verts/ALE frakcijos vardu
Marina Yannakoudakis
ECR frakcijos vardu
Anna Rosbach
EFD frakcijos vardu Tema: Bambagyslės kraujo kamieninės ląstelės
ES piliečiai vis aktyviau siekia nuolat gauti informacijos, pagal galimybes, pritaikytos kiekvienam asmeniui atskirai, apie esamus geriausius gydymo būdus ir vaistus.
Atsižvelgiant į tai nustatyta, kad kraujodaros (kraujo) kamieninės ląstelės labai veiksmingos gydant kai kurias luošinančias ligas, ir šiuo metu vykdoma daug šios srities klinikinių tyrimų. Kamieninės kraujo ląstelės iš virkštelės, skirtingai nuo kitų kamieninių ląstelių, paimamos nesukeliant skausmo nei motinai, nei kūdikiui, ir šios ląstelės yra svarbus jaunų, nediferencijuotų kamieninių ląstelių šaltinis. Tačiau yra tik viena galimybė gauti šių visiškai išsivysčiusių kraujo kamieninių ląstelių – jų galima paimti per gimdymą. Šiuo metu Europoje per gimdymą gaunama mažiau kaip 1 proc. kamieninių ląstelių.
Atsižvelgiant į naujausius mokslinius pasiekimus kamieninių ląstelių terapijos ir regeneracinės medicinos srityje, taip pat ES piliečių teises spręsti su sveikata susijusius klausimus remiantis objektyvia ir nešališka informacija, kaip Komisija ketina patobulinti pacientų informavimą apie bambagyslės kraujo kamieninių ląstelių privalumus ir apie galimybes jų paimti vaiko gimdymo metu?
Be to, ką Komisija ketina daryti, siekdama užtikrinti vienodą Direktyvos 2004/23/EB , nustatančios žmogaus audinių ir ląstelių donorystės, įsigijimo, ištyrimo, apdorojimo, konservavimo, laikymo bei paskirstymo kokybės ir saugos standartus, perkėlimą į valstybių narių teisę siekiant skatinti vienodas visų ES pacientų ir būsimų tėvų teises ir jiems taikyti vienodus standartus?
OL L 102, 2004 4 7, p. 48.