KLAUSIMAS ŽODŽIU H-0423/09
Vyriausybės valandai 2009 Lapkričio mėnesio sesijoje
pagal 116 Darbo tvarkos taisyklių straipsnį
pateikė
Georgios Toussas
Komisijai
Tema: Staigus nedarbo ES didėjimas
Nuo 2008 m. rugsėjo mėn. iki 2009 m. rugsėjo mėn. 27 ES valstybėse narėse bedarbių padaugėjo 5 011 000 ir jų skaičius iš viso pasiekė 22 123 000 ir numatoma, kad 2010 m. nedarbas šoktelės iki 12 proc. ES ir valstybių narių vyriausybės taikydamos lankstumo ir užimtumo garantijų tvarką visuotinai įteisina lanksčius darbo santykius ir laisvą darbuotojų samdymą. Prisidengiant vadinamosiomis gamybinės praktikos, t. y. plačiai paplitusiomis stažuočių, sutartimis laikinas, minimaliai apmokamas ir nesaugus darbas vis labiau plinta net ir ES institucijose (Komisijoje, Parlamente ir kitose institucijose). Graikijoje socialistų judėjimo (PASOK) vyriausybė, pasinaudodama lygių teisių išsaugojimo dingstimi, paskelbė, kad atleidžiama tūkstančiai stažuotojų, dirbančių viešajame sektoriuje, o privatų sektorių paliko nepaliestą.
Kaip Komisija vertina Graikijos vyriausybės veiksmus? Ką ji mano apie svarbų teisės į nuolatinį ir patikimą darbą klausimą, atsižvelgiant į tai, kad Komisijos politika neatitinka darbuotojų pasiūlymų dėl stabilaus ir nuolatinio darbo visiems, dėl visų lanksčių užimtumo formų viešajame ir privačiame sektoriuje panaikinimo ir neatidėliotino stažuotojais dirbančių asmenų įteisinimo netaikant jokių apribojimų ar išankstinių sąlygų?
