KLAUSIMAS ŽODŽIU SU DEBATAIS O-0069/04
pagal 108 Darbo tvarkos taisyklių straipsnį
pateikė
Ivo Belet
ir
Doris Pack
PPE-DE vardu
Komisijai
Tema: Subalansuotos ES futbolo plėtros sistemos
Helsinkio susitikimo metu pateiktame pranešime dėl sporto Komisija aiškiai paskelbė priemones, kuriomis stiprinamas sporto teisės tikrumas ir specifinės sporto socialinės ir švietimo funkcijos; be to, Komisija buvo pasirengusi kartu su sporto federacijomis ieškoti alternatyvų Teismo atmestai žaidėjų perkėlimo sistemai (Bosmano byla) ir taip užtikrinti subalansuotą sporto plėtrą bei jaunų sportininkų mokymus.
Parlamentas savo rezoliucijoje paragino Komisiją paremti tokias sporto srityje veikiančias savivaldos struktūras, kurios skatina solidarumą ir padeda mokyti ir tobulinti tiek mažų vietinių, tiek didelių tarptautiniu mastu pripažintų klubų žaidėjus.
Kai kuriose valstybėse narėse sąlygos jauniems žaidėjams tobulėti nebe optimalios, todėl kyla pavojus, kad futbolas nebeatlieka savo socialinės įtraukties funkcijos.
Kokių priemonių Komisija jau ėmėsi, ar ketina imtis, po Helsinkyje pateikto pranešimo?
Kokių priemonių Komisija ketina imtis Europos švietimo per sportą metų pabaigoje siekdama sustiprinti futbolo socialinį ir integruojamąjį vaidmenį (kuriam šiuo metu kyla grėsmė)?
Ką Komisija mano apie pasiūlymus, kad siekiant prisidėti prie jaunų žaidėjų tobulinimo ir motyvacijos klubus reikia priversti per rungtynes į aikštę išleisti tam tikrą skaičių klubo steigimo šalyje treniruotų žaidėjų ir taip stiprinti socialinį futbolo klubų vaidmenį?
Ar Komisija sutinka su tuo, kad reikia leisti ir net skatinti privačių futbolo komandų jaunimo treniruočių centrams teikti nacionalines subsidijas?
Komisijos pranešimas Europos Vadovų Tarybai apie dabartinių sporto struktūrų apsaugą ir socialinės sporto funkcijos išlaikymą Bendrijoje-Helsinkyje pateiktas pranešimas dėl sporto- KOM(1999)0644 /galutinis. OL C 135, 2001 5 7, p. 200.