KLAUSIMAS ŽODŽIU SU DEBATAIS O-0010/05
pagal 108 Darbo tvarkos taisyklių straipsnį
pateikė
Luisa Morgantini
ir
Francis Wurtz
GUE/NGL vardu
Tarybai
Tema: Peter Hansen pakartotinio paskyrimo UNRWA generaliniu komisaru
Kovo 31 d. Peter Hansen baigs eiti Jungtinių Tautų pagalbos ir darbų Palestinos pabėgėliams Artimuosiuose Rytuose agentūros (UNRWA) generalinio komisaro pareigas. Izraelio laikraštyje Haaretz teigiama, kad jo pašalinimas iš pareigų yra Izraelio užsienio reikalų ministro Silvano Šalomo ir konservatyviųjų grupių bei konservatyvių žydų lobizmo grupių veiklos Jungtinėse Valstijose rezultatas.
Peter Hansen griežtai kritikavo Izraelio vykdomą palestiniečių namų ir infrastruktūros griovimo politiką, dėl kurios ypač padaugėjo pabėgėlių, vadindamas ją rimtu tarptautinės humanitarinės teisės pažeidimu. Šmeižikiškas UNRWA puolimas baigėsi tuo, kad buvo platinamas vaizdo įrašas, kuriame vaizduojamos JT greitosios pagalbos automobiliais į Gazos Ruožą vežamos raketos. IDF (Izraelio kariuomenės) spaudos atstovė Ruth Yaron teigė, kad vežami objektai iš tiesų nebuvo raketos.
Kaip Taryba, atsižvelgdama į tai, kad 2004 m. ES įnešė didžiausią indėlį į UNRWA biudžetą (56 proc. jos biudžeto skyrė Komisija ir valstybės narės), reaguoja į pranešimus, kad JAV ir Izraelio vyriausybė darė spaudimą siekdamos užkirsti kelią Peter Hansen pakartotiniam paskyrimui?
Ar Taryba, atsižvelgdama į UNRWA veiklos svarbą ir Peter Hansen vadovimo laikotarpiu nuveiktus darbus teikiant humanitarinę pagalbą Palestinos pabėgėliams Artimuosiuose Rytuose bei jo tvirtą poziciją ginant pabėgėlių teises, nemano, kad turėtų imtis skubių veiksmų siekdama, kad Peter Hansen būtų paskirtas pakartotinai?
