22.1.2009
PASIŪLYMAS DĖL REZOLIUCIJOS
pagal Darbo tvarkos taisyklių 113 straipsnį
pateikė Cristiana Muscardini
dėl nepilnamečių tapatybės kontrolės Europos Sąjungos teritorijoje
Pasiūlymas dėl Europos Parlamento rezoliucijos dėl nepilnamečių tapatybės kontrolės Europos Sąjungos teritorijoje
Europos Parlamentas ,
–
atsižvelgdamas į Darbo tvarkos taisyklių 113 straipsnį,
A.
kadangi Europos Sąjungos teritorijoje diegiant naujus biometrinius pasus siekiama užtikrinti didesnį saugumą,
B.
atsižvelgdamas į tai, kad atveriamos vidaus sienos, kad vyksta laisvas asmenų judėjimas, ir į tai, kad Europos Sąjungos valstybėse narėse užfiksuojama vis daugiau paauglių dingimo ar pagrobimo atvejų,
C.
kadangi kai kuriose šalyse esama galimybės nepilnamečius vaikus įrašyti į tėvų pasus,
1.
prašo Komisijos ir Tarybos užtikrinti, kad būtų sudarytas valstybių narių susitarimas, kuris skatintų ir sudarytų galimybes prie vidaus sienų kontroliuoti iš vienos valstybės narės į kitą keliaujančių nepilnamečių tapatybę ir stiprinti Bendrijos išorės sienų kontrolę.
