KLAUSIMAS ŽODŽIU SU DEBATAIS O-0051/10
pagal 115 Darbo tvarkos taisyklių straipsnį
pateikė
Nikolaos Chountis
ir
Jürgen Klute
GUE/NGL vardu
Komisijai
Tema: Kredito reitingų agentūros
Nors visos ES institucijos pripažįsta neigiamą vaidmenį, kurį kredito reitingų agentūros atliko dabartinės krizės metu (COM(2008)0704), ES joms suteikė teisę vertinti ne tik įmones, bet ir valstybių narių ekonomiką. Pagal Reglamentą (EB) Nr. 1060/2009 kredito reitingų agentūrų funkcijos iš esmės įtvirtinamos ir išplečiamos, užuot apribojus kredito reitingų agentūrų veiklą.
Tuo pačiu metu kredito reitingų agentūros ne tik nenumatė rizikingų paskolų krizės, bet ir objektyviai nenustatė kredito rizikos, susijusios su įvairiais skandalais finansų sektoriuje. Be to, daugybė viso pasaulio įmonių skundų, kad kredito reitingų agentūros reikalauja mokėti mokesčius, rodo, jog kredito reitingų agentūroms būdingas gana didelis neskaidrumas.
Turint mintyje tai, kad tai ES ir jos valstybėms narėms politiniu požiūriu nepriimtina ir ekonominiu požiūriu rizikinga atsižvelgti į privačių įmonių pateikiamą kreditingumo vertinimą ir pavesti kredito reitingų agentūroms ekonomines funkcijas, kurių jokiomis aplinkybėmis neturėtų atlikti privačios įmonės, kokių neatidėliotinų veiksmų Komisija ketina imtis, siekdama panaikinti kredito reitingų agentūrų teisę vertinti valstybių narių ekonomiką?
Reikia iš esmės pertvarkyti reitingų agentūras. Joms turi būti išduodami leidimai ir jas turi prižiūrėti valdžios institucijos. Kokia Komisijos pozicija dėl šiuo klausimu?
Šiuo metu svarbiausios reitingų agentūros įsteigtos JAV. Kokia Komisijos pozicija dėl viešojo sektoriaus Europos kredito reitingų agentūros, kuri leistų išvengti interesų konfliktų, trukdančių nustatyti kredito reitingus?
OL L 302, 2009 11 17, p. 1.