Tarptautinis tėvų vykdomas vaikų grobimas: pokalbis su EP tarpininke Evelyne Gebhardt
Teisingumas ir vidaus reikalai
2009-01-28 - 09:02
Europos Parlamento tarpininkė vaikų grobimo atvejais Evelyne Gebhardt Griūvant mišrioms šeimoms vaikai ne tik patenka į savo pačių interesais labiausiai besirūpinančių tėvų konflikto sūkurį, bet ir gali būti pagrobti vieno iš tėvų. Pranešėja tarptautinių skyrybų klausimais Evelyne Gebhardt taip pat užima Europos Parlamento tarpininkės tarptautinio vaikų grobimo atvejais pareigas. EP tarpininko užduotis – padėti sudaryti savanorišką tėvų susitarimą ir apsaugoti vaiko interesus.
EP tarpininko tarptautinio tėvų vykdomo vaikų grobimo atvejais pareigybė įsteigta 1987 m. siekiant padėti iširusių santuokų vaikams, kurių tėvai yra iš skirtingų šalių. Į tarpininką gali kreiptis bet kuris iš tėvų. Pakalbinome šiuo metu tarpininkės pareigas užimančią Evelyne Gebhardt (Socialistų frakcija, Vokietija).
Kada ir kodėl Europos Parlamentas ėmėsi iniciatyvos paskirti tarpininką tarptautinio vaikų grobimo atvejais? 1987 m. vasario 18 d. lordas C. H. Plumb Strasbūre priėmė penkias motinas iš Alžyro ir vieną iš Didžiosios Britanijos. Marie-Claude Vayssade 1989 m. balandžio 28 d. parengtame pranešime tarptautinio vaikų grobimo klausimu teigiama, kad „motinos iš Alžyro“ – tai motinos, kurioms Prancūzijos teismas paskyrė vaikų globą ir kurių vyrai lankymo metu vaikus pagrobė ir juos laikė Alžyro teritorijoje, dažniausiai nepažeisdami Alžyro teisės. Šios motinos ilgai kovojo dėl to, kad jų vaikai turėtų teisę laisvai matytis su abiem tėvais. Strasbūras tapo vienu iš jų 1987 m. vasario 10 – kovo 4 d. surengto žygio Paryžius–Ženeva etapų. Motinos siekė Žmogaus teisių komitetui ir JTO Ženevoje pristatyti rekomendacijos dėl laisvo vaikų judėjimo projektą, atsižvelgiant į JTO parengtą Vaiko teisių konvenciją.
1987 m. vasario 24 d. Europos Parlamento Pirmininkas laišku informavo visas valstybes nares apie Europos Parlamento ir savo asmeninę paramą „motinų iš Alžyro“ iniciatyvai. Šiems reikalams tvarkyti buvo specialiai paskirtas vienas Pirmininko kabineto narys. 1987 m. kovo 20 d. Europos Parlamento Pirmininkas paskyrė „EP tarpininkę vaikų, gimusių skirtingos tautybės asmenų šeimoje, pagrobimo už valstybės sienos ribų klausimais“. Šis paskyrimas parodė Europos Parlamento norą imtis tolesnių priemonių po motinų iš Alžyro apsilankymo Strasbūre. Tarpininko užduotis – bendradarbiaujant su Peticijų komitetu, sutelkti ir koordinuoti tėvų, kurie atsisako vienas kitam leisti matytis su savo vaikais, ginčus. Koks jūsų vaidmuo ieškant šių konfliktų sprendimo būdų? Tarpininko užduotis – stengtis padėti vaiką pagrobusiam tėvui (motinai) geranoriškai susitarti su kitu sutuoktiniu, pirmiausia paisant vaiko (-ų) interesų. Kadangi kiekvienas vaikas turi teisę bendrauti su abiem tėvais, kiekvienas iš tėvų gali prašyti taikyti tarpininkavimo procedūrą. Europos Parlamento tarpininko tarptautinio tėvų vykdomo vaikų grobimo atvejais uždavinys – padėti vaikams ir tėvams rasti geriausią sprendimą vaiko gerovei užtikrinti. Taigi reikia pabrėžti, kad pagrindinis tarpininko uždavinys yra rūpintis, kad labiausiai būtų paisoma vaiko interesų. Norėdamas apsaugoti vaikus ir tėvus bei kitus glaudžiai susijusius asmenis, pavyzdžiui, senelius, nuo emocinės įtampos ir nerimo, kilusių dėl teisminių procedūrų, Europos Parlamento tarpininkas teikia informaciją ir patarimus dėl alternatyvaus konflikto sprendimo būdo, būtent dėl tarpininkavimo. Šalių susitarimas, pasiektas taikant tarpininkavimo procedūrą, suteikia tėvams galimybę bandyti aktyviai ir veiksmingai spręsti visus šeimą jaudinančius klausimus. Tai greitesnis ir mažiau išlaidų nei teismo procesas reikalaujantis sprendimo būdas. Kai tik susitarimas yra suprastas, priimtas ir pasirašytas šalių, jis gali būti pristatytas teismams, kurie teismo nutarime, pripažįstamame ir taikomame kitose šalyse, gali įteisinti susitarimo nuostatas. Norėdamas užtikrinti tarpininkavimo veiksmingumą ir profesionalumą, Europos Parlamento tarpininkas tarptautinio tėvų vykdomo vaikų grobimo atvejais padeda suburti grupę tarpininkų kiekvienu konkrečiu atveju. Tarpininkas stengiasi taikyti taisyklę, kuri garantuotų tokios sudėties tarpininkų grupę: moteris ir vyras, advokatas ir ne advokatas (psichologas, sociologas, pedagogas, socialinis darbuotojas ir t. t.), abu kalbantys ginčo šalių kalbomis.
Kokią pagalbą galite suteikti tėvams, kurių vaikai buvo pagrobti ? Svarbiausias uždavinys yra padėti ne tėvams, o vaikams! Net jei tarpininkavimas organizuojamas tėvams, iš jo naudos turi gauti būtent vaikai . Tarpininkavimo metu ieškoma geriausių sprendimų visai šeimai, ypač vaikui. Pabrėžiu šį tarpininkavimo aspektą, kadangi tėvai dažnai ginčijasi dėl savo teisių, pamiršdami vaiko teises reguliariai palaikyti ryšius ir tiesiogiai bendrauti su abiem gimdytojais, jei tai neprieštarauja vaiko interesams (Europos Sąjungos pagrindinių teisių chartijos 24 straipsnis). Su kokiomis problemomis susiduriate spręsdama šias sudėtingas teisines situacijas? Ar manote, kad šioje srityje reikia naujų teisės aktų? 1980 m. spalio 25 d. Hagos konvencija dėl tarptautinio vaikų grobimo civilinių aspektų yra svarbiausias ir geriausiai suprantamas dokumentas. Šia konvencija stengiamasi tarptautiniu mastu apsaugoti vaiką nuo nemalonių kraustymosi padarinių ar nuo neteisėto negrąžinimo pavojaus, taip pat nustatyti procedūrines priemones, siekiant užtikrinti greitą vaiko grąžinimą į valstybę, kurioje yra jo įprastinė gyvenamoji vieta. Jei Konvenciją pasirašiusios valstybės laikosi jos nuostatų ir idėjos bei tinkamai ją interpretuoja, sunkumų nekyla.
Savo ruožtu Europos Sąjunga turi vadinamąjį Briuselio II reglamentą, kuriuo taip pat siekiama užkirsti kelią tėvų vykdomam vaikų grobimui Europos Sąjungos viduje, ir kuris remiamasi Hagos konvencijos taisyklėmis. Teisės aktai yra geri, tereikia juos tinkamai taikyti, kviečiant dalyvauti kitas šalis. Čia turiu omenyje Šiaurės Afrikos ir Artimųjų Rytų šalis, kurių kultūra, tradicijos, mąstysena, samprata apie moterų ir vaikų padėtį skiriasi nuo mūsiškės. Dvišalius valstybių susitarimus turėtų pakeisti bendros suvienodintos taisyklės tam, kad būtų suderintas ir pagerintas bendradarbiavimas vaikų interesų labui.
20090126STO47093 Tarpininkas tarptautinio tėvų vykdomo vaikų grobimo atvejais Tarptautinės skyrybos: būtinos aiškesnės taisyklės Europos Parlamentas pageidauja aiškesnės tarptautinių skyrybų tvarkos Konvencija dėl tarptautinio vaikų grobimo civilinių aspektų LR vaiko teisių ir įvaikinimo tarnyba
LT
1
PHOTO
20090126PHT47146.jpg
LT
2
LINK
/parliament/public/staticDisplay.do?id=154&language=LT
LT
5
LINK
http://www3.lrs.lt/pls/inter3/dokpaieska.showdoc_l?p_id=166677&p_query=&p_tr2=
LT
6
LINK
http://www.ivaikinimas.lt/index.php?n=92&l=LT
-//EP//TEXT IM-PRESS 20070913STO10370 0 NOT XML V0//LT
-//EP//TEXT IM-PRESS 20081020IPR40047 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
