KLAUSIMAS ŽODŽIU SU DEBATAIS O-0126/06
pagal 108 Darbo tvarkos taisyklių straipsnį
pateikė
Pervenche Berès
Ekonomikos ir pinigų politikos komiteto vardu
Komisijai
Tema: Konvergencija vykdant ES lygio priežiūrą ateityje
ECOFIN Tarybos, vykusios Helsinkyje rugsėjo mėnesį metu, Ekonomikos ir finansinių reikalų komitetas (EFK) pranešė apie dirbtinės finansinės krizės valdymo pratybų rezultatus, kurios vyko balandžio mėn., remiantis 2005 m. gegužę pasirašytu Supratimo memorandumu. Šių pratybų rezultatai aiškiai parodė, kad tarp atitinkamų dalyvaujančių priežiūros institucijų būtina siekti geresnio koordinavimo, siekiant užtikrinti tinkama administravimą ir finansinį stabilumą. Kito tokio paties pobūdžio pratybos jau yra numatytos 2009 m., bet šiuo metu EFK iki 2007 m. rudens privalo parengti pranešimo projektą apie atsakomybės tarp atitinkamų šalių institucijų pasidalinimą. Europos Parlamentas sveikina tokią iniciatyvą ir patvirtina visą bendrą požiūrį.
Dabartinių dinamiškų pokyčių rinkoje kontekste, o ypač atsižvelgiant į alternatyvių investavimo priemonių padidėjimą, akcininkai aiškiai reikalauja stipresnio pobūdžio priemonių. Europos Parlamentas yra labai susirūpinęs dėl šio aktualaus klausimo ir visada ragino aktyviau derinti nacionalinės priežiūros praktikas. Pvz. J. Muscat pranešime, kuris buvo patvirtintas 2006 m. liepą, siūloma įsteigti kompetentingų asmenų komitetą, siekiant pradėti apmąstymus apie rinkos ir finansinių institucijų konsolidavimo padarinius, tinkamą priežiūrą, finansinį stabilumą ir krizių valdymą.
Kokių veiksmų Komisija ketina imtis šioje srityje siekdama patenkinti poreikius, kurie paaiškėjo po krizės valdymo pratybų, ir formuoti Europos finansų priežiūros ateitį? Ar Komisija pasirengusi atsakyti į susijusių šalių prašymus ir pasiūlyti EP ir Tarybai kartu aptarti tolesnius veiksmus?
