Klausimas Nr. H-000113/2011
Tarybai
2011 m. balandžio mėn. sesija
Darbo tvarkos taisyklių 116 straipsnis
Silvia-Adriana Ţicău
(S&D) Tema: Priemonės, kurias taikant galima sušvelninti maisto krizės pasekmes
2011 m. vasario 3 d. Jungtinių Tautų maisto ir žemės ūkio agentūra paskelbė, kad sausio mėn. po septynių iš eilės augimo mėnesių maisto kainos pasiekė istoriškai didžiausią lygį ir kad šis augimas tęsis ateinančiais mėnesiais. Atsižvelgiant į tai, kad 2011 m. vasario 21 d. vyko žemės ūkio ministrų susitikimas, kokių konkrečių priemonių ketina imtis Taryba, kad paskatintų valstybes nares investuoti į žemės ūkį, visų pirma į grūdines kultūras, siekiant užtikrinti, kad pasaulinė maisto krizė neturėtų poveikio Europos Sąjungos gyventojams ir kad pagrindinių maisto produktų kainos ir toliau būtų prieinamos Europos piliečiams? Kokias priemones siūlo Taryba, kad ES, eksportuodama grūdų produktus, galėtų remti šalis, kurioms maisto krizė turėjo didžiausią poveikį?
