Sesijos apžvalga: 2008 m. gruodžio 3-4 d. EP plenarinė sesija Briuselyje
2008-11-27 - 18:41
Svarbiausios šios plenarinės sesijos temos – energetika ir klimato kaita, Europos Vadovų Tarybos susitikimas, taip pat Tibeto dvasinio vadovo Dalai Lamos vizitas.
Europarlamentarams bus pristatytas klimato kaitos įstatymų rinkinys (Svarstymas: 2008-12-04)
Šioje sesijoje Europos Komisija išsamiai pristatys ES teisės aktų rinkinį, skirtą klimato kaitai stabdyti. Numatoma sugriežtinti ES teršalų leidimų prekybos sistemą, taip pat nustatyti anglies dvideginio išlakų mažinimo bei tvarios energijos naudojimo tikslus. Dėl šių siūlymų numatoma balsuoti gruodžio 15-18 d. Strasbūre. Šiuo metu EP atstovai derasi su ES Taryba dėl kompromisų.
Dalai Lama kalbės Europos Parlamente
Ketvirtadienį, gruodžio 4 d., Europos Parlamente kalbą pasakys Tibeto budistų dvasinis vadovas Dalai Lama (Tenzin Gyatso).
EP aptars pasirengimą Europos Vadovų Tarybos posėdžiui (Svarstymas: 2008-12-03)
Gruodžio 11-12 d. Briuselyje rengiamas Europos Vadovų Tarybos susitikimas bus paskutinis pirmininkaujant Prancūzijai. Jame tikimasi suderinti šalių pozicijas dėl energetikos ir klimato kaitos įstatymų rinkinio, taip pat aptarti numatomas ES investicijas į ekonomikos augimo skatinimą. Trečiadienį europarlamentarai aptars pasirengimą šiam susitikimui.
EP balsuos dėl priemonių kovoti su PVM sukčiavimu (Svarstymas: 2008-12-03. Balsavimas: 2008-12-04)
Nors kova su sukčiavimu dažniausiai priskiriama ES šalių kompetencijai, ši problema negali būti išspręsta vien valstybių mastu. Šioje sesijoje Europos Parlamentas balsuos dėl siūlymo pakeisti pridėtinės vertės mokesčio (PVM) direktyvą bei susijusį reglamentą, siekiant kovoti su mokestiniu sukčiavimu sudarant sandorius Bendrijos viduje.
Europarlamentarus domina finansų rinkų padėtis ir ES ekonomikos gelbėjimo planas (Svarstymas: 2008-12-03)
„Dėl pasaulinės finansų krizės ir ekonomikos sulėtėjimo reikia imtis plačių Europos finansų rinkų reguliavimo ir priežiūros reformų, šią problemą spręsti pasauliniu mastu ir nustatyti bendrus principus“, – teigia EP Ekonomikos ir pinigų politikos komiteto atstovė Pervenche Berès (Socialistų frakcija, Prancūzija). Trečiadienį ji žodžiu paklaus Europos Komisijos ir ES Tarybos apie planuojamus veiksmus šioje srityje. Rezoliucija nenumatyta.
Europarlamentarai balsuos dėl 1 mlrd. eurų pagalbos badaujantiems (Svarstymas: 2008-12-03. Balsavimas: 2008-12-04)
Šioje sesijoje Europos Parlamentas balsuos dėl siūlymo skirti milijardą eurų ES pagalbai besivystančioms šalims, siekiant padėti joms įveikti maisto krizę padidėjus kainoms. Šios lėšos turėtų palengvinti šių šalių ūkininkams gauti žemės ūkio gamybai reikalingų žaliavų bei išlaikyti jos pajėgumus. Jos taip pat padės patenkinti pagrindinius badaujančių gyventojų maisto poreikius. 20081113BRI41902
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20081113BRI41902 FULL-TEXT DOC XML V0//LT
-//EP//TEXT IM-PRESS 20081113BRI41902 ITEM-001-LT DOC XML V0//LT
Aplinka
Europarlamentarams bus pristatytas klimato kaitos įstatymų rinkinys
2008-11-27 - 18:41
Šioje sesijoje Europos Komisija išsamiai pristatys ES teisės aktų rinkinį, skirtą klimato kaitai stabdyti. Numatoma sugriežtinti ES taršos leidimų prekybos sistemą, taip pat nustatyti anglies dvideginio išlakų mažinimo bei tvarios energijos naudojimo tikslus. Dėl šių siūlymų numatoma balsuoti gruodžio 15-18 d. Strasbūre. Šiuo metu EP atstovai derasi su ES Taryba dėl kompromisų. Taršos leidimų prekybos išplėtimas. Numatoma išplėsti ES taršos leidimų prekybos sistemą. Pagal ją Europos Komisija patvirtina metines klimatą šildančių dujų kvotas (kaskart vis mažesnes) kiekvienai Sąjungos valstybei, o šalys savo ruožtu jas paskirsto stambioms įmonėms, kurios išskiria daugiausia šių dujų. Dalis kvotų yra suteikiama nemokamai, o kita dalis – parduodama aukcione. Savo kvotų neišnaudojusios bendrovės gali jas parduoti kitoms įmonėms, o kvotas viršijusios bendrovės turi sumokėti baudą. Ši schema šiuo metu apima apie 10 tūkst. pramonės ir energetikos įmonių, išskiriančių apie 40 proc. klimato šilimą skatinančių dujų.
Europos Komisija siūlo nuo 2013 m. visus energetikos bei anglies išgavimo sektoriaus bendrovėms skiriamus leidimus teikti aukcione. Tuo tarpu kituose sektoriuose aukciono principas būtų pritaikytas laipsniškai – 2013 m. 80 proc. jiems skiriamų taršos leidimų būtų teikiama nemokamai (EP Aplinkos komitetas siūlo 85 proc.), o iki 2020 m. visi jie būtų parduodami aukcione. Tam tikrų intensyviai energiją naudojančių sričių įmonės ir toliau gautų leidimus nemokamai. Kai kurios šalys ES Taryboje siekia dar platesnių išimčių. Iki 2020 m. numatyta teikti nemokamus leidimus ir sektoriams, kurių įmonės kitu atveju iškeltų savo aplinkai kenksmingą veiklą už ES ribų. Europos Komisija turės iki 2010 m. sudaryti tokių sektorių sąrašą ir po to jį reguliariai persvarstyti.
Europos Komisijos siūlomi pakeitimai leistų iki 2020 m. 21 proc. (palyginti su 2005 m.) sumažinti klimato šilimą skatinančių dujų išlakas. Pati taršos leidimų prekybos sistema bus išplėsta kelioms naujoms pramonės sritims – aliuminio, amonio ir naftos chemijos produktų gamybai, taip pat dviem naujoms dujų rūšims – diazoto oksidui ir perfluorokarbono dujoms. Europarlamentarai siūlo papildomai iki 2013 m. į šią schemą įtraukti laivybą, taip pat iki tų metų numatyti, kada į ją bus įtrauktas kelių transportas, kasyba ir atliekų apdorojimas.
Klimato šilimą sukeliančių dujų išlakų mažinimas. Kitas siūlomas sprendimas numato, kiek kurios ES šalys turės prisidėti prie ES įsipareigojimo iki 2020 m. penktadaliu (palyginti su 1990 m.) sumažinti klimato šilimą sukeliančių dujų išlakas. Valstybės, kurių bendrasis vidaus produktas vienam gyventojui yra nedidelis, turėtų teisę šias išlakas padidinti (Lietuva – net 15 proc.), o turtingesnės šalys privalėtų jas sumažinti. EP Aplinkos komitetas pritaria šiam siūlymui, taip pat norėtų numatyti ir ilgesnio laikotarpio tikslus – sumažinti klimato šilimą sukeliančių dujų išlakas 50 proc. iki 2035 m. ir 60-80 proc. iki 2050 m., palyginti su 1990 m.
Tvarių energijos šaltinių naudojimas. Dar viena direktyva numato iki 2020 m. penktadalį ES naudojamos energijos išgauti iš tvarių (atsinaujinančių) šaltinių. Joje taip pat numatyta, kiek kurios ES šalys turės prisidėti prie šio įsipareigojimo; Lietuva turės padidinti tvarios energijos dalį nuo 15 proc. (2005 m.) iki 23 proc. (2020 m.). Tvarios energijos dalis turės didėti elektros energijos gavybos, šildymo ir vėsinimo bei transporto sektoriuose. Šalys turės pačios nustatyti tvarios energijos didinimo tikslus kiekviename iš jų, kad pasiektų bendrą jai numatytą kiekį – tačiau bent dešimtadalis transporto sektoriuje naudojamos energijos iki 2020 m. turės būti tvari.
EP Pramonės, mokslinių tyrimų ir energetikos komitetas siūlo papildomai numatyti, kad iki 2020 m. bent 4 proc. kelių transporto kuro būtų tvarus (naujosios kartos biokuras, elektra arba vandenilinis kuras). EP nariai taip pat siūlo kelių transportui numatyti tarpinį tikslą – 5 proc. tvarios energijos iki 2015 m. (bent 1 proc. jos turėtų sudaryti ekologiškas kuras). Be to, jie siekia įpareigoti iki 2020 m. bent penktadaliu padidinti kelių transporte naudojamos energijos efektyvumą. Savo ruožtu europarlamentarai norėtų sugriežtinti biokuro ekologiškumo standartus – jų nuomone, jis turi išskirti bent 45 proc. mažiau klimato šilimą sukeliančių dujų negu iškastinis kuras (Europos Komisija siūlo 35 proc.). Tuo tarpu nuo 2015 m. šis skirtumas turėtų padidėti iki 60 proc.; europarlamentarai tam pritaria.
Anglies dvideginio saugyklos. Kitas siūlymas paskatins ES šalis įrengti ir plėtoti saugias anglies dvideginio saugyklas. EP Aplinkos komitetas tam pritaria bei siūlo įpareigoti įrengti tokias saugyklas visose po 2015 m. pastatytose elektrinėse, o 12 demonstracinių tokių saugyklų projektų finansuoti iš taršos leidimų prekybos. Be to, EP nariai siūlo numatyti, jog nuo 2015 m. galingesnės negu 300 megavatų elektrinės galės vidutiniškai išskirti ne daugiau kaip 500 g anglies dvideginio vienai pagamintai kilovatvalandei elektros energijos. Savo ruožtu europarlamentarai siūlo įkurti specialų fondą uždarytų anglies dvideginio saugyklų priežiūrai paremti, taip pat įpareigoti saugyklų operatorius jomis rūpintis 50 metų po jų uždarymo.
Automobilių ekologiškumas. Galiausiai dar vienas siūlomas reglamentas įpareigos lengvųjų automobilių gamintojus iki 2012 m. užtikrinti, kad naujai pagaminti automobiliai išskirtų į aplinką ne daugiau 120 g anglies dvideginio vienam kilometrui (šiuo metu galioja 160 g/km riba). Gamintojai, kurie to neužtikrins, turės mokėti baudas už kiekvieną papildomą gramą bei automobilį, kurios kasmet didės iki 2015 m. Mažos įmonės, pagaminančios ne daugiau kaip 10 tūkst. automobilių per metus, bus atleistos nuo šių reikalavimų.
EP Aplinkos komitetas siūlo papildomai numatyti, jog iki 130 g/km anglies dvideginio išlakos automobiliuose turės būti sumažintos naujų variklių technologijų dėka, o dar 10 g – kitomis technologinėmis naujovėmis – ekologiškesniu kuru, tobulesnėmis padangomis ir pan. Deputatai taip pat siekia numatyti ilgalaikį tikslą naujų variklio technologijų dėka iki 2020 m. pasiekti 95 g/km anglies dvideginio išmetalų lygį. Savo ruožtu EP nariai siūlo bendrovėms, pagaminančioms nuo 10 tūkst. iki 300 tūkst. automobilių per metus, suteikti galimybę prašyti įgyvendinti alternatyvų tikslą – ketvirtadaliu sumažinti anglies dvideginio išlakas palyginti su 2006 m. Claude TURMES Verts/ALE LU Dorette CORBEY PSE NL Guido SACCONI PSE IT A6-0369/2008 Dėl skatinimo naudoti energiją iš atsinaujinančių šaltinių A6-0496/2007 Dėl benzino, dyzelinių degalų (dyzelino) ir gazolių kokybės rodiklių ir šiltnamio efektą sukeliančių dujų, išmetamų kelių transporto priemonėms naudojant degalus, stebėsenos ir mažinimo mechanizmo nustatymo A6-0419/2008 Dėl naujų lengvųjų automobilių išmetamų teršalų normų siekiant mažinti lengvųjų transporto priemonių išmetamo CO2 kiekį Bendro sprendimo procedūra, pirmasis svarstymas
Svarstymas: 2008-12-04
Balsavimas: Strasbūro plenarinėje sesijoje
Išsamiau šia tema Europos Komisijos tinklalapis šia tema
LT
4
LINK
http://www.euractiv.com/en/energy/energy-climate-change-integrated-eu-policy/article-160957
LT
5
LINK
http://ec.europa.eu/environment/climat/climate_action.htm
-//EP//TEXT REPORT A6-2008-0369 0 NOT XML V0//LT
-//EP//TEXT REPORT A6-2007-0496 0 NOT XML V0//LT
-//EP//TEXT REPORT A6-2008-0419 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20081113BRI41902 FULL-TEXT DOC XML V0//LT
-//EP//TEXT IM-PRESS 20081113BRI41902 ITEM-COVER-LT DOC XML V0//LT
-//EP//TEXT IM-PRESS 20081113BRI41902 ITEM-002-LT DOC XML V0//LT
Institucijos
Dalai Lama kalbės Europos Parlamente
2008-11-27 - 18:41
Ketvirtadienį, gruodžio 4 d., 11.30 val. Europos Parlamente kalbą pasakys Tibeto budistų dvasinis vadovas Dalai Lama (Tenzin Gyatso). Nuo 1959 metų gyvendamas tremtyje, 73 metų Dalai Lama vadovauja tarptautinei kampanijai prieš Kinijos politinį ir kultūrinį dominavimą Tibete. ES visada rėmė tiesioginį Dalai Lamos ir Kinijos valdžios dialogą kaip geriausią būdą sutarti (tuo tarpu Kinijos nuomone, tai yra jos vidaus reikalas). Tibeto tarpininkai derasi su Kinijos atstovais nuo 2002 metų, tačiau be apčiuopiamų rezultatų.
Dalai Lama paskutinį kartą lankėsi Europos Parlamente 2006 m. birželio 2 d. Šįkart jo vizitas vyks pagal Kultūrų dialogo metų programą. Pagal ją šiemet EP jau kalbėjo Sirijos didysis muftijus, Konstantinopolio graikų ortodoksų patriarchas bei Jungtinės Karalystės vyriausiasis rabinas, taip pat keletas politikų.
Tikimasi, jog dalis europarlamentarų bei sesijos stebėtojų Dalai Lamos vizito metu dėvės baltus šalikus, laikydamiesi tibetiečių tradicijos.
Kinija atšaukė gruodžio 1 d. planuotą ES ir Kinijos vadovų susitikimą, protestuodama prieš Dalai Lamos susitikimus su ES šalių lyderiais. Kalba: 2008-12-04 Tibeto dvasinio vadovo Dalai Lamos tinklalapis
LT
1
LINK
http://www.dalailama.com/
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20081113BRI41902 FULL-TEXT DOC XML V0//LT
-//EP//TEXT IM-PRESS 20081113BRI41902 ITEM-001-LT DOC XML V0//LT
-//EP//TEXT IM-PRESS 20081113BRI41902 ITEM-003-LT DOC XML V0//LT
Europos Vadovų Taryba
EP aptars pasirengimą Europos Vadovų Tarybos posėdžiui
2008-11-27 - 18:41
Gruodžio 11-12 d. Briuselyje rengiamas Europos Vadovų Tarybos susitikimas bus paskutinis pirmininkaujant Prancūzijai. Jame tikimasi suderinti šalių pozicijas dėl energetikos ir klimato kaitos įstatymų rinkinio, taip pat aptarti numatomas ES investicijas į ekonomikos augimo skatinimą. Trečiadienį europarlamentarai aptars pasirengimą šiam susitikimui. Rezoliucija šiuo klausimu nenumatyta. Tema bus pratęsta Strasbūro plenarinėje sesijoje, jau pasibaigus Europos Vadovų Tarybos susitikimui. Tuomet su europarlamentarais diskutuos Prancūzijos prezidentas Nicolas Sarkozy. Daugiau informacijos
LT
1
LINK
http://www.consilium.europa.eu/cms3_fo/showPage.asp?id=1121&lang=en&mode=g
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20081113BRI41902 FULL-TEXT DOC XML V0//LT
-//EP//TEXT IM-PRESS 20081113BRI41902 ITEM-002-LT DOC XML V0//LT
-//EP//TEXT IM-PRESS 20081113BRI41902 ITEM-004-LT DOC XML V0//LT
Mokesčiai
EP balsuos dėl priemonių kovoti su PVM sukčiavimu
2008-11-27 - 18:41
Nors kova su sukčiavimu dažniausiai priskiriama ES šalių kompetencijai, ši problema negali būti išspręsta vien valstybių mastu. Šioje sesijoje Europos Parlamentas balsuos dėl siūlymo pakeisti pridėtinės vertės mokesčio (PVM) direktyvą bei susijusį reglamentą, siekiant kovoti su mokestiniu sukčiavimu sudarant sandorius Bendrijos viduje. Parlamento nuomonė šiuo klausimu yra patariamoji ir neprivaloma ES Tarybai. Europos Komisija siūlė imtis ryžtingos PVM reformos, kurią vykdant būtų parengtas atvirkštinio apmokestinimo mechanizmas arba sandorių Bendrijos viduje apmokestinimas per tarpuskaitos centrą. Vis dėlto dėl skirtingų valstybių pozicijų ES Taryba kol kas nelikusi jai pritarti. Todėl iš pradžių numatoma priimti rinkinį įprastinių priemonių, kuriomis siekiama sustiprinti PVM sistemą iš esmės nekeičiant galiojančios sistemos principų, bet techniškai gerinant mokesčių tvarkymą. Šios priemonės skirtos tik toms įmonėms, kurios sudaro sandorius Bendrijos viduje (4 proc. PVM mokėtojomis registruotų įmonių Bendrijoje).
Siūloma suvienodinti ir iki vieno mėnesio sutrumpinti sandorių Bendrijos viduje deklaravimo laikotarpį teikiant PVM direktyvoje nurodytas sumuojančias ataskaitas, taip pat nuo trijų iki vieno mėnesio sutrumpinti šios informacijos perdavimo tarp ES šalių laikotarpį.
Taip pat siūloma kas mėnesį rinkti informaciją apie tokius prekių ir paslaugų pirkimo ir pardavimo sandorius Bendrijos viduje, kai prekių tiekėjas ar paslaugų teikėjas įsikūręs kitoje ES šalyje negu Sąjungos valstybė, kuriai pirkėjas turi mokėti PVM. Todėl prekių ir paslaugų pirkėjai, vykdantys sandorius už daugiau kaip 200 tūkst. eurų per metus, privalės PVM deklaracijas teikti kas mėnesį. Ši riba nustatyta siekiant neapsunkinti papildomomis prievolėmis įmonių, kurios Bendrijos viduje perka retkarčiais arba už labai mažą sumą, bet atsižvelgti į sukčiavimo požiūriu reikšmingas sumas.
Be to, pasiūlyme numatyta, kad pardavėjas ir pirkėjas turės deklaruoti savo sandorius tuo pačiu laikotarpiu ir atskirai nurodyti su sandoriu susijusias lėšas, kad būtų lengviau atlikti kryžminę patikrą.
Taip pat numatoma įpareigoti ES šalis priimti elektroninėmis priemonėmis siunčiamas sumuojančias ataskaitas ir PVM deklaracijas. Tai labai supaprastins įmonėms taikomą PVM deklaravimo tvarką.
Europarlamentarai iš esmės pritaria numatytoms priemonėms. EP pranešėjas šiuo klausimu José Manuel García-Margallo y Marfil (Europos liaudies partija, Ispanija) pažymi, jog šie siūlymai yra „tik dalis atliktino darbo“ gerinant kovą su PVM sukčiavimu.
Šioje sesijoje taip pat bus balsuojama dėl pranešimo apie 2007 m. Europos Audito Rūmų ataskaitą apie ES šalių bendradarbiavimą kovojant su mokestiniu sukčiavimu. Audito Rūmai nustatė daugybę tokio bendradarbiavimo trūkumų. Pavyzdžiui, per trijų mėnesių terminą neatsakyta į beveik pusę kitų ES šalių prašymų suteikti informacijos. Be to, prašymų, kuriuos viena ES šalis teigia gavusi, skaičius labai skiriasi nuo prašymų, kuriuos kitos Sąjungos šalys teigia išsiuntusios, skaičiaus. Italija teigia gavusi 54 proc. mažiau, o Vokietija – 32 proc. daugiau prašymų negu kitos valstybės tvirtina juos išsiuntusios 2005 m. EP nariai ragina Europos Komisiją ir valstybes taisyti tokią padėtį. José Manuel GARCÍA-MARGALLO Y MARFIL PPE-DE ES Bart STAES Verts/ALE BE A6-0448/2008 Dėl pridėtinės vertės mokesčio bendros sistemos, siekiant kovoti su mokestiniu sukčiavimu sudarant sandorius Bendrijos viduje A6-0449/2008 Dėl kovos su mokestiniu sukčiavimu sudarant sandorius Bendrijos viduje A6-0427/2008 Dėl Europos Audito Rūmų specialiosios ataskaitos Nr. 8/2007 dėl administracinio bendradarbiavimo PVM srityje 1,2 - konsultavimosi procedūra
3 - iniciatyvos procedūra
Svarstymas: 2008-12-03
Balsavimas: 2008-12-04
-//EP//TEXT REPORT A6-2008-0448 0 NOT XML V0//LT
-//EP//TEXT REPORT A6-2008-0449 0 NOT XML V0//LT
-//EP//TEXT REPORT A6-2008-0427 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20081113BRI41902 FULL-TEXT DOC XML V0//LT
-//EP//TEXT IM-PRESS 20081113BRI41902 ITEM-003-LT DOC XML V0//LT
-//EP//TEXT IM-PRESS 20081113BRI41902 ITEM-005-LT DOC XML V0//LT
Ekonomikos ir pinigų reikalai
Europarlamentarus domina finansų rinkų padėtis ir ES ekonomikos gelbėjimo planas
2008-11-27 - 18:41
„Dėl pasaulinės finansų krizės ir ekonomikos sulėtėjimo reikia imtis plačių Europos finansų rinkų reguliavimo ir priežiūros reformų, šią problemą spręsti pasauliniu mastu ir nustatyti bendrus principus“, – teigia EP Ekonomikos ir pinigų politikos komiteto atstovė Pervenche Berès (Socialistų frakcija, Prancūzija). Trečiadienį ji žodžiu paklaus Europos Komisijos ir ES Tarybos apie planuojamus veiksmus šioje srityje. Rezoliucija nenumatyta. 2006 m. kovo mėn. rezoliucijoje dėl strateginės Tarptautinio valiutos fondo (TVF) peržiūros Europos Parlamentas ragino imtis plačios Bretton Woods institucijų reformos siekiant stiprinti jų veiksmingumą, užtikrinti, kad jos atitiktų tarptautinę ekonominę padėtį, taip pat pakeisti TVF politikos kryptį. Europos Parlamentas pabrėžė, jog TVF vaidina pagrindinį vaidmenį stabilizuojant pasaulio valiutų kursų svyravimus, suteikiant paskutinę išeitį skolinant šalims, turinčioms rimtų mokėjimo balanso problemų, analizuojant ir stebint finansų rinkų padėtį ir jų poveikį valstybių bei pasaulio finansiniam stabilumui.
Šiuo atžvilgiu 2008 m. lapkričio 15 d. Didžiojo dvidešimtuko aukščiausiojo lygio susitikimas yra svarbi galimybė stiprinti tarptautinį bendradarbiavimą finansų srityje ir reformuoti pasaulio finansų sistemą. EP nariai apgailestauja, kad euro grupės pirmininkas nebuvo pakviestas dalyvauti šiame susitikime. Jie prašo, kad ateityje tokiame susitikime Europos Sąjungai atstovautų ir Tarybai pirmininkaujanti valstybė, ir euro grupės pirmininkas, o ES visuose panašiuose tarptautiniuose susitikimuose kalbėtų vienu balsu.
Europarlamentarai taip pat pasiteiraus, kokia pažanga pasiekta rengiant Europos ekonomikos gelbėjimo plano gaires ir koordinuojant ES šalių ekonomikos gelbėjimo priemones, taip pat k oks bus pagal Stabilumo ir augimo paktą numatomas leistinas lankstumas. Pervenche BERÈS PSE FR O-0124/2008 Dėl būsimos pasaulinės finansų rinkų sistemos ir ES ekonomikos gelbėjimo plano O-0125/2008 Dėl būsimos pasaulinės finansų rinkų sistemos ir ES ekonomikos gelbėjimo plano Svarstymas (be rezoliucijos): 2008-12-03
-//EP//TEXT OQ O-2008-0124 0 NOT XML V0//LT
-//EP//TEXT OQ O-2008-0125 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20081113BRI41902 FULL-TEXT DOC XML V0//LT
-//EP//TEXT IM-PRESS 20081113BRI41902 ITEM-004-LT DOC XML V0//LT
-//EP//TEXT IM-PRESS 20081113BRI41902 ITEM-006-LT DOC XML V0//LT
Plėtra ir bendradarbiavimas
Europarlamentarai balsuos dėl 1 mlrd. eurų pagalbos badaujantiems
2008-11-27 - 18:41
Šioje sesijoje Europos Parlamentas balsuos dėl siūlymo skirti milijardą eurų ES pagalbai besivystančioms šalims, siekiant padėti joms įveikti maisto krizę padidėjus kainoms. Šios lėšos turėtų palengvinti šių šalių ūkininkams gauti žemės ūkio gamybai reikalingų žaliavų bei išlaikyti jos pajėgumus. Jos taip pat padės patenkinti pagrindinius badaujančių gyventojų maisto poreikius. Dėl didėjančių maisto kainų kyla rimta grėsmė 2,1 mlrd. pasaulio žmonių, kurie stengiasi išgyventi turėdami mažiau kaip 2 JAV dolerius per dieną ir maistui išleidžia maždaug pusę savo pajamų. Rekordinės pagrindinių grūdinių kultūrų – ryžių, kukurūzų ir kviečių – kainos tiesiogiai veikia daugybę alkstančių žmonių pasaulyje. Maisto ir žemės ūkio organizacijos (FAO) duomenimis, vien tik pernai tokių žmonių skaičius padidėjo dar 50 mln. Gatvių demonstracijos tokiose šalyse kaip Haitis, Bangladešas ir Egiptas, virto riaušėmis. Atrodo, kad vis mažėja galimybė pasiekti pirmąjį Jungtinių Tautų (JT) Tūkstantmečio vystymosi tikslą – iki 2015 m. perpus sumažinti alkstančių žmonių skaičių pasaulyje.
Krizės priežastys daugialypės – padidėjęs mėsos, o ne grūdų vartojimas Kinijoje ir Indijoje, su klimato kaita susiję gamtos kataklizmai, maistinių kultūrų naudojimas biokuro gamybai, taip pat menkos pasaulio grūdų atsargos. Dauguma apžvalgininkų, atsižvelgdami į šiuos struktūrinius veiksnius, mano, jog artimiausioje ateityje kainos tebebus didelės. O dėl spekuliacijos žemės ūkio prekių rinkose maisto kainos dar labiau didėja.
Šių metų kovą EP Vystymosi komitete kalbėjusi Pasaulio maisto programos vykdomoji direktorė Josette Sheeran teigė, kad maistas pabrango būtent tada, kai jos reikia vis didesniam skaičiui žmonių, o dėl kuro kainų šuolio problema dar labiau paaštrėjo. Prelegentė paragino ES skirti daugiau lėšų šiai problemai įveikti. Tuo tarpu gegužę garsus ekonomistas ir Jungtinių Tautų Generalinio sekretoriaus patarėjas Jeffrey Sachs EP Vystymosi komitete ragino sparčiai atnaujinti žemės ūkį ir teikti besivystančių šalių ūkininkams reikalingų pagrindinių žaliavų, kad būtų galima skatinti gamybą ir užtikrinti tvaresnį krizės sprendimą.
Sprendžiant šią neatidėliotiną problemą, Europos Komisija pasiūlė sukurti 1 mlrd. eurų fondą kaip priemonę reaguoti į maisto krizę. Pagal ją numatoma gerinti galimybes gauti žemės ūkio gamybai reikalingų žaliavų, įskaitant trąšas ir sėklas, taip pat remti priemones, skirtas žemės ūkio gamybos pajėgumams išlaikyti arba pagerinti bei pagrindiniams labiausiai pažeidžiamų gyventojų maisto poreikiams patenkinti.
Reglamente numatytas 1 mlrd. eurų bus atskaičiuotas iš lėšų, kurios pagal bendrąją žemės ūkio politiką nebus reikalingos 2008 m. ir kurių tikriausiai nereikės 2009 m. Lėšos numatytos žemės ūkio kainoms Bendrijoje palaikyti, bet nenaudojamos dėl to, kad kainos ir taip didelės.
Europarlamentarai iš esmės pritaria šiam siūlymui. Jie siekia išplėsti sąrašą organizacijų, per kurias bus skirstoma fondo pagalba, taip pat numatyti, kaip bus vertinamas pagalbos veiksmingumas. Savo ruožtu EP nariai ragina užtikrinti, kad maisto kainų krizė nebūtų įveikiama mažinant vystomąją pagalbą kitose srityse. Gay MITCHELL PPE-DE IE A6-0396/2008 Dėl EP ir Tarybos reglamento, kuriuo sukuriama greito reagavimo į sparčiai didėjančias maisto kainas besivystančiose šalyse priemonė Bendro sprendimo procedūra, pirmasis svarstymas
Svarstymas: 2008-12-03
Balsavimas: 2008-12-04
-//EP//TEXT REPORT A6-2008-0396 0 NOT XML V0//LT
-//EP//DTD IM-PRESS 20050901 BRI-ITEM DOC XML V0//EN
-//EP//STYLESHEET IM-PRESS 20050901 BRI-ITEM DOC XML V0//EN
-//EP//TEXT IM-PRESS 20081113BRI41902 FULL-TEXT DOC XML V0//LT
-//EP//TEXT IM-PRESS 20081113BRI41902 ITEM-005-LT DOC XML V0//LT
-//EP//TEXT IM-PRESS 20081113BRI41902 ITEM-COVER-LT DOC XML V0//LT
-//EP//TEXT IM-PRESS 20081113BRI41902 ITEM-001-LT DOC XML V0//LT
-//EP//TEXT IM-PRESS 20081113BRI41902 ITEM-002-LT DOC XML V0//LT
-//EP//TEXT IM-PRESS 20081113BRI41902 ITEM-003-LT DOC XML V0//LT
-//EP//TEXT IM-PRESS 20081113BRI41902 ITEM-004-LT DOC XML V0//LT
-//EP//TEXT IM-PRESS 20081113BRI41902 ITEM-005-LT DOC XML V0//LT
-//EP//TEXT IM-PRESS 20081113BRI41902 ITEM-006-LT DOC XML V0//LT
-//EP//DTD IM-PRESS 20050901 BRI-FULL DOC XML V0//EN
-//EP//STYLESHEET IM-PRESS 20050901 BRI-FULL DOC XML V0//EN
-//EP//TEXT IM-PRESS 20081113BRI41902 ITEM-COVER-LT DOC XML V0//LT
-//EP//TEXT IM-PRESS 20081113BRI41902 ITEM-001-LT DOC XML V0//LT
-//EP//TEXT IM-PRESS 20081113BRI41902 ITEM-002-LT DOC XML V0//LT
-//EP//TEXT IM-PRESS 20081113BRI41902 ITEM-003-LT DOC XML V0//LT
-//EP//TEXT IM-PRESS 20081113BRI41902 ITEM-004-LT DOC XML V0//LT
-//EP//TEXT IM-PRESS 20081113BRI41902 ITEM-005-LT DOC XML V0//LT
-//EP//TEXT IM-PRESS 20081113BRI41902 ITEM-006-LT DOC XML V0//LT
