Pasaulio demokratija po didinamuoju stiklu
Delegacijos
2005-10-11 - 17:17
Ukraina – „oranžinė revoliucija“
Žmogaus teisių apsauga yra esminis Europos Sąjungos klausimas bei jos užsienio politikos pagrindas. Trisdešimt keturios delegacijos Europos Parlamente užtikrina, kad ES bendradarbiavimas su šalimis už Sąjungos ribų tarnautų demokratijai visame pasaulyje stiprinti. EP nariai neapsiriboja vien deklaracijomis – jie aktyviai siekia šio tikslo dalyvaudami ES stebėjimo misijose visuose pasaulio kampeliuose.
Nebestebina, kad Europos Parlamento nariai dažnai keliauja tarp Briuselio, Strasbūro ir savo rinkiminių apygardų. Tačiau jų kelionės nesibaigia ties ES sienomis. Jau daugelį metų EP nariai dalyvauja Parlamento veikloje už ES ribų. Du pagrindiniai tokios veiklos aspektai – vizitai nuolatinio bendradarbiavimo su nacionaliniais parlamentais pagrindu, o taip pat parama rinkimams bei stebėjimo misijos.
Šia veikla siekiama tvirtinti demokratinių šalių politinį bendradarbiavimą, kurti demokratiją ten, kur jos nėra, o kur demokratija susilpnėjo - ją stiprinti ginant žmogaus teises bei teisinės valstybės sampratą (ypač parlamentarizmo aspektą). Demokratija neatsiranda savaime - ją užtikrina konkrečios institucijos bei mechanizmai, tokie kaip rinkimai. Todėl nereikėtų stebėtis, kad parama rinkimams ir stebėjimo misijos yra tarp pagrindinių būdų, kuriais ES skatina demokratijos plėtrą pasaulyje.
Neseniai, ES stebėtojams nustačius rinkimų pažeidimų Ukrainoje, Europos Parlamentas priėmė rezoliuciją, kurioje pareikalavo naujų rinkimų. Čia lemiamą vaidmenį atliko EP narių delegacija, dukart apsilankiusi Kijeve. Artimiausiu metu dar viena EP delegacija keletą dienų stebės rinkimus Liberijoje, kita visai neseniai grįžo iš Afganistano, o trečia lapkričio mėn. vyks į Azerbaidžaną. Bendradarbiaudami su Rusijos parlamentu (Dūma), EP nariai lankosi Kaliningrade. Kitos pastaruoju metu aplankytos šalys yra Palestina, Kirgizija, Moldova ir Libanas. EP Pirmininkų sueiga sprendžia, kur vyks parlamento nariai. Daugeliu atvejų tai derinama su Europos Komisija ir ES Taryba.
Šios misijos iš esmės skirtos rinkimų proceso legitimumui stiprinti ir piliečių pasitikėjimui juo didinti. Jos taip pat padeda išvengti rinkimų klastočių, geriau apsaugoti žmogaus teises ir prisideda prie konfliktų sprendimo. Misijų sėkmė labai priklauso nuo ES santykių su konkrečiomis šalimis, taip pat nuo porinkiminės padėties - tokiose srityse kaip naujos valdžios kūrimas, taikus valdžios perdavimas, o prireikus - valdžios ryžtas persekioti politinio smurto vykdytojus. Juk ant kortos pastatytas demokratijos gyvybingumas ir žmonių pasitikėjimas rinkimų procesu.
20051011STO01299 Rinkimų stebėjimai šalyse už ES ribų Tarpparlamentinės delegacijos Europos Parlamente Europos Parlamento Užsienio reikalų komitetas ES parama rinkimams ir stebėjimo misijos Europos Parlamento parama Ukrainos „oranžinei revoliucijai“
LT
1
PHOTO
20051011PHT01294.jpg
LT
2
LINK
/intcoop/election_observation/missions20042009_en.htm#
LT
3
LINK
/activities/expert/delegations.do;jsessionid=05D93783CE6F4A21CE20929BC1760DE5.node2?language=LT
LT
4
LINK
/activities/expert/committees/presentation.do?committee=1232&language=LT
-//EP//TEXT REPORT A5-2001-0060 0 NOT XML V0//LT
-//EP//TEXT IM-PRESS 20050819FCS00984 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
