GALUTINIS
A6-0360/2007
5.10.2007
*
PRANEŠIMAS
dėl pasiūlymo dėl Tarybos sprendimo dėl Bulgarijos ir Rumunijos prisijungimo prie 1995 m. liepos 26 d. Konvencijos dėl Europos Bendrijų finansinių interesų apsaugos, parengtos remiantis Europos Sąjungos sutarties K.3 straipsniu, Konvencijos dėl Europos Bendrijų finansinių interesų apsaugos 1996 m. rugsėjo 27 d. protokolo, parengto remiantis Europos Sąjungos sutarties K.3 straipsniu, 1996 m. lapkričio 29 d. protokolo, parengto remiantis Europos Sąjungos sutarties K.3 straipsniu, protokolo dėl Konvencijos dėl Europos Bendrijų finansinių interesų apsaugos aiškinimo Europos Bendrijų Teisingumo Teismo preliminariais nutarimais ir Konvencijos dėl Europos Bendrijų finansinių interesų apsaugos 1997 m. birželio 19 d. antrojo protokolo, parengto remiantis Europos Sąjungos sutarties K.3 straipsniu
(COM(2007)0277 – C6‑0238/2007 – 2007/0100(CNS))
Piliečių laisvių, teisingumo ir vidaus reikalų komitetas
Pranešėjas:
Jean-Marie Cavada
PE 393.871v02-00
Procedūrų sutartiniai ženklai
* Konsultavimosi procedūra
balsavusių narių balsų dauguma
**I Bendradarbiavimo procedūra (pirmasis svarstymas)
balsavusių narių balsų dauguma
**II Bendradarbiavimo procedūra (antrasis svarstymas)
balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
*** Pritarimo procedūra
visų Parlamento narių balsų dauguma, išskyrus EB sutarties 105, 107, 161 ir 300 straipsniuose bei ES sutarties 7 straipsnyje numatytus atvejus
***I Bendro sprendimo procedūra (pirmasis svarstymas)
balsavusių narių balsų dauguma
***II Bendro sprendimo procedūra (antrasis svarstymas)
balsavusių narių balsų dauguma pritariama bendrajai pozicijai
visų Parlamento narių balsų dauguma atmetama arba taisoma bendroji pozicija
***III Bendro sprendimo procedūra (trečiasis svarstymas)
balsavusių narių balsų dauguma pritariama bendram tekstui
(Procedūra pasirenkama atsižvelgiant į Komisijos pasiūlytą teisinį pagrindą.)
Teisės akto pakeitimai
Parlamento pakeitimų tekstas paryškinamas pusjuodžiu kursyvu. Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pataisymams reikalingas atitinkamų skyrių sutikimas.
TURINYS
EUROPOS PARLAMENTO TEISĖKŪROS REZOLIUCIJOS PROJEKTAS...........................5
AIŠKINAMOJI DALIS..............................................................................................................7
PROCEDŪRA.............................................................................................................................8
EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Tarybos sprendimo dėl Bulgarijos ir Rumunijos prisijungimo prie 1995 m. liepos 26 d. Konvencijos dėl Europos Bendrijų finansinių interesų apsaugos, parengtos remiantis Europos Sąjungos sutarties K.3 straipsniu, Konvencijos dėl Europos Bendrijų finansinių interesų apsaugos 1996 m. rugsėjo 27 d. protokolo, parengto remiantis Europos Sąjungos sutarties K.3 straipsniu, 1996 m. lapkričio 29 d. protokolo, parengto remiantis Europos Sąjungos sutarties K.3 straipsniu, protokolo dėl Konvencijos dėl Europos Bendrijų finansinių interesų apsaugos aiškinimo Europos Bendrijų Teisingumo Teismo preliminariais nutarimais ir Konvencijos dėl Europos Bendrijų finansinių interesų apsaugos 1997 m. birželio 19 d. antrojo protokolo, parengto remiantis Europos Sąjungos sutarties K.3 straipsniu
( COM(2007)0277 – C6‑0238/2007 – 2007/0100(CNS) )
(Konsultavimosi procedūra)
Europos Parlamentas ,
– atsižvelgdamas į Komisijos rekomendaciją Tarybai ( COM(2007)0277 ),
– atsižvelgdamas į Bulgarijos Respublikos ir Rumunijos Stojimo akto 3 straipsnio 4 dalį, pagal kurią Taryba kreipėsi į Parlamentą dėl konsultacijos ( C6-0238/2007 ),
– atsižvelgdamas į Darbo tvarkos taisyklių 51 straipsnį,
– atsižvelgdamas į Piliečių laisvių, teisingumo ir vidaus reikalų komiteto pranešimą ( A6‑0360/2007 ),
1. pritaria Komisijos rekomendacijai su pakeitimais;
2. ragina Tarybą pranešti Parlamentui, jei ji ketina nukrypti nuo teksto, kuriam pritarė Parlamentas;
3. ragina Tarybą dar kartą konsultuotis su Parlamentu, jei ji ketina iš esmės keisti Komisijos pasiūlymą;
4. paveda Pirmininkui perduoti Parlamento poziciją Tarybai ir Komisijai bei Bulgarijos Respublikos ir Rumunijos vyriausybėms.
Komisijos siūlomas tekstas
Parlamento pakeitimai
Pakeitimas
1
4a konstatuojamoji dalis (nauja)
(4a) Bulgarijos ir Rumunijos vyriausybės dėjo pastangas, siekdamos atitinkamų orientacinių tikslų, numatytų siekiant pradėti supaprastintą Bulgarijos ir Rumunijos prisijungimo procedūrą;
Pagrindimas
Pakeitimu siekiama nurodyti, kad Bulgarijos ir Rumunijos prisijungimas prie atitinkamų teisės aktų nėra dviejų šalių stojimo į ES akto sudarymo savaiminė pasekmė, bet priklauso nuo abiejų šalių visuomenių pastangų laikytis Europos Sąjungos nustatytų patikimo valdymo principų ir užtikrinti paramą Bendrijos interesams tam tikroje srityje, kuri aptariama atitinkamoje Konvencijoje.
Patvirtindamas tokį įvertinimą, Europos Parlamentas leis atitinkamoms vyriausybėms suprasti, kad jų vykdoma reformų politika vidaus saugumo ir valstybės finansų srityse yra iš tiesų vertinama. Toks atitinkamų šalių politikos pripažinimas paskatins jas toliau vykdyti reformų procesą.
AIŠKINAMOJI DALIS
2005 m. Bulgarijos ir Rumunijos stojimo akte numatyta supaprastinta tvarka, pagal kurią Bulgarija ir Rumunija, remdamosi Europos Sąjungos sutarties 34 straipsniu (anksčiau Europos Sąjungos sutarties K.3 straipsniu) arba Europos Bendrijų sutarties 239 straipsniu, prisijungia prie valstybių narių sudarytų konvencijų (ir protokolų). Iš tiesų, nebereikia, kaip anksčiau, derėtis dėl ypatingųjų prisijungimo prie šių konvencijų protokolų ir jų pasirašyti (kitaip 27 valstybės turėtų juos ratifikuoti) – Akto 3 straipsnio 3 dalyje tiesiog numatyta, kad Bulgarija ir Rumunija prie šių konvencijų ir protokolų prisijungia, remdamosi Stojimo aktu.
Stojimo akto 3 straipsnio 3 ir 4 dalyse numatyta, kad šiuo tikslu Taryba priima sprendimą dėl datos, kurią šios konvencijos įsigalioja Bulgarijai ir Rumunijai, ir dėl visų šių konvencijų pritaikomųjų pataisų, reikalingų dėl dviejų naujų valstybių narių prisijungimo (bet kuriuo atveju, be kitų pataisų, konvencijos turėtų būti priimamos bulgarų ir rumunų kalbomis, kad tekstai šiomis kalbomis galėtų būti „vienodai autentiški“).
Taryba priima sprendimą, remdamasi Komisijos rekomendacija ir pasikonsultavusi su Europos Parlamentu.
PROCEDŪRA
Pavadinimas
Bulgarijos ir Rumunijos prisijungimas prie 1995 m. liepos 26 d. Konvencijos dėl Europos Bendrijų finansinių interesų apsaugos ir prie įvairių Konvencijos protokolų
Nuorodos
COM(2007)0277 - C6-0238/2007 - 2007/0100(CNS)
Konsultacijos su EP data
16.7.2007
Atsakingas komitetas
Paskelbimo plenariniame posėdyje data
LIBE
3.9.2007
Nuomonę teikiantis (-ys) komitetas (-ai)
Paskelbimo plenariniame posėdyje data
CONT
3.9.2007
Nuomonė nepareikšta
Nutarimo data
CONT
17.7.2007
Pranešėjas(-ai)
Paskyrimo data
Jean-Marie Cavada
10.9.2007
Svarstymas komitete
10.9.2007
3.10.2007
Priėmimo data
3.10.2007
Galutinio balsavimo rezultatai
+:
–:
0:
31
0
0
Posėdyje per galutinį balsavimą dalyvavę nariai
Alexander Alvaro, Philip Bradbourn, Michael Cashman, Jean-Marie Cavada, Carlos Coelho, Fausto Correia, Esther De Lange, Panayiotis Demetriou, Bárbara Dührkop Dührkop, Kinga Gál, Roland Gewalt, Jeanine Hennis-Plasschaert, Lívia Járóka, Magda Kósáné Kovács, Barbara Kudrycka, Henrik Lax, Kartika Tamara Liotard, Sarah Ludford, Viktória Mohácsi, Martine Roure, Søren Bo Søndergaard, Vladimir Urutchev, Adina-Ioana Vălean, Ioannis Varvitsiotis
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Inés Ayala Sender, Edit Bauer, Maria da Assunção Esteves, Ona Juknevičienė, Jean Lambert, Antonio Masip Hidalgo, Siiri Oviir, Eva-Britt Svensson
