KLAUSIMAS ŽODŽIU H-0529/05
Vyriausybės valandai 2005 Liepos mėnesio sesijoje
pagal 109 Darbo tvarkos taisyklių straipsnį
pateikė
Justas Paleckis
Komisijai
Tema: Europos Sąjungos finansuojamų regioninių centrų naujosiose ES valstybėse narėse, kurie kontroliuotų ŽIV/AIDS ligos plitimą į ES iš kaimyninių regionų, kūrimo
2004 metais Europos Komisijos Vilniuje rengtoje II-oje atviros Europos AIDS konferencijoje ES valstybių narių sveikatos apsaugos ministrai palaikė idėją steigti regioninį ES AIDS centrą Lietuvoje, kuris galėtų kaupti ir skleisti naujausius mokslo pasiekimus, geriausia ES šalių praktiką, propaguoti ES AIDS politiką ir strategiją.
Lietuva, specialistų nuomone, yra tinkama ES valstybė narė šio centro steigimui dėl keleto priežasčių: sėkmingai įgyvendinamos valstybinės ŽIV/AIDS prevencijos ir kontrolės programos, Lietuva nuolat puoselėja santykius su Kaliningrado sritimi ir Baltarusija ŽIV/AIDS kontrolės srityje.
Ar nebūtų vertinga kurti tam tikrus Europos Sąjungos finansuojamus regioninius centrus naujosiose ES valstybėse narėse, tarp jų ir Lietuvoje, kurie kontroliuotų ŽIV/AIDS ligos plitimą į ES iš kaimyninių regionų (Lietuvos atveju iš Kaliningrado srities, Baltarusijos)?
