15.11.2011 B7-0611/2011 PASIŪLYMAS DĖL REZOLIUCIJOS pateiktas uždavus klausimą, į kurį atsakoma žodžiu B7‑0648/2011
pagal Darbo tvarkos taisyklių 115 straipsnio 5 dalį
dėl PVM teisės aktų modernizavimo siekiant paskatinti bendrąją skaitmeninę rinką
Cornelis de Jong
,
Marie-Christine Vergiat
GUE/NGL frakcijos vardu
PE472.823v01-00 B7‑0611/2011 Europos Parlamento rezoliucija dėl PVM teisės aktų modernizavimo siekiant paskatinti bendrąją skaitmeninę rinką
Europos Parlamentas ,
– atsižvelgdamas į Darbo tvarkos taisyklių 115 straipsnio 5 dalį ir 110 straipsnio 2 dalį,
A. kadangi visos bet kurio formato kultūros vertybės yra viešosios gėrybės, turinčios stiprų išorinį ne tik ekonominį, bet ir socialinį poveikį, jos turėtų būti prieinamos kiekvienam asmeniui, gyvenančiam Europos Sąjungoje;
B. kadangi dabartinė Direktyvos 2006/112/EB 3 priedo formuluotė yra kliūtis, norint užtikrinti kiekvieno ES gyvenančio asmens prieigą prie kultūros vertybių;
C. kadangi pagal dabartinę teisinę sistemą valstybės narės, pavyzdžiui, visų pavidalų knygoms gali taikyti mažesnį PVM tarifą, o elektroninėms knygoms taikomas standartinis ne mažesnis kaip 15 proc. PVM;
D. kadangi mokesčių ir muitų sąjungos generalinio direktorato (DG TAXUD) užsakytame tyrime šiai minčiai pritariama, nes įrodyta mažesnio PVM tarifo taikymo taip pat ir kultūros vertybėms ir sektoriams, kuriuose vartojimas nepakankamas, svarba;
1. ragina Komisiją ir valstybes nares pateikti nuoseklią ir palankią PVM apmokestinimo politiką kultūros vertybėms, nepriklausomai nuo to, ar jos yra fizinio ir (arba) skaitmeninio formato; pabrėžia, kad turinys (nesvarbu, kokia forma pateiktas) vartotojams duoda tokią pačią kultūrinę ir šviečiamąją naudą;
2. pabrėžia, kad svarbu leisti valstybėms narėms taikyti sumažintą PVM tarifą visoms kultūros vertybėms ir paslaugoms, nepriklausomai nuo jų pristatymo būdo, ypač interneto aplinkoje;
3. ragina Europos Komisiją nedelsiant pateikti priemones, skirtas modernizuoti ES mokesčių politikos priemonės ir pritaikyti jas skaitmeninei aplinkai;
4. mano, kad yra nepriimtina, jog skirtingi PVM tarifai taikomi tam pačiam muzikos kūriniui, filmui ar kitam saugomam kūriniui, kai jie parduodami internete arba tradicinėje neinternetinėje rinkoje;
5. paveda Pirmininkui perduoti šią rezoliuciją Tarybai, Komisijai bei valstybių narių vyriausybėms ir parlamentams.
