23.11.2011 B7-0616/2011 PASIŪLYMAS DĖL REZOLIUCIJOS pateiktas pagal Darbo tvarkos taisyklių 120 straipsnį
dėl priemonių, skirtų jaunesniems kaip 25 metų darbuotojams padėti, skatinimo
Sergio Paolo Francesco Silvestris
PE472.834v01-00 B7‑0616/2011 Pasiūlymas dėl Europos Parlamento rezoliucijos dėl priemonių, skirtų jaunesniems kaip 25 metų darbuotojams padėti, skatinimo
Europos Parlamentas ,
– atsižvelgdamas į ankstesnes rezoliucijas šiuo klausimu,
– atsižvelgdamas į Darbo tvarkos taisyklių 120 straipsnį,
A. kadangi darbo ieškantys jaunesni kaip 25 metų žmonės ilgai būna be darbo – ilgiau kaip metus 44 proc. atvejų, kaip galima spręsti iš tyrimo instituto „Datagiovani“ tyrimo duomenų, pateiktų laikraščiui „Il Sole 24 Ore“;
B. kadangi Europos Sąjunga privalo visiems jauniems Europos žmonėms užtikrinti teisę į darbą ir teisę į teisingą atlygį;
C. kadangi 33 EBPO šalių vadinamajame darbo ir amžiaus atotrūkio (angl. Labour age gap ) sąraše Italija užima priešpaskutinę vietą, tai rodo, kad varžantis dėl darbo jaunesni kaip 25 metų darbuotojai atsilieka nuo visų kitų darbuotojų, atsižvelgiant į jų nedarbo lygį, užimtumą, dalyvavimą darbo rinkoje ir ilgalaikio nedarbo procentą;
1. ragina Komisiją pradėti atitinkamą verslo įmonių informavimo kampaniją, skirtą skatinti jaunų žmonių užimtumą;
2. ragina Komisiją parengti projektą, kuriuo būtų siekiama pašalinti arba bent sumažinti kliūtis patekti į darbo rinką, kurioje vis labiau mažėja galimybių jaunesniems kaip 25 metų žmonėms.
