GALUTINIS
A6-0255/2006
20.7.2006
***I
PRANEŠIMAS
dėl pasiūlymo dėl Europos Parlamento ir Tarybos rekomendacijos dėl tarptautinio mobilumo Bendrijoje švietimo ir mokymo tikslais: Europos mobilumo kokybės chartija
(KOM(2005)0450 – C6‑0291/2005 – 2005/0179(COD))
Kultūros ir švietimo komitetas
Pranešėja:
Christa Prets
Nuomonės referentas (*):
Sepp Kusstatscher , Užimtumo ir socialinių reikalų komitetas
(*) Glaudesnis komitetų bendradarbiavimas – Darbo tvarkos taisyklių 47 straipsnis
PE 370.094v02-00
Procedūrų sutartiniai ženklai
* Konsultavimosi procedūra balsavusių narių balsų dauguma
**I Bendradarbiavimo procedūra (pirmasis svarstymas) balsavusių narių balsų dauguma
**II Bendradarbiavimo procedūra (antrasis svarstymas) balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
*** Pritarimo procedūra visų Parlamento narių balsų dauguma, išskyrus EB sutarties 105, 107, 161 ir 300 straipsniuose bei ES sutarties 7 straipsnyje numatytus atvejus
***I Bendro sprendimo procedūra (pirmasis svarstymas) balsavusių narių balsų dauguma
***II Bendro sprendimo procedūra (antrasis svarstymas) balsavusių narių balsų dauguma pritariama bendrajai pozicijai visų Parlamento narių balsų dauguma atmetama arba taisoma bendroji pozicija
***III Bendro sprendimo procedūra (trečiasis svarstymas) balsavusių narių balsų dauguma pritariama bendram tekstui
(Procedūra pasirenkama atsižvelgiant į Komisijos pasiūlytą teisinį pagrindą.)
Teisės akto pakeitimai
Parlamento pakeitimų tekstas paryškinamas pusjuodžiu kursyvu. Paryškinimas paprastu kursyvu parodo atitinkamiems skyriams tas teisės akto projekto vietas, kurias siūloma taisyti rengiant galutinį tekstą (pvz., tekste tam tikra kalba paliktas akivaizdžias klaidas ar praleistas vietas). Pasiūlytiems tokio pobūdžio pataisymams reikalingas atitinkamų skyrių sutikimas.
TURINYS
Puslapis
EUROPOS PARLAMENTO TEISĖKŪROS REZOLIUCIJOS PROJEKTAS Error! Bookmark not defined.
AIŠKINAMOJI DALIS............................................................... Error! Bookmark not defined.
Užimtumo ir socialinių reikalų komiteto NUOMONĖ (*) Error! Bookmark not defined.
PROCEDŪRA............................................................................. Error! Bookmark not defined.
(*) Glaudesnis bendradarbiavimas tarp komitetų pagal Darbo tvarkos taisyklių 47 straipsnį.
EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Europos Parlamento ir Tarybos rekomendacijos dėl tarptautinio mobilumo Bendrijoje švietimo ir mokymo tikslais: Europos mobilumo kokybės chartija
( KOM(2005)0450 – C6‑0291/2005 – 2005/0179(COD) )
(Bendro sprendimo procedūra: pirmasis svarstymas)
Europos Parlamentas ,
– atsižvelgdamas į Komisijos pasiūlymą Europos Parlamentui ir Tarybai ( KOM(2005)0450 )
Dar nepaskelbta Oficialiajame leidinyje. ,
– atsižvelgdamas į EB sutarties 251 straipsnio 2 dalį, 149 straipsnio 4 dalį ir į 150 straipsnio 4 dalį, pagal kurias Komisija jam pateikė pasiūlymą ( C6‑0291/2005 ),
– atsižvelgdamas į Darbo tvarkos taisyklių 51 straipsnį,
– atsižvelgdamas į Kultūros ir švietimo komiteto pranešimą ir Užimtumo ir socialinių reikalų komiteto nuomonę ( A6-0255/2006 ),
1. pritaria Komisijos pasiūlymui su pakeitimais;
2. ragina Komisiją dar kartą perduoti klausimą svarstyti Parlamentui, jei ji savo pasiūlymą ketina keisti iš esmės arba pakeisti jį nauju tekstu;
3. paveda Parlamento poziciją perduoti Tarybai ir Komisijai.
Komisijos siūlomas tekstas
Parlamento pakeitimai
Pakeitimas
1
Pavadinimas
Pasiūlymas dėl EUROPOS PARLAMENTO IR TARYBOS REKOMENDACIJOS dėl tarptautinio mobilumo Bendrijoje švietimo ir mokymo tikslais: Europos mobilumo kokybės chartija
Pasiūlymas dėl EUROPOS PARLAMENTO IR TARYBOS REKOMENDACIJOS dėl tarptautinio mobilumo Bendrijoje švietimo ir profesinio mokymo tikslais: Europos mobilumo kokybės chartija.
Pakeitimas
2
1 konstatuojamoji dalis
(1) Mobilumas švietimo ir mokymo srityje yra neatskiriama asmenų judėjimo laisvės dalis, tai yra pagrindinė Sutartimi garantuojama laisvė, ir tai yra vienas iš pagrindinių Europos Sąjungos veiklos tikslų švietimo ir profesinio mokymo srityje; tai yra svarbiausia priemonė siekiant sukurti Europos švietimo ir mokymo erdvę ir ugdyti europietišką sąmoningumą.
1) Mobilumas švietimo ir mokymo srityje yra neatskiriama asmenų judėjimo laisvės dalis, tai yra pagrindinė pagal Sutartį garantuojama laisvė ir tai yra vienas iš pagrindinių Europos Sąjungos veiklos tikslų švietimo ir profesinio mokymo srityje; atsižvelgiant į bendrąsias vertybes ir jų įvairovę, tai yra svarbiausia priemonė siekiant sukurti tikrąją nuolatinio Europos švietimo ir mokymo erdvę, ir kovos su nedarbu ir skurdu bei aktyvios Europos pilietinės savimonės skatinimo priemonė.
Pakeitimas
3
1a konstatuojamoji dalis (nauja)
(1a) Mobilumas artina piliečius, padeda tarpusavio supratimui ir glaudesnei politinei integracijai. Jis skatina solidarumą, keitimąsi idėjomis, geresnį įvairių Europos kultūrų pažinimą ir taip užtikrina ekonominę, socialinę bei regioninę sanglaudą.
Pakeitimas
4
2a konstatuojamoji dalis (nauja)
(2a) Geresnių pagrindinių sąlygų mobilumui ES viduje švietimo ir mokymosi tikslais sukūrimas prisidės prie žiniomis paremtos ekonomikos, kuri itin svarbi darbo vietų kūrimui, tvariai plėtrai, tyrimams ir naujovių diegimui valstybėse narėse.
Pakeitimas
5
2b konstatuojamoji dalis (nauja)
(2b) Valstybinės įstaigos turėtų daugiau remti mobilumą Europos Sąjungoje siekiant pagerinti Europos bendro ir profesinio mokymo sistemų kokybę ir veiksmingumą.
Pagrindimas
Reikalingos valstybinių įstaigų priemonės geresniam mobilumui ES remti. Vien tik socialiniai ir ekonominiai partneriai nesugeba optimaliai užtikrinti galimybių dalyvauti mobilumo veikloje.
Pakeitimas
6
4 konstatuojamoji dalis
(4) Remiantis minėtos Rekomendacijos III punkto 4 dalimi, Komisijos įkurtos ekspertų grupės darbas ir pirmoji šio darbo ataskaita parodo ne tik padarytą pažangą nacionaliniu ir Europos lygmeniu mobilumo švietimo ir mokymosi tikslais srityje bet ir tai, jog būtina sutelkti dėmesį ne tik į mobilumo didinimą, bet visų pirma į mobilumo kokybės gerinimą.
(4) Remiantis minėtos Rekomendacijos III punkto 4 dalimi, Komisijos įkurtos ekspertų grupės darbas ir pirmoji šio darbo ataskaita parodo ne tik padarytą nedidelę pažangą nacionaliniu ir Europos lygmenimis mobilumo švietimo ir mokymosi tikslais srityje, bet ir tai, jog būtina sutelkti dėmesį ne tik į kiekybinį mobilumo didinimą, bet visų pirma į mobilumo kokybės gerinimą.
Pakeitimas
7
5 konstatuojamoji dalis
(5) Šį tikslą galima pasiekti rekomendacijos forma priimant Mobilumo kokybės chartiją su išdėstytais šios srities principais, kurie turėtų būti įgyvendinti savanoriškai.
(5) Šio tikslo galima siekti, inter alia, rekomendacijos forma priimant Mobilumo kokybės chartiją su išdėstytais šios srities principais, kurie turėtų būti įgyvendinami savanoriškai. Tačiau valstybės narės neturėtų nustatyti sąlygų, kurios trukdytų siekti chartijoje nurodytų tikslų.
Pakeitimas
8
5a konstatuojamoji dalis (nauja)
(5a) Europos mobilumo kokybės chartija taip pat turėtų tenkinti ypatingus neįgalių žmonių ir neprivilegijuotų grupių poreikius.
Pakeitimas
9
6 konstatuojamoji dalis
(6) Kadangi Chartija apima pagrindinius mobilumo principus švietimo srityje, ji yra orientacinis pagrindas, padėsiantis suintensyvinti mainus, pripažinti studijų laikotarpius ir padeda įtvirtinti abipusį pasitikėjimą tarp valstybinių institucijų, organizacijų ir visų mobilumo programų dalyvių.
(6) Chartija turėtų padėti suintensyvinti mainus, tobulinti bendrojo lavinimo ir profesinio mokymo trukmės ir diplomų, kvalifikacijos ir teisių į socialinio draudimo išmokas pripažinimo tvarką bei įtvirtinti abipusį pasitikėjimą ir tobulinti bei stiprinti bendradarbiavimą tarp valstybinių institucijų, organizacijų ir visų mobilumo programų dalyvių.
Pakeitimas
10
6a konstatuojamoji dalis (nauja)
(6a) Mobilumo veikloje dalyvaujančios institucijos, organizacijos ir suinteresuotos šalys kilmės šalyje arba priimančioje šalyje turi pateikti chartiją atitinkama gavėjo kalba visiems studentams ir asmenims, kurie dalyvauja mokymuose, ir laikyti ją pagrindiniu dokumentu, kuriuo reikia remtis.
Pakeitimas
11
7 konstatuojamoji dalis
(7) Mobilumo nauda labai priklauso nuo praktinio pasirengimo kokybės: parengiamojo darbo, paramos ir pripažinimo. Kruopščiai planuodami ir tinkamai vertindami su mobilumu susiję asmenys ir organizacijos gali ženkliai pagerinti jo vertę.
(7) Mobilumo nauda labai priklauso nuo praktinio pasirengimo kokybės:
informavimo, parengiamojo darbo, paramos ir dalyvių studijų ir apmokymų metu įgytos patirties ir kvalifikacijos pripažinimo. Kruopščiai planuodami ir tinkamai vertindami su mobilumu susiję asmenys ir organizacijos gali ženkliai pagerinti jo vertę.
Pakeitimas
12
7a konstatuojamoji dalis (nauja)
7a) Europos pasas – tai labai naudinga priemonė skaidrumui ir pripažinimui skatinti siekiant mobilumo.
Pakeitimas
13
9 konstatuojamoji dalis
(9) Turi būti iš anksto sudarytas mokymosi planas. Taip pat būtinas ir išankstinis bendro pobūdžio dalyvių pasiruošimas.
(9) Turi būti iš anksto parengtas mokymosi planas. Taip pat būtinas ir išankstinis bendro pobūdžio dalyvių pasiruošimas, ypatingas dėmesys turi būti skiriamas kalbiniam pasiruošimui. Atsižvelgdamos į tai, atsakingos institucijos ir organizacijos turėtų suteikti pagalbą ir taikyti kuo mažiau biurokratinių kliūčių.
Pakeitimas
14
11 konstatuojamoji dalis
(11) Prieš išvykstant reikėtų išsiaiškinti visus su finansavimu susijusius klausimus, visų pirma , kokią finansinę paramą galima gauti ir kas padengia išlaidas.
(11) Prieš išvykstant reikėtų išsiaiškinti visus administracinius ir su finansavimu susijusius klausimus, pvz., kokią finansinę paramą galima gauti ir kas padengia išlaidas ir sveikatos draudimą priimančioje šalyje.
Pakeitimas
15
11a konstatuojamoji dalis (nauja)
(11a) Siekiant skatinti mobilumą dalyviams turi būti sudaryta galimybė perkelti gautas valstybines paskolas ir (arba) vyriausybės stipendijas į priimančią šalį.
Pagrindimas
Šiuo pakeitimu patvirtinama 1996 m. Komisijos (Edith Cresson) Žalioji knyga dėl kliūčių tyrėjų, studentų ir mokytojų mobilumui ES panaikinimo, kadangi atsisakoma teritorinio stipendijų paskirstymo principo.
Pakeitimas
16
12 konstatuojamoji dalis
(12) Skaidrumas ir geras administravimas reikalauja , kad būtų aiškiai apibrėžta, kokios organizacijos ir asmenys yra atsakingi už atskiras mobilumo programos pakopas ir veiksmus.
(12) Taikant skaidrumo ir gero administravimo principus, reikalaujama, kad būtų aiškiai apibrėžta, kas dalyvauja atskirose mobilumo programos pakopose ir veiksmuose.
Pakeitimas
17
13 konstatuojamoji dalis
(13) Siekiant užtikrinti bendrą mobilumo kokybę pageidautina, kad pirmiau minėti principai ir rekomendacijos mokymosi ir profesinio tobulėjimo tikslais būtų taikomi visoms mobilumo rūšims: švietimui ir mokymuisi; formaliam ir neformaliam mokymuisi, įskaitant savanorišką jaunimo darbą ; ilgiems ir trumpiems laikotarpiams; mokymuisi mokykloje, universitete ar darbe; jaunimo ir suaugusiųjų mokymuisi ir t. t.
(13) Siekiant užtikrinti bendrą mobilumo kokybę pageidautina darbuotojų judėjimo laisvę padaryti visų ES piliečių teise ir siekti, kad pirmiau minėti principai ir rekomendacijos mokymosi ir profesinio tobulėjimo tikslais būtų taikomi visoms mobilumo rūšims: švietimui ir mokymuisi; formaliam ir neformaliam mokymuisi, įskaitant savanorišką darbą ; ilgiems ir trumpiems laikotarpiams; mokymuisi mokykloje, aukštojo mokslo įstaigose ar profesiniam mokymuisi darbe; priemonėms, susijusioms su visą gyvenimą trunkančiu mokymusi; priemonėms, kuriomis sudaromos palankios mokymosi sąlygos jaunimui ir suaugusiems , neįgaliems studentams, taip pat pagyvenusiems asmenims ir t. t.
Pakeitimas
18
14 konstatuojamoji dalis
(14) Valstybės narės gali pritaikyti šios chartijos įgyvendinimą prie susiklosčiusių aplinkybių, t. y. gali ją pritaikyti prie konkrečių situacijų ir programų, gali kai kuriuos jos punktus paskelbti privalomais, o kitus neprivalomais.
(14) Kadangi labai skiriasi mobilumo veiklos rūšių pobūdis ir jų vykdymo trukmė, valstybės narės gali pritaikyti šios chartijos įgyvendinimą prie susiklosčiusių aplinkybių, t. y. gali ją pritaikyti prie konkrečių situacijų ir programų . Negalima diskriminuoti potencialių dalyvių arba trukdyti jų mobilumui. Valstybės narės gali kai kuriuos jos punktus paskelbti privalomais, o kitus neprivalomais.
Pakeitimas
19
15a konstatuojamoji dalis (nauja)
(15a) Mobilumą galėtų paskatinti bandomieji projektai, kuriais siekiama įteisinti metus, skirtus savanoriškam socialiniam darbui, kuris galėtų būti visiškai arba iš dalies vykdomas kitose valstybėse narėse.
Pakeitimas
20
Šiuo dokumentu rekomenduoja valstybėms narėms (1 punkto 1 įtrauka)
ŠIUO DOKUMENTU REKOMENDUOJA valstybėms narėms priimti pridedamą „Europos mobilumo kokybės chartiją“ kaip priemonę siekiant sustiprinti asmeninį ir profesinį tobulėjimą.
ŠIUO DOKUMENTU KVIEČIA valstybes nares
- priimti pridedamą Europos mobilumo kokybės chartiją kaip priemonę siekiant sustiprinti asmeninį ir profesinį tobulėjimą ir skatinti ją įgyvendinti .
Pakeitimas
21
Šiuo dokumentu rekomenduoja valstybėms narėms (1a įtrauka nauja)
ŠIUO DOKUMENTU REKOMENDUOJA valstybėms narėms
ŠIUO DOKUMENTU REKOMENDUOJA valstybėms narėms
- antraisiais metais nuo šios rekomendacijos priėmimo dienos pranešti apie šias ir papildomas valstybės lygmeniu pagal darbo programą „Švietimas ir mokymas 2010 m.“ vykdomas mobilumo skatinimo priemones, ypač susijusias su mobilumo kokybės aspektais;
- tęsti glaudų bendradarbiavimą aukščiausiu lygmeniu su Europos Bendrijomis ir koordinuoti veiksmus siekiant pašalinti tiesiogines ir netiesiogines kliūtis, kurios galėtų riboti ES piliečių mobilumą;
- numatyti sąlygas ir politiką, sudarant galimybę dalyviams pasinaudoti Europos ekonominės erdvės (EEA) teikiamais privalumais, susijusiais su mobilumu;
- suteikti atitinkamą valstybės finansavimą ir infrastruktūrą, skirtas mobilumui švietimo ir profesinio mokymo tikslais skatinti, siekiant gerinti piliečių švietimo ir profesinio mokymo lygį.
Pakeitimas
22
Šiuo dokumentu rekomenduoja valstybėms narėms 1b įtrauka (nauja)
- imtis visų reikalingų priemonių siekiant skatinti mobilumą, užtikrinti, kad visa susijusi informacija būtų pateikiama aiškiai ir būtų visiems prieinama, atitinkamai išplatinti piliečiams įvadines mobilumo gaires ir pagerinti mobilumo sąlygas.
Pakeitimas
23
Šiuo dokumentu rekomenduoja valstybėms narėms 1b įtrauka (nauja)
– skatinti organizacijas dalyvauti mobilumo programose ir teikti pagalbą pradedantiesiems. Šiuo tikslu valstybė narė, kurioje jos įsteigtos, suteikia joms ypatingą statusą, leidžiantį joms gauti lėšų iš valstybės biudžeto jų programoms finansuoti.
Pagrindimas
Teikiant finansinę paramą programoms siekiama į mobilumo veiklą įtraukti kiek įmanoma daugiau organizacijų.
Pakeitimas
24
Šiuo dokumentu rekomenduoja valstybėms narėms 1d įtrauka (nauja)
– šiuo tikslu sudaryti organizacijų (nevyriausybinių organizacijų, mokyklų, įmonių ir t. t.), kurios norėtų aktyviai prisidėti prie mobilumo veiklos ir yra suinteresuotos dalyvauti mainų programose, sąrašus. Siekiant patobulinti informaciją galima įtraukti į sąrašą suinteresuotų organizacijų veiklos rūšis. Valstybės narės nusprendžia, kokios įstaigos atsakingos už šių sąrašų sudarymą ir platinimą tikslinėms grupėms.
Pagrindimas
Šie sąrašai padėtų geriau informuoti apie mobilumo programas ir skatintų dalyvauti jose.
Pakeitimas
25
Šiuo dokumentu kviečia valstybes nares
ŠIUO DOKUMENTU KVIEČIA valstybes nares antraisiais metais nuo šios rekomendacijos priėmimo dienos įtraukti į savo ataskaitas, skirtas darbo programai „Švietimas ir mokymas 2010 m.“, bendrąją informaciją apie vykdomus veiksmus ir jų įvertinimą atsižvelgiant į pirmiau išdėstytas rekomendacijas.
Išbraukta.
Pakeitimas
26
Šiuo dokumentu kviečia Komisiją – 2 dalies 1a įtrauka (nauja)
- įvertinti valstybių narių pateiktas vertinimo ataskaitas, ir per vienus metus po ataskaitų gavimo parengti pranešimą apie priemones, kurių valstybės narės ėmėsi mažindamos mobilumo kliūtis, įskaitant pasiūlymus dėl mobilumo programų kokybės tobulinimo ;
Pakeitimas
27
ŠIUO DOKUMENTU kviečia Komisiją – 2a įtrauka (nauja)
- skatinti nacionalines agentūras ir kitas švietimo, mokymo ir mobilumo srityje dirbančias organizacijas naudotis chartija;
Pakeitimas
28
KVIEČIA Komisiją – 2b įtrauka (nauja)
– glaudžiai bendradarbiaujant su atitinkamomis įstaigomis parengti patikimą ir išsamią statistikos duomenų apie mobilumą švietimo ir mokymo tikslais rinkinį, ypač atsižvelgiant į lyčių lygybės aspektą.
Pakeitimas
29
Priedo 1 dalis
Būtų gerai, jeigu potencialūs mobilumo kandidatai galėtų naudotis patikimais patarimų ir informacijos apie mobilumo galimybes ir sąlygas, kurios leistų dalyvauti mobilume, šaltiniais.
Būtų gerai, jeigu potencialūs mobilumo kandidatai, įskaitant neprivilegijuotas grupes ir neįgaliuosius žmones, galėtų valstybiniu ir regioniniu lygmenimis naudotis patikimais patarimų ir informacijos apie visiems lygias mobilumo galimybes ir sąlygas, kurios leistų dalyvauti mobilumo veikloje, šaltiniais. Be to, turi būti teikiama aiški informacija apie Mobilumo chartijos išsamias gaires, siunčiančiosios ir priimančiosios organizacijos vaidmenį ir uždavinius ir skirtingas švietimo bei mokymo sistemas.
Pakeitimas
30
Priedo 2 dalis „Mokymosi planas“
Prieš pradedant dalyvauti bet kokioje mobilumo rūšyje švietimo ir mokymosi tikslais, turėtų būti sudarytas mokymosi planas, dėl kurio sutartų visi su juo susiję subjektai, įskaitant priimančiąsias ir siunčiančiąsias organizacijas bei dalyvius. Plane turėtų būti pateikti tikslai ir laukiami rezultatai bei nurodyta, kaip šių rezultatų bus siekiama.
Prieš pradedant dalyvauti mobilumo veikloje švietimo ir mokymosi tikslais, turėtų būti sudarytas mokymosi planas, kuriame ypatingas dėmesys skiriamas kalbiniam pasiruošimui ir dėl kurio sutartų priimančiosios ir siunčiančiosios organizacijos bei dalyviai. Plane turėtų būti pateikti tikslai ir laukiami rezultatai bei nurodyta, kaip šių rezultatų bus siekiama ir kaip jie bus įgyvendinami.
Pakeitimas
31
Priedo 5 dalies „Kalbiniai aspektai“ įžanginė dalis
Kalbiniai įgūdžiai yra būtini siekiant veiksmingo mokymosi. Dalyviai bei juos siunčiančiosios ir priimančiosios institucijos turėtų skirti ypatingą dėmesį kalbiniam pasiruošimui. Pasiruošimas mobilumui turėtų apimti:
Kalbiniai įgūdžiai yra svarbūs siekiant veiksmingo mokymosi, tarpkultūrinio bendravimo ir geresnio priimančiosios šalies kultūros supratimo. Dalyviai bei juos siunčiančiosios ir priimančiosios institucijos turėtų ypatingą dėmesį skirti atitinkamam kalbiniam pasiruošimui. Pasiruošimas mobilumui turėtų apimti:
Pakeitimas
32
Priedo 5 dalies „Kalbiniai aspektai“ 1 įtrauka
· prieš išvykstant, kalbos žinių įvertinimą ir galimybę lankyti priimančiosios šalies kalbos ir dėstomosios kalbos kursus, jeigu jos skiriasi;
· prieš išvykstant, kalbos žinių įvertinimą ir galimybę lankyti priimančiosios šalies kalbos ir (arba) dėstomosios kalbos kursus, jeigu jos skiriasi;
Pakeitimas
33
Priedo 6 dalis
Dalyviams turi būti suteikta tinkama logistinė parama. Ji gali apimti informaciją ir pagalbą dėl kelionės, draudimo, leidimų gyventi ar dirbti, socialinės apsaugos, apgyvendinimo ir bet kokių kitų praktinių aspektų, įskaitant su dalyvių buvimu užsienyje susijusius saugumo klausimus.
Dalyviams turi būti suteikta tinkama logistinė parama. Ji gali apimti informaciją ir pagalbą dėl kelionės, draudimo, leidimų gyventi ar dirbti, socialinės apsaugos, galimybės perkelti gautas valstybines paskolas ir vyriausybės stipendijas iš kilmės šalies į priimančią šalį, apgyvendinimo ir bet kokių kitų praktinių aspektų, įskaitant su dalyvių buvimu užsienyje susijusius saugumo klausimus.
Pagrindimas
Šiuo pakeitimu patvirtinama 1996 m. Komisijos (Edith Cresson) Žalioji knyga dėl kliūčių tyrėjų, studentų ir mokytojų mobilumui ES panaikinimo, kadangi atsisakoma teritorinio stipendijų skirstymo principo.
Pakeitimas
34
Priedo 8 dalis
Jeigu studijų ar darbo užsienyje laikotarpis yra sudėtinė formalių studijų ar mokymo programos dalis, šis faktas turi būti užfiksuotas mokymosi plane, o dalyviams turi būti suteikta pagalba siekiant užtikrinti tinkamą pripažinimą ir patvirtinimą. Mokymosi plane turi būti nurodytas būdas, kaip bus atliekamos pripažinimo procedūros. Kitų mobilumo rūšių atveju, o visų pirmą neformalaus švietimo ir mokymo srityje, turi būti išduotas pažymėjimas tam, kad dalyvis galėtų įrodyti savo aktyvų dalyvavimą ir mokymosi rezultatus.
Jeigu studijų ar darbo užsienyje laikotarpis yra sudėtinė formalių studijų ar mokymo programos dalis, šis faktas turi būti užfiksuotas mokymosi plane, o dalyviams turi būti suteikta pagalba siekiant užtikrinti tinkamą pripažinimą ir patvirtinimą. Mokymosi plane siunčianti organizacija turi nurodyti, jog ji garantuoja, kad sėkmingas mobilumo laikotarpis bus pripažintas. Kitų mobilumo rūšių atveju, visų pirma neformalaus švietimo ir mokymo srityje, turi būti išduotas pažymėjimas tam, kad dalyvis galėtų įrodyti savo aktyvų dalyvavimą ir mokymosi rezultatus. Šiomis aplinkybėmis turėtų būti raginama naudoti Europos pasą.
Pakeitimas
35
Priedo 9 dalis
Dalyviams sugrįžus į savo šalį, jiems turi būti patarta, kaip jie galėtų pritaikyti užsienyje įgytus gebėjimus ir įgūdžius. Reikėtų, kad po ilgalaikio mobilumo sugrįžę asmenys galėtų gauti atitinkamą pagalbą dėl jų reintegracijos į socialinę, švietimo ir profesinę aplinką savo šalyje. Dalyviai kartu su atsakingomis organizacijomis turėtų tinkamai įvertinti įgytą patirtį siekiant nustatyti, ar mokymosi plano tikslai buvo įgyvendinti.
Dalyviams sugrįžus į savo šalį, jiems turi būti patarta, kaip jie galėtų pritaikyti užsienyje įgytus gebėjimus ir įgūdžius. Reikėtų, kad po ilgalaikio mobilumo sugrįžę asmenys galėtų gauti atitinkamą pagalbą dėl jų reintegracijos į socialinę, švietimo ir profesinę aplinką savo šalyje. Dalyviai kartu su atsakingomis organizacijomis turėtų tinkamai įvertinti įgytą patirtį siekiant nustatyti, ar mokymosi plano tikslai buvo įgyvendinti.
Or. es
Pakeitimas neturi įtakos lietuvių k. variantui.
Pakeitimas
36
Priedo 10 dalis „Įsipareigojimai ir atsakomybė“
Dėl šių kokybės kriterijų kylanti atsakomybė turi būti aiškiai apibrėžta, ir apie ją turi būti pranešta visiems susijusiems subjektams, įskaitant dalyvius. Ši atsakomybė turi būti patvirtinta raštiškai siekiant, kad visi susiję subjektai ją galėtų aiškiai suprasti.
Dėl šių kokybės kriterijų kylanti atsakomybė turi būti aptarta tarp siunčiančiųjų ir priimančiųjų organizacijų ir dalyvių. Ši atsakomybė turi būti patvirtinta raštiškai siekiant, kad visi susiję subjektai ją galėtų aiškiai suprasti.
AIŠKINAMOJI DALIS
I. Bendras pagrindas
Kad būtų pasiektas Lisabonos tikslas tapti konkurencingiausia ir dinamiškiausia pasaulyje žinių ekonomika, Europos Vadovų Taryba paprašė „ne tik radikalaus Europos ekonomikos pasikeitimo, bet ir įkvepiančios programos socialinės gerovės ir švietimo sistemų modernizavimui“, kad iki 2010 m. Europa taptų pasauline lydere švietimo ir mokymo sistemų kokybės srityje.
2002 m. Taryba ir Komisija patvirtino 10 metų darbo programą, kuri turi būti įgyvendinta pagal atvirą koordinavimo metodą, ir patvirtino tris pagrindinius tikslus, kurie turėtų būti pasiekti iki 2010 m.:
- pagerinti ES švietimo ir mokymo sistemų kokybę ir veiksmingumą;
- užtikrinti, kad jos būtų visiems prieinamos;
- padaryti švietimą ir mokymą prieinamą platesniam pasauliui.
Būsimą Kvalifikacijų sistemą dėl mokymosi visą gyvenimą ir būsimą Rekomendaciją dėl bendrųjų visą gyvenimą trunkančio mokymosi gebėjimų kartu su Europos mobilumo kokybės chartija reikėtų laikyti labai veiksmingomis priemonėmis, padėsiančiomis siekti šių tikslų.
Visos mobilumo formos ir platesnė mobilumo sąvoka yra šio didžiulio projekto pagrindas.
II. Mobilumo pagrindas Europos Sąjungos lygiu
Įvairi atskirų šalių veikla, siekiant paskatinti mobilumą švietimo ir mokymo srityje, yra vykdoma tarptautinio bendradarbiavimo (konkrečiai, Bolonės procesas dėl aukštojo mokslo ir Kopenhagos procesas dėl profesinio rengimo ir švietimo) ir įvairių Bendrijos programų bei iniciatyvų pagrindu.
Be programos „Švietimas ir mokymas 2010 m.“, kuri yra integruotos strategijos, taip pat ir mobilumo, pagrindas, kitas svarbus žingsnis siekiant šio tikslo yra būsima nauja mokymosi visą gyvenimą programa 2007–2013 m., kurią, be kitų programų sudaro Comenius, Erasmus ir Leonardo da Vinci programos. Jaunimo programa taip pat padeda siekti mobilumo. Trečiasis svarbus elementas, siekiant mobilumo, yra Europasas, kuriuo siekiama sukurti vienodą dokumentų portfelį, kurį piliečiai galės naudoti, kad ieškodami darbo savo šalyje ir užsienyje savo gebėjimus, įgūdžius ir kvalifikaciją pateiktų aiškiai, nuosekliai ir skaidriai tarptautiniu mastu.
Europos Parlamento ir Tarybos rekomendacija 2001/613/EB dėl studentų, besimokančiųjų, savanorių, mokytojų ir instruktorių mobilumo Bendrijoje buvo priimta 2001 m. liepos 10 d. Su šia rekomendacija buvo sukurta politinio bendradarbiavimo skatinimo sistema siekiant padidinti mobilumą švietimo ir mokymo srityje, siekiant pašalinti mobilumo kliūtis, užtikrinti geresnį pasiruošimą ir veiksmingesnį priėmimą atvykus, ir buvo iškeltas užsienyje įgytos patirties pripažinimo klausimas.
Rekomendacijoje Komisija kviečiama įsteigti valstybių narių ekspertų grupę, kuri koordinuotų šios rekomendacijos įgyvendinimą.
Dabartinis Komisijos pasiūlymas yra paremtas tokios grupės, kuri paskutinį kartą 2004 m. parengė savo dvejų darbo metų ataskaitą, veikla.
Beje, per pastaruosius metus valstybėse narėse buvo imtasi įvairių priemonių, siekiant pašalinti mobilumo kliūtis (teisines, administracines, finansines, informacijos ir švietimo sistemų skaidrumo, kalbos ir t. t.). Tačiau priemonės, kurių buvo imtasi, nedavė akivaizdaus postūmio mobilumui – vis dar yra įvairių trikdžių ir per mažai dėmesio buvo skiriama nefinansinei ir administracinei pagalbai mobiliems asmenims, t. y., konsultacinėms paslaugoms, kokybės rodikliams ir t. t.
Minėtoje 2004 m. sausio mėn. ataskaitoje, kurioje aptariami tolesni veiksmai dėl 2001 m. Europos Parlamento ir Tarybos rekomendacijos dėl mobilumo, teigiama, kad bendra situacija, skatinant dalyvavimą mobilumo procese, per pastaruosius metus nepakankamai pagerėjo. Ataskaitoje pabrėžiama būtinybė sutelkti dėmesį ne tik į mobilumo didinimą, bet visų pirma į jo kokybės gerinimą.
Europos Parlamentas savo 2005 m. spalio mėn. rezoliucijoje dėl švietimo – Lisabonos proceso kertinio akmens – svarbiausiu Europos Sąjungos uždaviniu įvardijo būtinybę skatinti, kad švietimo sistemos priartėtų prie labiau išvystytų vykdymo standartų, ir paragino valstybes nares padidinti mobilumą ir kvalifikacijų tarpusavio pripažinimą ir užtikrinti, kad kokybiškas švietimas būtų visuotinai prieinamas ir nediskriminuojantis.
III. Komisijos pasiūlymas
Dabartinis Komisijos pasiūlymas skirtas patenkinti didesnės mobilumo švietimo ir mokymo tikslais kokybės poreikį ir papildo platesnės apimties 2001 m. liepos 10 d. rekomendaciją.
Šio pasiūlymo tikslai iš esmės yra tokie:
- nustatyti bendrąjį principų aprašą, kuris mokymosi tikslais padės pasiekti didesnį produktyvumą ir veiksmingumą visų rūšių organizuoto mobilumo srityje;
- pateikti orientyrą visiems Integruotos mokymosi visą gyvenimą programos, kurią pasiūlė Komisija 2007–2013 m. laikotarpiui, dalyviams.
Siūlomoje chartijoje pateikiama dešimt gairių, skirtų daugiausia už mobilumą atsakingoms siunčiančiosioms ir priimančiosioms organizacijoms, ir laikoma universalia ta prasme, kad ši chartija apima visas įmanomas švietimo ir mokymo mobilumo rūšis.
IV. Pastabos
Mobilumas Lisabonos Europos Vadovų Taryboje buvo paskelbtas svarbiausiu dalyku ir dėl to buvo priimta 2001 m. liepos 10 d. Europos Parlamento ir Tarybos rekomendacija, kad mobilumas suteikia žmonėms priklausomumo Europai jausmą, kuris peraugs į Europos savimonę ir taip pat išsirutulios į Europos pilietybę.
Mobilumas taip pat padeda, ypač jauniems žmonėms, pagerinti savo žinių ir mokymo kokybę, pagilinti patirtį ir sustiprinti įgūdžius.
Be to, jis padeda sukurti Europos švietimo ir mokymo erdvę, kuri stiprina pačią Europą pasaulinėje ekonomikoje, kur žinios, protas ir kūrybingumas yra svarbūs elementai.
Reikėtų paminėti, kad nuo 2000 m. dėl esamų mainų programų švietimo srityje gerokai padaugėjo migruojančių mokymo / mokymosi tikslais asmenų. Tačiau politikos priemonių pasiekimai šioje srityje dar nepakankami lyginant su Europos dydžiu. Taigi labai svarbu imtis visų priemonių, padėsiančių nugalėti likusias kliūtis ir atrasti reikalingų priemonių mobilumui padidinti.
Pranešėja mano, kad Chartijoje palaikoma idėja bendrai pagerinti Europos mobilumo kokybę, pateikdama modelį, užtikrinsiantį didžiausią galimą naudą iš mokymo / mokymosi galimybės, ir jos poveikį asmeniui ir visuomenei.
Pranešėja pritaria pasiūlymui, kad Chartijoje turėtų būti atsižvelgiama į tai, kokią reikšmę asmenys teikia savo mobilumo patirčiai. Pranešėja taip pat mano, kad Chartijos nuostatos dėl tinkamo asmenų kalbinio, švietimo ir praktinio pasiruošimo ir kuruojama pagalba sukurti jų asmeninį planą, taip pat ir įgytų įgūdžių pripažinimas ir skatinimas yra svarbūs veiksniai, skatinantys mobilumą.
Ypač svarbus yra dalyvių kalbinis pasiruošimas, kuris yra itin pabrėžtas siūlomoje Chartijoje, padėsiantis jiems maksimaliai pasinaudoti sudarytu mokymosi planu.
Chartijos kontekste turėtų būti pateikta aiški informacija apie pateiktas gaires. Aiškiai apibrėžus priimančiosios ir siunčiančiosios organizacijos uždavinius, bus galima veiksmingai taikyti mobilumo programą. Taip pat labai svarbu suteikti informaciją apie atitinkamas švietimo ir mokymo sistemas, ir taip pasiekti didesnio skaidrumo. Tačiau ateityje taip pat būtina įvertinti bendrą mobilumo poveikį švietimo sistemoms ir visuomenei.
Pranešėja mano, kad valstybės narės turėtų skatinti mobilumą, teikti reikalingą informaciją įvadinėse gairėse apie mobilumą ir gerinti mobilumo sąlygas.
V. Mobilumo skatinimas. Išvados
Pranešėja mano, kad siūloma Europos mobilumo kokybės chartija turėtų būti įgyvendinta kuo greičiau.
Valstybės narės turi užtikrinti tinkamą individualių mobilumo programų koordinavimą nacionaliniu ir vietos lygiais. Ypatingas dėmesys turėtų būti skiriamas informacijai apie mobilumo programas ir jų skatinimą. Taip pat specialus dėmesys turi būti skiriamas potencialių mobilumo programų dalyvių lygių galimybių užtikrinimui. Be to, reikia stengtis užtikrinti, kad būtų pripažinta mobilumo programų metu įgyta patirtis ir kvalifikacija.
Vis dėlto atsižvelgdama į tai, kad ši chartija neprivaloma valstybėms narėms, Pranešėja mano, kad valstybės narės turėtų atitinkamai užtikrinti tinkamą šios chartijos tikslų įgyvendinimą.
26.6.2006
Užimtumo ir socialinių reikalų komiteto NUOMONĖ (*)
teikiama Kultūros ir švietimo komitetui
dėl pasiūlymo dėl Europos Parlamento ir Tarybos rekomendacijos dėl tarptautinio mobilumo Bendrijoje švietimo ir mokymo tikslais: Europos mobilumo kokybės chartija
( COM(2005)0450 – C6‑0291/2005 – 2005/0179(COD) )
Draftsman (*):
Sepp Kusstatscher
(*) Glaudesnis bendradarbiavimas tarp komitetų pagal Darbo tvarkos taisyklių 47 straipsnį.
PAKEITIMAI
Užimtumo ir socialinių reikalų komitetas ragina atsakingą Kultūros ir švietimo komitetą į savo pranešimą įtraukti šiuos pakeitimus:
Komisijos siūlomas tekstas
Dar nepaskelbta Oficialiajame leidinyje.
Parlamento pakeitimai
Pakeitimas
1
Pavadinimas
Pasiūlymas dėl EUROPOS PARLAMENTO IR TARYBOS REKOMENDACIJOS dėl tarptautinio mobilumo Bendrijoje švietimo ir mokymo tikslais: Europos mobilumo kokybės chartija
Pasiūlymas dėl EUROPOS PARLAMENTO IR TARYBOS REKOMENDACIJOS dėl tarptautinio mobilumo Bendrijoje švietimo ir profesinio mokymo tikslais : Europos mobilumo kokybės chartija.
Pakeitimas
2
1 konstatuojamoji dalis
(1) Mobilumas švietimo ir mokymo srityje yra neatskiriama asmenų judėjimo laisvės dalis, tai yra pagrindinė Sutartimi garantuojama laisvė, ir tai yra vienas iš pagrindinių Europos Sąjungos veiklos tikslų švietimo ir profesinio mokymo srityje; tai yra svarbiausia priemonė siekiant sukurti Europos švietimo ir mokymo erdvę ir ugdyti europietišką sąmoningumą.
(1) Mobilumas yra neatskiriama asmenų judėjimo laisvės dalis, tai yra pagrindinė pagal Sutartį garantuojama laisvė, ir tai yra vienas iš pagrindinių Europos Sąjungos veiklos tikslų švietimo ir profesinio mokymo srityje; atsižvelgiant į bendrąsias vertybes ir jų įvairovę, tai yra svarbiausia priemonė siekiant sukurti nuolatinio Europos švietimo ir mokymo erdvę, bei priemonė kovai su bedarbyste ir skurdu, ir ugdyti europietišką sąmoningumą ir aktyvią Europos pilietinę savimonę.
Pakeitimas
3
1a konstatuojamoji dalis (nauja)
(1a) Iš esmės mobilumas padeda priartinti piliečius prie Europos aktualijų, stiprinti skirtingų valstybių narių piliečių tarpusavio supratimą, užtikrinti solidarumą, keitimąsi idėjomis, geresnį įvairių Europos kultūrų pažinimą ir taip skatina socialinę sanglaudą.
Pakeitimas
4
2a konstatuojamoji dalis (nauja)
(2a) Geresnių pagrindinių sąlygų mobilumui ES viduje švietimo ir mokymosi tikslais sukūrimas iš tiesų padeda optimizuoti žmogiškųjų išteklių plėtrą, kas prisideda prie žiniomis paremtos ekonomikos, kuri turi pagrindinę reikšmę darbo vietų kūrimui, patvariai plėtrai, bei tyrimams ir novatoriškiems sprendimams valstybėse narėse.
Pakeitimas
5
4 konstatuojamoji dalis
(4) Remiantis minėtos Rekomendacijos III punkto 4 dalimi, Komisijos įkurtos ekspertų grupės darbas ir pirmoji šio darbo ataskaita parodo ne tik padarytą pažangą nacionaliniu ir Europos lygmeniu mobilumo švietimo ir mokymosi tikslais srityje bet ir tai, jog būtina sutelkti dėmesį ne tik į mobilumo didinimą, bet visų pirma į mobilumo kokybės gerinimą.
(4) Remiantis minėtos Rekomendacijos III punkto 4 dalimi, Komisijos įkurtos ekspertų grupės darbas ir pirmoji šio darbo ataskaita parodo ne tik padarytą nedidelę pažangą nacionaliniu ir Europos lygmeniu mobilumo švietimo ir mokymosi tikslais srityje bet ir tai, jog būtina sutelkti dėmesį ne tik į kiekybinį mobilumo didinimą, bet visų pirma į mobilumo kokybės gerinimą , kas yra būtina, tačiau tai negali sukelti situacijos, kurioje mažiau žmonių naudosis mobilumo teikiamais privalumais.
Pakeitimas
6
5 konstatuojamoji dalis
(5) Šį tikslą galima pasiekti rekomendacijos forma priimant Mobilumo kokybės chartiją su išdėstytais šios srities principais, kurie turėtų būti įgyvendinti savanoriškai.
(5) Šio tikslo galima siekti inter alia rekomendacijos forma priimant Mobilumo kokybės chartiją su išdėstytais šios srities principais, kurie turėtų būti įgyvendinami savanoriškai.
Pakeitimas
7
5a konstatuojamoji dalis (nauja)
(5a) Europos mobilumo kokybės chartija tai pat privalo sudaryti sąlygas žmonėms su specifiniais poreikiais, t.y. turinčiais jutiminę negalią.
Pakeitimas
8
6 konstatuojamoji dalis
(6) Kadangi Chartija apima pagrindinius mobilumo principus švietimo srityje, ji yra orientacinis pagrindas, padėsiantis suintensyvinti mainus, pripažinti studijų laikotarpius ir padeda įtvirtinti abipusį pasitikėjimą tarp valstybinių institucijų, organizacijų ir visų mobilumo programų dalyvių.
(6) Chartija turėtų padėti suintensyvinti mainus, tobulinti bendrojo lavinimo ir profesinio mokymo trukmės, o taip pat diplomų, kvalifikacijos ir teisių į socialinio draudimo išmokas pripažinimo tvarką, bei įtvirtinti abipusį pasitikėjimą ir tobulinti, bei stiprinti bendradarbiavimą tarp valstybinių institucijų, organizacijų ir visų mobilumo programų dalyvių.
Pakeitimas
9
6a konstatuojamoji dalis (nauja)
(6a) Mobilumo švietimo ir mokymo srityse privalumai ES darbo jėgai gali būti realizuoti praktikoje tik vykdant nuolatinį procesą, atsižvelgiant į visų socialinių partnerių Valstybėse narėse interesus , ypač atkreipiant dėmesį į darbdavių valstybėse narėse poreikius.
Pakeitimas
10
6b konstatuojamoji dalis (nauja)
(6b) Chartija, atitinkamoje gavėjo kalboje, mobilumu suinteresuotų institucijų, organizacijų arba kitų kilmės šalyje arba kitoje šalyje veikiančių suinteresuotų dalyvių turėtų būti pateikta visiems studentams ir asmenims, kurie dalyvauja mokymuose, bei laikoma pagrindiniu dokumentu, kuriuo reikia remtis.
Pakeitimas
11
7 konstatuojamoji dalis
(7) Mobilumo nauda labai priklauso nuo praktinio pasirengimo kokybės: parengiamojo darbo, paramos ir pripažinimo. Kruopščiai planuodami ir tinkamai vertindami su mobilumu susiję asmenys ir organizacijos gali ženkliai pagerinti jo vertę.
(7) Mobilumo nauda labai priklauso nuo praktinio pasirengimo kokybės:
informavimo, parengiamojo darbo, paramos ir dalyvių apmokymų programų metu įgytos patirties ir kvalifikacios pripažinimo. Kruopščiai planuodami ir tinkamai vertindami su mobilumu susiję asmenys ir organizacijos gali ženkliai pagerinti jo vertę.
Pakeitimas
12
9 konstatuojamoji dalis
(9) Turi būti iš anksto sudarytas mokymosi planas. Taip pat būtinas ir išankstinis bendro pobūdžio dalyvių pasiruošimas.
(9) Turi būti iš anksto sudarytas mokymosi planas. Taip pat būtinas ir išankstinis bendro pobūdžio dalyvių pasiruošimas. Šiame kontekste, atsakingos institucijos ir organizacijos turėtų suteikti pagalbą, taikant kaip galima mažiau biurokratinių kliūčių.
Pakeitimas
13
11 konstatuojamoji dalis
(11) Prieš išvykstant reikėtų išsiaiškinti visus su finansavimu susijusius klausimus, visų pirma , kokią finansinę paramą galima gauti ir kas padengia išlaidas.
(11) Prieš išvykstant reikėtų išsiaiškinti visus administracinius ir su finansavimu susijusius klausimus, kaip pvz. kokią finansinę paramą galima gauti ir kas padengia išlaidas , o taip pat kokie laikotarpiai ir medžiaga bus apimami.
Pakeitimas
14
13 konstatuojamoji dalis
(13) Siekiant užtikrinti bendrą mobilumo kokybę pageidautina, kad pirmiau minėti principai ir rekomendacijos mokymosi ir profesinio tobulėjimo tikslais būtų taikomi visoms mobilumo rūšims: švietimui ir mokymuisi; formaliam ir neformaliam mokymuisi; ilgiems ir trumpiems laikotarpiams; mokymuisi mokykloje, universitete ar darbe ; jaunimo ir suaugusiųjų mokymuisi ir t. t.
(13) Siekiant užtikrinti bendrą mobilumo kokybę pageidautina, darbuotojų judėjimo laisvę padaryti visų ES piliečių teise, ir siekti, kad pirmiau minėti principai ir rekomendacijos mokymosi ir profesinio tobulėjimo tikslais būtų taikomi visoms mobilumo rūšims: švietimui ir mokymuisi; formaliam ir neformaliam mokymuisi; ilgiems ir trumpiems laikotarpiams; mokymuisi mokykloje, universitete ar profesiniu mokymusi darbe; priemonėms, susijusioms su visą gyvenimą trunkančiu mokymusi; jaunimo ir suaugusiųjų , o taip pat pagyvenusių asmenų mokymuisi ir t. t.
Pakeitimas
15
15a konstatuojamoji dalis (nauja)
(15a) Bandomieji projektai, kuriais siekiama įsteigti savanoriškus socialinius metus, kurie galėtų būti visiškai arba dalinai baigti kitose valstybėse narėse, galėtų paskatinti mobilumą.
Pakeitimas
16
Rekomendacijos
ŠIUO DOKUMENTU REKOMENDUOJA valstybėms narėms priimti pridedamą „Europos mobilumo kokybės chartiją“ kaip priemonę siekiant sustiprinti asmeninį ir profesinį tobulėjimą.
ŠIUO DOKUMENTU REKOMENDUOJA, kad valstybės narės:
- priimti pridedamą „Europos mobilumo kokybės chartiją“ kaip priemonę siekiant sustiprinti asmeninį ir profesinį tobulėjimą;
- dvejus metus nuo šios rekomendacijos patvirtinimo ir kas du metus po to, rengti pranešimus, kurie būtų teikiami Komisijai, kuriuose būtų įvertinamos priemonės, vykdytos reaguojant į šią rekomendaciją;
- tęstų glaudų bendradarbiavimą aukščiausiu lygmeniu su Europos Bendrijomis ir koordinuotų veiksmus siekiant pašalinti tiesiogines ir netiesiogines kliūtis, kurios galėtų riboti ES piliečių mobilumą;
- numatyti sąlygas ir politiką, sudarant galimybę dalyviams pasinaudoti Europos ekonominės erdvės (EEA) teikiamais privalumais, susijusiais su mobilumu.
- apsvarstytų galimybę padidinti viešąsias išlaidas, skirtas švietimo ir profesinio mokymo mobilumui skatinti, siekiant gerinti piliečių švietimo ir profesinio mokymo kokybę.
ŠIUO DOKUMENTU KVIEČIA valstybes nares antraisiais metais nuo šios rekomendacijos priėmimo dienos įtraukti į savo ataskaitas, skirtas darbo programai „Švietimas ir mokymas 2010 m.“, bendrąją informaciją apie vykdomus veiksmus ir jų įvertinimą atsižvelgiant į pirmiau išdėstytas rekomendacijas.
ŠIUO DOKUMENTU kviečia Komisiją:
ŠIUO DOKUMENTU kviečia Komisiją:
- įvertinti valstybių narių pateiktus vertinimo pranešimus, ir vienerių metų po tokio pranešimo gavimo bėgyje išleisti Komisijos pranešimą apie priemones, kurių valstybės narės ėmėsi mažindamos mobilumo suvaržymus, įskaitant pasiūlymus dėl mobilumo programų kokybės tobulinimo ;
– tęsti bendradarbiavimą su valstybėmis narėmis ir socialiniais partneriais, kad būtų galima keistis naudinga informacija ir patirtimi įgyvendinant šioje rekomendacijoje siūlomas priemones;
– tęsti bendradarbiavimą su valstybėmis narėmis ir socialiniais partneriais, kad būtų galima keistis naudinga informacija ir patirtimi įgyvendinant šioje rekomendacijoje siūlomas priemones;
– laikyti, kad dabartinė rekomendacija sudaro visumą kartu su Europos Parlamento ir Tarybos rekomendacija 2001/613/EB, ir todėl įtraukti jos prašomas dvejų metų ataskaitas į bendrąsias darbo programos „Švietimas ir mokymas 2010 m.” ataskaitas.
– laikyti, kad dabartinė rekomendacija sudaro visumą kartu su Europos Parlamento ir Tarybos rekomendacija 2001/613/EB, ir todėl įtraukti jos prašomas dvejų metų ataskaitas į bendrąsias darbo programos „Švietimas ir mokymas 2010 m.” ataskaitas.
PROCEDŪRA
Pavadinimas
pasiūlymas dėl Europos Parlamento ir Tarybos rekomendacijos dėl tarptautinio mobilumo Bendrijoje švietimo ir mokymo tikslais: Europos mobilumo kokybės chartija
Nuorodos
COM(2005)0450 – C6-0291/2005 – 2005/0179(COD)
Atsakingasis komitetas
CULT
Nuomonę pateikė: Paskelbimo plenariniame posėdyje data
EMPL 29.9.2005
Glaudesnis bendradarbiavimas Paskelbimo plenariniame posėdyje data
EMPL 19.1.2006
Autorius (-ė) Paskyrimo data
Sepp Kusstatscher 30.11.2005
Pakeistas nuomonės referentas
Svarstymas komitete
20.4.2006
21.6.2006
Priėmimo data
22.6.2006
Galutinio balsavimo rezultatai
+
–
0
41
0
1
Posėdyje per galutinį balsavimą dalyvavę nariai
Jan Andersson, Jean-Luc Bennahmias, Emine Bozkurt, Iles Braghetto, Alejandro Cercas, Ole Christensen, Derek Roland Clark, Luigi Cocilovo, Jean Louis Cottigny, Proinsias De Rossa, Harlem Désir, Harald Ettl, Carlo Fatuzzo, Ilda Figueiredo, Roger Helmer, Stephen Hughes, Ona Juknevičienė, Jan Jerzy Kułakowski, Sepp Kusstatscher, Jean Lambert, Raymond Langendries, Bernard Lehideux, Elizabeth Lynne, Thomas Mann, Jan Tadeusz Masiel, Ana Mato Adrover, Maria Matsouka, Ria Oomen-Ruijten, Csaba Őry, Pier Antonio Panzeri, José Albino Silva Peneda, Kathy Sinnott, Anne Van Lancker, Gabriele Zimmerr
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Mihael Brejc, Françoise Castex, Dieter-Lebrecht Koch, Magda Kósáné Kovács, Leopold Józef Rutowicz, Patrizia Toia
Posėdyje per galutinį balsavimą dalyvavęs (-ę) pavaduojantis (-ys) narys (-iai) (178 straipsnio 2 dalis)
Małgorzata Handzlik, Bogusław Sonik
Pastabos (pateikiamos tik viena kalba)
...
PROCEDŪRA
Pavadinimas
pasiūlymas dėl Europos Parlamento ir Tarybos rekomendacijos dėl tarptautinio mobilumo Bendrijoje švietimo ir mokymo tikslais: Europos mobilumo kokybės chartija
Nuorodos
COM(2005)0450 – C6-0291/2005 – 2005/0179(COD)
Pateikimo Parlamentui data
23.9.2005
Atsakingasis komitetas Paskelbimo plenariniame posėdyje data
CULT 29.9.2005
Nuomonę teikiantis(-ys) komitetas(-ai) Paskelbimo plenariniame posėdyje data
EMPL
29.9.2005
Nuomonė nepareikšta Sprendimo priėmimo data
Glaudesnis bendradarbiavimas Paskelbimo plenariniame posėdyje data
EMPL 19.1.2006
Pranešėjas(-ai) Paskyrimo data
Christa Prets 18.10.2005
Sepp Kusstatscher
30.11.2005
Pakeistas (-i) pranešėjas(-ai)
Supaprastinta procedūra – nutarimo data
Teisinio pagrindo užginčijimas JURI nuomonės pareiškimo data
/
Numatytų lėšų keitimas BUDG nuomonės pareiškimo data
/
Europos ekonomikos ir socialinių reikalų komitetas, į kurį buvo kreiptasi dėl nuomonės – sprendimo per plenarinį posėdį data
Regionų komitetas, į kurį buvo kreiptasi dėl nuomonės – sprendimo per plenarinį posėdį data
Svarstymas komitete
23.2.2006
29.5.2006
13.7.2006
Priėmimo data
13.7.2006
Galutinio balsavimo rezultatai
+
–
0
26
1
Posėdyje per galutinį balsavimą dalyvavę nariai
Maria Badia I Cutchet, Ivo Belet, Guy Bono, Marie-Hélène Descamps, Jolanta Dičkutė, Věra Flasarová, Hanna Foltyn-Kubicka, Milan Gaľa, Claire Gibault, Vasco Graça Moura, Lissy Gröner, Luis Herrero-Tejedor, Ruth Hieronymi, Manolis Mavrommatis, Marianne Mikko, Ljudmila Novak, Doris Pack, Zdzisław Zbigniew Podkański, Christa Prets, Pál Schmitt, Nikolaos Sifunakis, Hannu Takkula, Helga Trüpel, Henri Weber, Thomas Wise, Tomáš Zatloukal
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Erna Hennicot-Schoepges, Nina Škottová
Posėdyje per galutinį balsavimą dalyvavęs (-ę) pavaduojantis (-ys) narys (-iai) (178 straipsnio 2 dalis)
Pateikimo data
20.7.2006
Pastabos (pateikiamos tik viena kalba)
Dalyvavo 2 pakaitiniai PPE nariai, tačiau tik vienas balsas buvo įskaičiuotas vykstant galutinam balsavimui.
