2007 m. liepos 9-12 d. EP plenarinės sesijos akcentai
Institucijos
2007-07-10 - 13:56
Europos Parlamentas susirinko į paskutinę plenarinę 2007 m. vasaros sesiją
Pirmadienį Europos Parlamento nariai susirinko į paskutinę vasaros plenarinę sesiją Strasbūre. Šios sesijos akcentai – ES ateitis, pašto paslaugų liberalizavimas ir darbuotojų komandiravimas. EP lankysis Portugalijos premjeras, europarlamentarams pristatysiantis Portugalijos pirmininkavimo ES programą.
Kiti sesijos akcentai – diskusijos dėl maisto priedų ir kvapiųjų medžiagų maisto produktuose, ES ir JAV susitarimo dėl apsikeitimo lėktuvų keleivių duomenimis, akcizų alkoholiniams gėrimams, skaidresnių lėktuvų bilietų kainų. Sesijoje taip pat bus aptariamos ES ir Ukrainos santykių perspektyvos, Irako pabėgėlių padėtis ir žmogaus teisių pažeidimai Padnestrėje.
20070705FCS08855
Pirmadienį sesijoje: terorizmas, maisto priedai sveikatos apsauga
Terorizmas kelia grėsmę Europai EP pirmininkas Hans-Gert Pöttering pradėjo sesiją išreikšdamas solidarumą ir užuojautą teroristinių išpuolių Britanijoje ir Jemene aukomis. Jis prisiminė britų premjero Gordono Browno žodžius: „Mes nepasiduosime, mes nesileisime įbauginami“. Europarlamentarai taip pat aptarė maisto priedų naudojimą ir sveikatos apsaugos politiką Europos Sąjungoje.
H.-G. Pöttering prisiminė Madrido (2004), Londono (2005), Londono ir Glasgou (birželio 29-30 d.) ir Jemeno (liepos 2 d.) išpuolius, sakydamas, jog „terorizmas yra tiesioginis išpuolis prieš laisvę, žmogaus teises ir demokratiją“.
EP pirmininko manymu, su šiuo nusikaltimu turime kovoti teisėtomis priemonėmis. Parlamentarai išreiškė savo paramą nukentėjusiųjų šeimoms, pagerbdamas terorizmo aukas tylos minute.
Maisto priedai, fermentai, kvapiosios medžiagos
EP nariai aptarė keturis pranešimus dėl reglamentų, apibrėšiančių maisto priedų, fermentų ir kvapiųjų medžiagų panaudojimo ir leidimų juos naudoti išdavimo tvarką. Šių medžiagų panaudojimo reglamentavimą europiniame lygmenyje privalu atnaujinti atsižvelgiant į naujausius mokslinius išradimus.
Patvirtinus šiuos reglamentus, autorizacijos procesas turėtų tapti skaidresnis, o kūdikiams ir mažiems vaikams skirtame maiste turėtų nelikti saldiklių ir dažiklių. Remiantis naująja tvarka, kuri apims 2600 šiuo metu registruotų kvapiųjų medžiagų, turėtų būti peržiūrėti 300 rinkoje jau esančių maisto priedų.
Bendrijos veiksmų programa sveikatos srityje
Nors sveikatos apsaugos klausimai priklauso valstybių kompetencijai, kai kurios problemos efektyviau reglamentuojamos europiniame lygmenyje. Tarp jų – tokie klausimai, kaip nelaimingi atsitikimai darbe ir jų prevencija..
Komisija 2007-2013 programai sveikatos apsaugos srityje siūlė skirti 969 eurų, o pirmajame svarstyme EP nariai reikalavo jai rasti pusantro milijono. Vis dėlto, dėl finansinės perspektyvos sumažinimo šiai programai, kuri bus pradėta vykdyti 2008 m., bus skirti tik €366 mln. eurų.
Europarlamentarai teigiamai vertino šios programos atsiradimą, tačiau kritikavo finansavimo mažinimą,. Pasak pranešėjo – Graikijai atstovaujančio Europos liaudies partijos ir Europos demokratų frakcijos nario Antonio Trakatellio – ši programa visų pirma remiasi prevencija, o „sveikata yra investicija į našumą“.
Jungtinės Karalystės socialistų atstovė Linda McAvan džiaugėsi, jog naujoji programa skirs papildomų lėšų NVO ir pacientų teises ginančioms organizacijoms. Liberalų ir demokratų aljanso atstovas iš Kipro Marios Matsakis kritikavo nesugebėjimą užtikrinti lygybės sveikatos paslaugų srityje. Pasak jo, negali būti dviejų skirtingų sveikatos apsaugų – vienos turtingiesiems, kitos vargšams.
Nepriklausomos narės iš Slovakijos Irenos Belohorskos nuomone, keista matyti šios programos finansavimo mažinimą tuomet, kai „kas trečias Europos pilietis serga vėžiu“. Europarlamentarai pasmerkė terorizmą ir pagerbė jo aukas EP siūlo griežčiau prižiūrėti maisto priedų naudojimą Patvirtinta ES sveikatos programa Visuomenės sveikata: būtinas pakankamas finansavimas Tiesioginė sesijos transliacija
Antradienį sesijoje: pašto paslaugos, gyvsidabris, energetika
Artėja galutinė pašto rinkos liberalizacija Vakar europarlamentarai diskutavo dėl M. Ferber parengto pranešimo dėl Europos pašto rinkos, siūlantį kompromisą, remiantis kuriuo visos ES valstybės turėtų galutinai liberalizuoti savo pašto rinkas iki 2013 m. EP pritarė 2009 m. įsigaliosiančiam draudimui naudoti gyvsidabrį matavimo prietaisuose bei patvirtino pranešimą dėl dujų ir elektros rinkos liberalizavimo perspektyvų.
Trečiadienį EP balsuoja dėl Europos pašto paslaugų rinkos liberalizacijos, kurią įgyvendinus nebeliktų monopolinę teisę pristatyti mažiau nei 50 g sveriančius laiškus turinčių įmonių.
EP nariai aptarė paslaugų užtikrinimo atokiuose regionuose svarbą ir darbo vietų pašto sektoriuje išsaugojimo galimybes. Parlamentarai siekia užtikrinti, kad retai apgyvendintose teritorijose pašto paslaugos teikiamos penkias dienas per savaitę. Po Parlamento balsavimo direktyvos projektas keliaus į Tarybą.
Gyvsidabris naujuose prietaisuose
Deputatai pritarė draudimui po 2009 m. naudoti gyvsidabrį gaminant neelektrinius matavimo prietaisuos, paliekant laikiną išimtį barometrams. Patekęs į aplinką, šis pavojingas metalas lengvai kaupiasi maisto grandinėje. Naujoji tvarka apima tik naujai gaminamus prietaisus: jau naudojamus gyvsidabrio turinčius prietaisus bus galima ir toliau taisyti ir jais prekiauti. Draudimas, apimsiantis termometrus, manometrus ir kraujospūdžio aparatus, įsigalios 2009 m. pabaigoje
Liberalizuotos energetikos link
EP priėmė Europos liaudies partijos ir demokratų frakcijos nario iš Ispanijos A. Vidal-Quadras parengtą pranešimą dėl dujų ir elektros vidaus rinkos perspektyvų, kuriame raginama „kuo greičiau sukurti visiškai liberalizuotą ES energijos rinką“.
Pranešime teigiama, jog liberalizacija didins konkurenciją ir vartotojų galimybę rinktis. Nacionalinės reguliavimo institucijos turėtų būti nepriklausomos, stiprios ir turėti aiškiai apibrėžtą kompetenciją. Pasak europarlamentarų, subsidijų neatsinaujinantiems energijos šaltiniams turėtų nebelikti.
Modernesnė darbo rinka
EP nariai aptarė Europos liaudies partijos ir demokratų frakcijos nario iš Lenkijos Jacek Protasiewicz parengtą pranešimą, kuriame teigiam, jog ES darbo teisė turi būti tobulinama tam, kad ES būtų pasirengusi sutikti 21-ojo amžiaus iššūkius: globalizaciją, demografinius pokyčius, technologinę raidą ir paslaugų sektoriaus plėtrą.
Verslo lankstumo ir darbuotojų saugumo užtikrinimas išlieka svarbiausiu darbo rinkos uždaviniu. Pranešime raginama mažinti administracinę naštą įmonėms, gerinti profesinio ir šeimos gyvenimo pusiausvyrą. Ypatingą dėmesį būtina skirti moterims, kurioms tenka triguba našta: dalyvavimas darbo rinkoje, gimdymas ir rūpinimasis šeima. Markus Ferber: „Niekas neliks be pašto paslaugų“ Nuo 2009-ųjų gyvsidabriniai termometrai nebebus gaminami Europos energetikos rinka turi būti atvira ir decentralizuota, mano EP Dėl lanksčių darbo santykių darbuotojai neturi jaustis nesaugūs
Trečiadienį sesijoje: Portugalijos premjeras, lėktuvų bilietų kainos, Tarpvyriausybinė konferencija
José Sócrates EP nariams pristatė Portugalijos pirmininkavimo ES programą Trečiadienio posėdyje europarlamentarai išklausė Portugalijos ministrą pirmininką José Sócrates , pristačiusį Portugalijos pirmininkavimo ES prioritetus, tarp kurių svarbiausią vietą užima ES sutarčių reforma. Parlamentas patvirtino pranešimą, raginantį užtikrinti lėktuvų bilietų kainų skaidrumą bei pritarė naują europinę sutartį rengsiančios Tarpvyriausybinės konferencijos sušaukimui.
EP nariai taip pat aptarė padėtį Palestinoje, Pakistane, Kosove ir Buvusioje Jugoslavijos Respublikoje Makedonijoje.
Portugalijos pirmininkavimo prioritetai
José Sócrates pristatė pusmetį truksiančio Portugalijos pirmininkavimo prioritetus, tarp kurių –ES sutarčių reforma, Europos ekonomikos modernizavimas ir jos vaidmens pasaulyje stiprinimas. Naują sutartį rengsianti Tarpvyriausybinė konferencija, kurios darbe dalyvaus ir trys europarlamentarai, savo darbą pradės liepos 23 dieną.
Portugalijos premjeras taip pat akcentavo Lisabonos darbotvarkės atgaivinimo bei bendradarbiavimo su Afrikos ir Pietų Amerikos šalimis svarbą, o taip pat padėtį Irake, Kosove ir Darfūre.
Pritarta Tarpvyriausybinės konferencijos sušaukimui
Europarlamentarai trečiadienį pritarė sprendimui surengti Tarpvyriausybinę konferenciją (TVK). Jų priimtame pranešime teigiamai vertinamas ES vadovų sprendimas išsaugoti Konstitucijos projekto esmę. Kompromise numatytas ES juridinio asmens statusas, ramsčių struktūros panaikinimas, kvalifikuotos daugumos balsavimo ir bendro sprendimo procedūros taikymo išplėtimas, Pagrindinių teisių chartijos įtraukimas į sutartį.
EP nariai išreiškė apgailestavimą dėl kai kurių ES narių išsiderėtų išimčių bei oficialaus statuso Europos Sąjungos vėliavai ir himnui nesuteikimo. Europos Parlamento nuomonės dėl TVK rengėjas Vokietijos socialdemokratų atstovas Jo Leinen teigė, jog sutarties tekstas turi būti parengtas iki spalio, o kelios valstybės neturėtų aukštyn kojomis apversti viso proceso.
Kokia tikroji lėktuvo bilietų kaina?
Keliautojų dėmesį dažnai patraukia „Milanas, Madridas, – 20 eurų“ ir kitos panašios pigių skrydžių reklamos. Be abejonės, tai nėra galutinė bilieto kaina. Kai kurie vežėjai „gudrauja“ slėpdami tikrąją skrydžio kainą, „pamiršdami“ nurodyti oro uosto, kredito kortelių ir užsakymo mokesčius, taip pat priemokas už degalus ar bagažą.
EP nariai pritarė Liberalų ir demokratų aljanso nario iš Lietuvos Arūn o Degučio pranešimui dėl reglamento oro transporto paslaugų srityje. Į oro susisiekimo kainas turėtų būti įtraukti visi taikomi mokesčiai, rinkliavos ir priemokos, kurie žinomi paskelbimo metu.
Palestina, Pakistanas, Kosovas, BJR Makedonija
Dieną iki Parlamentui balsuojant dėl rezoliucijų dėl padėties Pakistane ir Palestinoje, Tarybos ir Komisijos atstovai supažindino su situacija šiuose karštuose taškuose. Manoma, jog EP pareikalaus prezidento P. Mušarafo atsisakyti ginkluotųjų pareigų vado pareigų ir užtikrinti, jog ginkluotos jėgos nesinaudos Pakistano teritorija kaip operacijų Afganistane baze. Parlamentarai planuoja pasmerkti Hamas įvykdytą ginkluotą Gazos ruožo perėmimą ir paraginti plėtoti palestiniečių tarpusavio dialogą.
EP aptarė Olandijos Europos vieningųjų kairiųjų jungtinės frakcijos nario Erik Meijer pranešimą dėl Buvusiosios Jugoslavijos Respublikos Makedonijos pažangos 2006 m. ataskaitos. Pranešime teigiama, kad derybos dėl stojimo turėtų prasidėti nedelsiant, o ši šalis privalo išlaikyti derybų spartą. Pranešime teigiama, kad šios šalies pavadinimo klausimo sprendimas nėra šalies narystės ES sąlyga.
Plenarinės sesijos 2008-aisiais
EP nariai patvirtino 2008-ųjų metų darbo kalendorių. Kitąmet numatoma 12 savaitinių plenarinių Strasbūro sesijų ir 6 plenariniai posėdžiai Briuselyje. Pasiūlymas dėl papildomų aštuonių kelių valandų plenarinių posėdžių rengimo Briuselyje buvo atmestas. Tarp Portugalijos prioritetų – ES reforma, ekonomikos plėtra ir Šengenas EP patvirtino A. Degučio ataskaitą aviacijos tema EP pritarė Tarpvyriausybinės konferencijos sukvietimui 2008 m. plenarinių sesijų kalendorius [pdf] Kosovo ateitis: EP narių reakcija į JT planą
Ketvirtadienį sesijoje: Ukraina, Darfūras, jūrų politika, sanglauda
Darfūras – pasaulio bejėgiškumo ženklas Ketvirtadienį europarlamentarai patvirtino pranešimą dėl išsamesnio susitarimo su Ukraina sudarymo bei rezoliuciją dėl padėties Sudano Darfūro regione, kuriame neseniai lankėsi EP delegacija. Taip pat buvo balsuojama dėl sanglaudos politikos ir Europos jūrų politikos ateities.
EP taip pat pasisakė už stojimo derybų su Buvusiąja Jugoslavijos Respublika Makedonija pradėjimą ir ragino šią valstybę išlaikyti reformų spartą.
Ukraina
Europos Parlamento rekomendacijoje Tarybai dėl išsamesnio susitarimo su Ukraina sudarymo, paremtoje Sąjungos už tautų Europą frakcijos nario iš Lenkijos Michał Tomasz Kamiński parengtu pranešimu, sveikinamas Tarybos sprendimas pradėti derybas su Ukraina dėl naujo susitarimo.
EP pasisakė už asociacijos susitarimo sudarymą, kuris padėtų Ukrainai siekti integracijos į Europos institucijas, neatmetant ir narystės galimybės. Ukraina paraginta kovoti su korupcija, tęsti valstybės tarnybos reformą, ieškoti demokratiškų politinės krizės sprendimo būdų.
Darfūras
Birželio 30 – liepos 6 d. pabėgėlių stovyklose rytų Čade ir Darfūre lankėsi Europos Parlamento delegacija, o liepos 12 d. EP priėmė rezoliuciją dėl padėties šiame Sudano regione.
EP reikalauja, kad Sudano vyriausybė laikytųsi savo pažadų besąlygiškai priimti mišrias pajėgas, virš Darfūro nustatant neskraidymo zoną. Sudano vyriausybė raginama sudaryti šalies viduje perkeltųjų asmenų ir pabėgėlių apgyvendinimo, jų turto grąžinimo ir kompensavimo planą.
„Negalime saugumo užtikrinimo laukti dar metus“, sakė Vystymosi komiteto pirmininkas Josep Borrell, kalbėjęs apie sukilėlių ir banditų grupuotes. Kinija, perkanti 80 proc. Sudano eksportuojamos naftos, raginama pasinaudoti savo įtaka ir priversti Sudano vyriausybę vykdyti savo įsipareigojimus. Pasak EP, būtina užtikrinti Sudanui taikomo ginklų embargo efektyvumą.
Jūrų politika
EP patvirtino Vokietijos socialdemokrato Willy Piecyk parengtą pranešimą dėl būsimosios ES jūrų politikos, kuriame pateikiamas ilgas reikalavimų sąrašas aplinkosaugos, ekonomikos, turizmo ir žuvininkystės srityse.
„Mes jūrai nereikalingi, tačiau ji reikalinga mums“, – sakė pranešėjas, primindamas, jog 90 proc. ES išorės prekybos ir 40 proc. vidinių ekonominių mainų vyksta jūromis ir vandenynais.
PNR susitarimas su Jungtinėmis Amerikos Valstijomis
Parlamento ketvirtadienį priimtoje rezoliucijoje kritikuojamas neseniai sudarytas ES ir JAV susitarimas dėl keleivio duomenų įrašų. Europarlamentarai abejoja, ar duomenys bus pakankamai apsaugoti.
Deputatai apgailestauja, jog sudarant susitarimą nebuvo jokios demokratinės kontrolės: dėl naujojo PNR susitarimo buvo deramasi ir susitarta visiškai nedalyvaujant Europos Parlamentui, o nacionalinių parlamentų vaidmuo buvo nepakankamas.
Sanglaudos politika
Europos Parlamentas priėmė rezoliuciją dėl sanglaudos politikos vaidmens ir veiksmingumo mažinant skurdžiausių ES regionų skirtumus. EP pabrėžė investicijų į informacines technologijas, mokslą ir verslumą svarbą.
Rezoliucijoje primenama, jog BVP vienam gyventojui svyruoja nuo 24 proc. pietryčių Rumunijoje iki 303 proc. vidiniame Londone, skaičiuojant pagal vidutinį Europos Sąjungos BVP.
Kita plenarinė sesija vyks Strasbūre rugsėjo 3-6 dienomis. Savaitė: 2007 m. liepos 9-12 d. EP plenarinė sesija Strasbūre Europos Parlamente – Darfūro humanitarinės krizės sprendimo paieškos Aplinką tausojanti ES jūrų politika BJRM siūloma pasinaudoti daugiakalbių ES valstybių patirtimi Parlamento priimti tekstai [mp3, EN]
LT
1
PHOTO
20070710PHT09020.jpg
LT
2
PHOTO
20070710PHT09018.jpg
LT
7
LINK
/eplive/public/freetext_page_direct/20061120FTX00012-2101/default_lt.htm
LT
8
PHOTO
20070710PHT09022.jpg
LT
13
PHOTO
20070711PHT09143.jpg
LT
17
LINK
/eplive/expert/multimedia/20070710MLT09088/media_20070710MLT09088.pdf
LT
19
PHOTO
20070712PHT09178.jpg
LT
25
MULTIMEDIA
20070713MLT09184.mp3
-//EP//TEXT IM-PRESS 20070706IPR08886 0 NOT XML V0//LT
-//EP//TEXT IM-PRESS 20070706IPR08895 0 NOT XML V0//LT
-//EP//TEXT IM-PRESS 20070706IPR08895 0 NOT XML V0//LT
-//EP//TEXT IM-PRESS 20070507IPR06343 0 NOT XML V0//LT
-//EP//TEXT IM-PRESS 20070705STO08854 0 NOT XML V0//LT
-//EP//TEXT IM-PRESS 20070706IPR08897 0 NOT XML V0//LT
-//EP//TEXT IM-PRESS 20070706IPR08896 0 NOT XML V0//LT
-//EP//TEXT IM-PRESS 20070618BRI08002 ITEM-015-LT NOT XML V0//LT
-//EP//TEXT IM-PRESS 20070706IPR08899 0 NOT XML V0//LT
-//EP//TEXT IM-PRESS 20070706IPR08903 0 NOT XML V0//LT
-//EP//TEXT IM-PRESS 20070706IPR08900 0 NOT XML V0//LT
-//EP//TEXT IM-PRESS 20070209STO02968 0 NOT XML V0//LT
-//EP//TEXT IM-PRESS 20070706BRI08890 FULL-TEXT NOT XML V0//LT
-//EP//TEXT IM-PRESS 20070601FCS07344 0 NOT XML V0//LT
-//EP//TEXT IM-PRESS 20070314STO04231 0 NOT XML V0//LT
-//EP//TEXT IM-PRESS 20070611STO07711 0 NOT XML V0//LT
-//EP//TEXT TA 20070712 TOC NOT XML V0//LT
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
