29.1.2008
PASIŪLYMAS DĖL REZOLIUCIJOS
pagal Darbo tvarkos taisyklių 113 straipsnį
pateikė Cristiana Muscardini
dėl su botulinu susijusių pavojų
Pasiūlymas dėl Europos Parlamento rezoliucijos dėl su botulinu susijusių pavojų
Europos Parlamentas ,
–
atsižvelgdamas į Darbo tvarkos taisyklių 113 straipsnį,
A.
kadangi laikraštis The Sun atskleidė, kad estetiniais tikslais naudojamas botulino toksinas sukelia daug problemų (stemplės, kitų kūno dalių paralyžių ir t. t.) ir kadangi teigiama, kad Didžiojoje Britanijoje dėl jo naudojimo mirė 16 žmonių,
B.
kadangi Jungtinėse Valstijose asociacija Public Citizen išnagrinėjo 16 asmenų mirties ir 180 asmenų ligos, kurias sukėlė botulinas, atvejų,
C.
kadangi jau prašyta Komisijos įsikišimo,
D.
kadangi problema susijusi su vis jaunesniais žmonėmis,
E.
kadangi botulinas, kuris gali sukelti toliau nuo injekcijos taško esančių raumenų paralyžių ar juos susilpninti, gali pakenkti vairavimo įgūdžiams po procedūros,
1.
ragina Tarybą ir Komisiją imtis atitinkamų iniciatyvų siekiant:
a) įpareigoti botuliną gaminančias ar juo prekiaujančias įmones nurodyti medžiagos, kuri gaminama iš nuodo, pavojingesnio už cianidą, grėsmingą šalutinį poveikį,
b) įtraukti valstybes nares į veiklą, kuria, pasitelkus sveikatos asociacijas, būtų atkreipiamas dėmesys į botulino naudojimą ir ragina pareikalauti mirties atvejų – tikrų ar tariamų – ar patologijų, kilusių dėl botulino naudojimo estetiniais tikslais tyrimo,
c) užtikrinti pastaraisiais metais kilusių avarijų keliuose tyrimą siekiant patikrinti ar esama botulino naudojimo, kaip rizikos veiksnio, ir avarijų ryšio.
