EP nariai: Europa turi imtis lyderio vaidmens kuriant ekologišką ekonomiką
Aplinka
2011-10-03 - 13:33
JT konferencija darnaus vystymosi klausimais („Rio+20“) Europa Sąjunga turi siekti, kad pasaulyje būtų naudojama daugiau žaliųjų energijos išteklių ir didėtų energijos vartojimo efektyvumas, sakoma praeitą savaitę priimtoje EP rezoliucijoje. Joje EP nariai ragina iki lapkričio mėn. pasiekti vieningą ES poziciją, kuri būtų pristatyta per kitų metų JT konferenciją darnaus vystymosi klausimais Rio de Žaneire.
2012 m. birželio mėn. vyksianti aukščiausiojo lygio konferencija „Rio+20“ rengiama praėjus dvidešimčiai metų po pirmojo „Žemės susitikimo“, kuris taip pat vyko Rio de Žaneire, o jo metu priimti reikšmingi sprendimai tvarios ir darnios pasaulio plėtros srityje.
„Rio+20“ susitikime bus siekiama atnaujinti įsipareigojimus ir įvertinti per du dešimtmečius padarytą pažangą tvarios plėtros srityje. Jo pagrindinės temos: ekologiška ekonomika tvaraus vystymosi ir skurdo panaikinimo kontekste bei institucinis tvaraus vystymosi pagrindas .
Seni ir nauji lūkesčiai
Per praeitos svaitės svarstymus dėl rezoliucijos EP Aplinkos apsaugos komiteto pirmininkas Jo Leinenas (Socialistai ir demokratai, Vokietija) prisiminė prieš 20 metų vykusį susitikimą: „[Tuomet] buvo dedama daug vilčių ir mums pavyko keletą dalykų pasiekti [...] tačiau bendros tendencijos vis dar eina klaidinga linkme. Praraja tarp turtingųjų ir skurstančiųjų toliau didėja, iškirtome didžiulius miškų plotus, baigiame išgaudyti žuvis.“ Jis pridūrė, kad „kitais metais Rio de Žaneire reikalinga nauja politinė valia ir nauji įsipareigojimai“.
Ko siekia EP nariai?
„ES turi imtis lyderio vaidmens ir kalbėti vienu balsu ateinančioje konferencijoje dėl tvaraus vystymosi“, — EP rezoliucijos esmę reziumavo vienas iš jos autorių Karlas-Heinzas Florenzas (Europos liaudies partija, Vokietija). „Turime pasiekti vieningą ES poziciją iki lapkričio“, — pridūrė jis.
Europarlamentarai siūlo nustatyti konkrečius ir išmatuojamus tikslus pereinant prie ekologiškos ekonomikos. Jie taip pat ragina iki 2020 m. nutraukti aplinkai kenksmingas subsidijas, skubiai spręsti nepakankamų žaliavų bei jų darnaus naudojimo ir perdirbimo klausimus, didinti energijos vartojimo efektyvumą, kovoti su miškų naikinimu.
Kas toliau? Iki lapkričio 1 d. ES turi pateikti vieningą poziciją JT Tarptautinių derybų pradžia — 2012 m. pavasarį „Rio+20“ konferencija vyks 2012 m. birželio 20–22 d. 20110926STO27432 EP rezoliucija EK komunikatas dėl „Rio+20“ (anglų kalba) JT konferencija darnaus vystymosi klausimais „Rio+20“
LT
1
PHOTO
20111003PHT28064.jpg
LT
3
LINK
http://ec.europa.eu/environment/international_issues/pdf/rio/com_2011_363_en.pdf
LT
4
LINK
http://www.uncsd2012.org/rio20/
-//EP//TEXT TA P7-TA-2011-0430 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
