P6_TA(2007)0280
Azijos regioninis strategijos dokumentas ir daugiametė orientacinė programa
B6-0265/2007
2007 m. birželio 21 d. Europos Parlamento rezoliucija dėl Komisijos sprendimo, kuriuo nustatomi 2007–2013 m. Azijos regioninis strategijos dokumentas ir daugiametė orientacinė programa, projekto
Europos Parlamentas
, –
atsižvelgdamas į 2006 m. gruodžio 18 d. Europos Parlamento ir Tarybos reglamentą (EB) Nr. 1905/2006, nustatantį vystomojo bendradarbiavimo finansinę priemonę OL L 378, 2006 12 27, p. 41.
,
–
atsižvelgdamas į Komisijos sprendimo dėl 2007–2013 m. regioninės strategijos dokumento ir daugiametės orientacinės programos Azijai projektą (CMT-2007-1122),
–
atsižvelgdamas į nuomonę, kurią 2007 m. birželio 8 d. pateikė minėtojo reglamento 35 straipsnio 1 dalyje nurodytas komitetas (toliau – Vystomojo bendradarbiavimo priemonės (VBP) valdymo komitetas),
–
atsižvelgdamas į 1999 m. birželio 28 d. Tarybos sprendimo Nr. 1999/468/EB, kuriuo nustatoma Komisijos naudojimosi jai suteiktais įgyvendinimo įgaliojimais tvarka OL L 184,1999 7 17, p. 23.
, 8 straipsnį,
–
atsižvelgdamas į Darbo tvarkos taisyklių 81 straipsnį,
A.
kadangi 2007 m. birželio 8 d. VBFP valdymo komitetas balsavo už 2007–2013 m. regioninės strategijos dokumentą ir daugiametę orientacinę programą Azijai (CMT-2007-1122),
B.
kadangi pagal Sprendimo Nr. 1999/468/EB 7 straipsnio 3 dalį ir Europos Parlamento ir Komisijos susitarimo dėl Tarybos sprendimo Nr. 1999/468/EB įgyvendinimo tvarkos OL L 256, 2000 10 10, p. 19.
1 punktą Parlamentas gavo balsavimo rezultatus,
C.
kadangi Reglamento (EB) Nr. 1905/2006 2 straipsnio 1 dalyje nurodoma, kad "pirmasis ir svarbiausias bendradarbiavimo pagal šį reglamentą tikslas – panaikinti skurdą šalyse bei regionuose partneriuose siekiant tvaraus vystymosi",
D.
kadangi Reglamento (EB) Nr. 1905/2006 2 straipsnio 4 dalyje nustatoma, kad "1 straipsnio 1 dalyje 1 straipsnio 1 dalis: "Bendrija finansuoja priemones, kuriomis siekiama remti bendradarbiavimą su besivystančiomis šalimis, teritorijomis ir regionais <...>."
nurodytos priemonės kuriamos taip, kad atitiktų Ekonominio bendradarbiavimo ir plėtros organizacijos Vystymosi pagalbos komiteto (EBPO VPK) nustatytus oficialios vystymosi paramos (OVP) kriterijus",
E.
kadangi savo "Ataskaitų teikimo direktyvose dėl kreditorių pranešimų sistemos" (DCD/DAC(2002)21) EBPO VPK apibrėžia OVP kaip finansinius srautus, kurie nukreipti į VPK sudarytame OVP gavėjų sąraše esančias šalis ir kuriems, be kita ko, galioja tai, jog "kiekvieno lėšų pervedimo pagrindinis tikslas – skatinti besivystančių šalių ekonominę plėtrą ir gerovę" EBPO VPK 2006 m. spalio mėn. Faktų suvestinė: "Ar tai OVP?", p. 1.
,
F.
kadangi Reglamento (EB) Nr. 1905/2006 19 straipsnio 3 ir 8 dalyse atitinkamai nustatyta, kad strategijos "dokumentai iš esmės grindžiami dialogu su šalimi ar regionu partneriu, įtraukiant pilietinę visuomenę, regiono ir vietos valdžios institucijas" ir kad "Komisija ir valstybės narės ankstyvuoju programų rengimo proceso etapu konsultuojasi tarpusavyje bei su kitais donorais ir vystymosi dalyviais, įskaitant pilietinės visuomenės atstovus ir regiono bei vietos valdžios institucijas, kad būtų skatinamas jų bendradarbiavimo veiklos papildomumas",
1.
mano, kad rengdama 2007–2013 m. strategijos dokumento ir 2007–2010 m. daugiametės orientacinės programos Azijai projektus Komisija viršijo jai suteiktus įgyvendinimo įgaliojimus, nustatytus pagal pagrindinį teisės aktą, į 1 pagrindinį sektorių ("regioninės integracijos rėmimas") įtraukdama toliau nurodytus elementus, kurie neatitinka Reglamento (EB) Nr. 1905/2006 2 straipsnio 1 ir 4 pastraipose išdėstytų uždavinių todėl, kad skurdo panaikinimas nėra pagrindinis jų tikslas ir jie netenkina EBPO VPK nustatytų OVP kriterijų:
-
Azijos ir Europos vadovų susitikimo (ASEM), ypač Azijos ir Europos fondo (ASEF), srityje vienas iš įvardijamų šios srities prioritetų yra "informacijos sklaidos ir išteklių pasidalijimo skatinimas bei visuomenės informavimo ASEM/ASEF klausimais didinimas";
-
Pietų Azijos regioninio bendradarbiavimo asociacijos (SAARC) srityje viena iš siūlomų programų yra Pietų Azijos civilinės aviacijos programa; į ją Komisija įtraukė tikslą skatinti Europos saugos taisyklių taikymą;
-
Pietryčių Azijos valstybių asociacijos (ASEAN) rėmimo srityje į "institucinės paramos ir regionų dialogo" įvardijamus programos tikslus įtrauktas "galimų ASEAN ir ES derybų dėl laisvosios prekybos susitarimo ir jo įgyvendinimo rėmimas" bei "EB paramos, skirtos ASEAN, viešumo skatinimas";
-
be to, ASEAN rėmimo srityje bendras "saugumo srities bendradarbiavimo ir politikos reformos" tikslas yra "remti bendradarbiavimą saugumo srityje, siekiant sukurti nuoseklesnę sienų kontrolės sistemą, kuri veiktų pasirinktuose svarbiausiuose uostuose, per kuriuos atvykstama į ASEAN priklausančias šalis ar iš jų išvykstama (...). Taigi ši sistema stiprintų ASEAN šalių sienų kontrolės sistemos pajėgumus tiek regioninio bendradarbiavimo lygmeniu, tiek pasirinktuose sienų kirtimo punktuose";
2.
mano, kad rengdama 2007–2013 m. strategijos dokumento ir daugiametės orientacinės programos Azijai projektus Komisija viršijo jai suteiktus įgyvendinimo įgaliojimus, nustatytus pagal pagrindinį teisės aktą, į 2 pagrindinį sektorių ("aukštasis mokslas ir mokslinių tyrimų institutai"), kuriam ji skiria maždaug 15 proc. daugiametės orientacinės programos lėšų, įtraukdama toliau išvardijamus elementus, kurie neatitinka Reglamento (EB) Nr. 1905/2006 2 straipsnio 1 ir 4 pastraipose išdėstytų uždavinių todėl, kad skurdo panaikinimas nėra pagrindinis jų tikslas ir jie netenkina EBPO VPK nustatytų OVP kriterijų:
-
vienas iš įvardytų aukštojo mokslo srities tikslų yra "skatinti geresnį supratimą apie Europos aukštojo mokslo sistemą besivystančiose Azijos šalyse "; siūlomi veiksmai: "studentų ir dėstytojų judumo programos; ryšių užmezgimas bei Europos ir Azijos šalių universitetų dalijimasis pažangiausia patirtimi", taip pat "seminarai, aukštojo mokslo mugės, interesų grupių susitikimai, pristatomojo pobūdžio veikla, darbo dokumentų rengimas, kvalifikacijų abipusio pripažinimo rėmimas, apklausos"; nesama jokių nuostatų, kurios užtikrintų, kad pagal programą numatomos mokslo sritys bus pasirenkamos siekiant atitikti regiono vystymosi reikmes ar kad renkantis programos gavėjus pirmenybė būtų teikiama vargingesniesiems gyventojams ir nedidėtų atotrūkis tarp turtingųjų ir skurdžiai besiverčiančių gyventojų, be to, neįtraukta jokių konkrečių nuostatų, kurios galėtų sustabdyti "protų nutekėjimą";
-
vienas iš įvardytų mokslinių tyrimų institutų rėmimo srities tikslų yra "skatinti tarpusavio supratimą, siekiant prisidėti prie Azijos regiono vystymosi"; siūlomi konkretūs veiksmai: abiejų regionų mokslo institutų ir politikos rengėjų telkimas išplečiant seminarų ir konferencijų temų spektrą ir remiant aktyvesnį jų rengimą"; Komisija tvirtina, kad šiuo tikslu ketinama finansuoti "specializuotų institutų, kurie pagrindinį dėmesį skirtų Azijos ir ES ryšiams, darbą" ir kad vykdant šią veiklą bus ypač stengiamasi stiprinti mokslinių tyrimų pajėgumus, skatinti viešas diskusijas ES ir Azijos santykių klausimais bei Azijos ir Europos institutų, mokslo centrų ir panašių bendruomenių bendradarbiavimą";
3.
ragina Komisiją atsiimti savo sprendimų dėl 2007–2013 m. regioninės strategijos dokumento ir daugiametės orientacinės programos Azijai projektus ir pateikti VBK valdymo komitetui naujo sprendimo, kuriame būtų visapusiškai atsižvelgiama į Reglamento (EB) Nr. 1905/2006 nuostatas, projektą;
4.
paveda Pirmininkui perduoti šią rezoliuciją Tarybai, Komisijai, valstybių narių vyriausybėms ir parlamentams.
