KLAUSIMAS ŽODŽIU H-0012/10
Vyriausybės valandai 2010 Vasario mėnesio sesijoje
pagal 116 Darbo tvarkos taisyklių straipsnį
pateikė
Jim Higgins
Tarybai
Tema: būtinybė skubiai nustatyti Europos oro uostų saugumo politiką
Ar Taryba yra susirūpinusi tuo, kad visos Europos oro uostai akivaizdžiai nesutaria, kas sudaro tinkamą oro uosto saugumo patikrinimą?
Po to, kai organizacijos „Al Qaeda“ parengtam Umarui Farukui Abdulmutallabui Kalėdų dieną buvo sukliudyta įvykdyti teroristinį išpuolį, Amsterdamo oro uosto priimtas sprendimas leisti naudoti kūno skaitytuvus gali apsunkinti Europos piliečių judėjimą, nes kiekviena valstybė narė sekdama šiuo pavyzdžiu gali priimti skirtingus skrydžių reikalavimus. Europa turi veikti solidariai, kad keleiviams būtų užtikrintas maksimalus saugumas ir patogumai.
Turint mintyje kūno skaitytuvų kainą ir jų invazinį pobūdį ir tai, kad juos naudojant akivaizdžiai pažeidžiamas privatumas, jau nekalbant apie saugumo reikalavimų ir standartų nesuderinamumą pradėjus juos ad hoc naudoti visoje ES, aišku, kad ES, siekdama apsaugoti mūsų piliečių laisvą judėjimą, skubiai turi įgyvendinti visos Europos oro uostų saugumo politiką. Kokių veiksmų jūs ėmėtės ar imsitės siekdami užtikrinti, jog tai būtų padaryta?
