13.2.2012 B7-0066/2012 PASIŪLYMAS DĖL REZOLIUCIJOS pateiktas uždavus klausimus, į kuriuos atsakoma žodžiu, B7‑0038/2012 ir B7‑0029/2012
pagal Darbo tvarkos taisyklių 115 straipsnio 5 dalį
dėl bendros žuvininkystės politikos ir viešųjų gėrybių gamybos ( 2011/2899(RSP) )
Marek Józef Gróbarczyk
,
Struan Stevenson
ECR frakcijos vardu
PE483.124v01-00 B7‑0066/2012 Europos Parlamento rezoliucija dėl bendros žuvininkystės politikos ir viešųjų gėrybių gamybos ( 2011/2899(RSP) )
Europos Parlamentas ,
– atsižvelgdamas į Komisijos komunikatą „2020 m. Europa“ (COM(2010) 2020),
– atsižvelgdamas į 2002 m. gruodžio 20 d. Tarybos reglamentą (EB) Nr. 2371/2002 dėl žuvų išteklių apsaugos ir tausojančio naudojimo pagal bendrą žuvininkystės politiką OL L 358, 2002 12 31, p. 59.
,
– atsižvelgdamas į 1982 m. gruodžio 10 d. Jungtinių Tautų jūrų teisės konvenciją,
– atsižvelgdamas į 1995 m. spalio 31 d. Maisto ir žemės ūkio organizacijos priimtą Atsakingos žuvininkystės kodeksą,
– atsižvelgdamas į Darbo tvarkos taisyklių 115 straipsnio 5 dalį ir į 110 straipsnio 2 dalį,
A. kadangi Europos žuvininkystės sektorius – tai pagrindinis Europos pakrančių regionų socialinės ir ekonominės raidos veiksnys;
B. kadangi žuvininkystės sektorius Europos Sąjungoje sukuria daugybę darbo vietų ne tik žuvų perdirbimo pramonėje, bet ir susijusiose pramonės šakose, pvz., farmacijos, kosmetikos gamybos, turizmo ir sporto;
C. kadangi žuvininkystės sektorius turi daugiafunkcį pobūdį, jis teikia pakrančių bendruomenėms didelę įvairovę viešųjų gėrybių, kurios naudingos Europos piliečiams apskritai;
D. kadangi Europos žuvininkystės sektorius pagal savo apimtį užima ketvirtą vietą pasaulyje, kiekvienais metais žuvų kiekis siekia 6,4 mln. tonų;
E. kadangi ES priklauso didžiausia pasaulyje jūrų erdvė, apimanti 1200 uostų ir didžiausią pasaulio prekybos laivyną;
F. kadangi pertvarkyta bendra žuvininkystės politika (BŽP) turėtų pagerinti ES piliečių gerovę, kai bus plėtojamas Europos žuvininkystės sektorius;
1. pabrėžia, kad Europos žuvininkystės sektorius, o ypač nedidelio masto žvejyba turi teigiamą poveikį sritims, netiesiogiai susijusioms su žvejyba, pvz., kultūrai, išsilavinimui, poilsio ir turizmo sektoriams, mokslo raidai ir aplinkosaugai;
2. pabrėžia, kad formuojant naują BŽP reikėtų atsižvelgti į visų susijusių šalių, įskaitant žvejus, nevyriausybines organizacijas, perdirbimo pramonę ir kt., interesus;
3. ragina Komisija tinkamai sekti, kad žuvininkystės sektorius būtų visapusiškai įtrauktas į strategiją „Europa 2020“, ypač kalbant apie integracinį augimą, kuris skatinamas dokumente;
4. pabrėžia, kad pertvarkyta BŽP turėtų būti glaudžiai susijusi su pagrindinėmis ES iniciatyvomis jūrų klausimais, ypač su Komisijos komunikatu, pavadintu „Konsultacijų dėl Europos jūrų politikos išvados“ (COM(2007) 574 final);
5. pabrėžia, kad žuvininkystės valdymas turėtų būti vis dažniau grindžiamas patikimais moksliniais duomenimis, kurie leistų efektyviau valdyti žuvų išteklius ilguoju laikotarpiu;
6. ragina Komisiją pripažinti žuvininkystės sektoriaus daugiafunkcį pobūdį ir įvairių plataus masto viešųjų gėrybių vertę, laikytis visa apimančio požiūrio į šį sektorių, ypač reformuojant BŽP;
7. paveda Pirmininkui perduoti šią rezoliuciją Tarybai, Komisijai, valstybių narių vyriausybėms ir parlamentams, gamintojų organizacijoms ir Europos žuvininkystės pramonės atstovams.
