P7_TA(2010)0381
Bendradarbiavimo su pramoninėmis šalimis finansavimo priemonė ***I
A7-0052/2010
2010 m. spalio 21 d. Europos Parlamento teisėkūros rezoliucija dėl pasiūlymo dėl Europos Parlamento ir Tarybos reglamento, iš dalies keičiančio Reglamentą (EB) Nr. 1934/2006, nustatantį bendradarbiavimo su pramoninėmis ir kitomis dideles pajamas gaunančiomis šalimis ir teritorijomis finansavimo priemonę ( COM(2009)0197 – C7-0101/2009 – 2009/0059(COD) )
(Įprasta teisėkūros procedūra: pirmasis svarstymas)
Europos Parlamentas,
–
atsižvelgdamas į Komisijos pasiūlymą Tarybai ( COM(2009)0197 ),
–
atsižvelgdamas į EB sutarties 181a straipsnį, pagal kurį Taryba kreipėsi į Parlamentą dėl konsultacijos ( C7-0101/2009 ),
–
atsižvelgdamas į Komisijos komunikatą Parlamentui ir Tarybai „Lisabonos sutarties įsigaliojimo poveikis šiuo metu vykdomoms tarpinstitucinėms sprendimų priėmimo procedūroms“ ( COM(2009)0665 ),
–
atsižvelgdamas į Sutarties dėl Europos Sąjungos veikimo 294 straipsnio 3 dalį, 207 straipsnio 2 dalį ir 209 straipsnio 1 dalį,
–
atsižvelgdamas į Darbo tvarkos taisyklių 55 straipsnį,
–
atsižvelgdamas į Tarptautinės prekybos komiteto pranešimą ir Užsienio reikalų komiteto, Vystymosi komiteto ir Biudžeto komiteto nuomones ( A7-0052/2010 ),
1.
priima savo toliau pateiktą poziciją per pirmąjį svarstymą;
2.
mano, kad pasiūlymas atitinka daugiametę 2007–2013 m. finansinę programą; vis dėlto primena, kad sprendimą dėl 2010–2013 m. laikotarpio metinių asignavimų pagal metinę biudžeto procedūrą priims biudžeto valdymo institucija;
3.
ragina Komisiją dar kartą perduoti klausimą svarstyti Parlamentui, jei ji ketina pasiūlymą keisti iš esmės arba pakeisti jį nauju tekstu;
4.
paveda pirmininkui perduoti Parlamento poziciją Tarybai, Komisijai ir nacionaliniams parlamentams.
P7_TC1-COD(2009)0059
Europos Parlamento pozicija, priimta 2010 m. spalio 21 d. per pirmąjį svarstymą, siekiant priimti Europos Parlamento ir Tarybos reglamentą (ES) Nr. .../2010, kuriuos iš dalies keičiamas Tarybos reglamentas (EB) Nr. 1934/2006, nustatantis bendradarbiavimo su pramoninėmis ir kitomis dideles pajamas gaunančiomis šalimis ir teritorijomis finansavimo priemonę
[3 pakeitimas, nebent nurodyta kitaip]
EUROPOS PARLAMENTAS IR EUROPOS SĄJUNGOS TARYBA,
atsižvelgdami į Sutartį dėl Europos Sąjungos veikimo, ypač į jos 207 straipsnio 2 dalį ir 209 straipsnio 1 dalį,
atsižvelgdami į Europos Komisijos pasiūlymą,
laikydamiesi įprastos teisėkūros procedūros 2010 m. spalio 21 d. Europos Parlamento pozicija.
,
kadangi: (1)
Nuo 2007 m. Bendrija, remdamasi 2006 m. gruodžio 18 d. Europos Parlamento ir Tarybos reglamentu (EB) Nr. 1905/2006, nustatančiu vystomojo bendradarbiavimo finansinę priemonę OL L 378, 2006 12 27, p. 41.
, paprastina geografinį bendradarbiavimą su besivystančiomis Azijos, Vidurinės Azijos ir Lotynų Amerikos šalimis bei Iraku, Iranu, Jemenu ir Pietų Afrika.
(2)
Pagrindinis ir svarbiausias tikslas, kurio siekiama Reglamentu (EB) Nr. 1905/2006, yra skurdo mažinimas siekiant Tūkstantmečio vystymosi tikslų. Bendradarbiavimas su besivystančiomis šalimis, teritorijomis ir regionais, vykdant šiuo reglamentu nustatytas geografines programas, apima tik priemonių, kurios atitinka Ekonominio bendradarbiavimo ir plėtros organizacijos Vystymosi pagalbos komiteto (EBPO/VPK) nustatytus oficialios vystymosi pagalbos kriterijus (toliau – OVP kriterijai), finansavimą.
(3)
Sąjungai
svarbu toliau stiprinti santykius su atitinkamomis besivystančiomis šalimis, kurios yra svarbios dvišalės partnerės ir daugiašalių forumų ir pasaulinio valdymo dalyvės, su kuriomis
Sąjunga
turi strateginį interesą vystyti įvairiapusius ryšius, ypač tokiose srityse kaip ekonomika, prekyba, akademinė sritis, verslas ir moksliniai mainai. Todėl jai reikia finansinės priemonės, kuria būtų galima finansuoti tokias priemones,
kurios iš esmės pagal OVP kriterijus
neatitinka
OVP, tačiau kurios yra itin svarbios įtvirtinant santykius ir kuriomis labai prisidedama siekiant atitinkamų besivystančių šalių pažangos.
(4)
Šiuo tikslu 2007 m. ir 2008 m. biudžeto procedūromis buvo nustatyti keturi parengiamieji veiksmai, siekiant pradėti tokį tvirtesnį bendradarbiavimą pagal 2002 m. birželio 25 d. Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento OL L 248, 2002 9 16, p. 1.
(toliau - Finansinis reglamentas) 49 straipsnio 6 dalies b punktą: verslo ir mokslinių mainų srityje su Indija, verslo ir mokslinių mainų srityje su Kinija, bendradarbiavimas su vidutines pajamas gaunančių šalių grupe Azijoje ir bendradarbiavimas su vidutines pajamas gaunančių šalių grupe Lotynų Amerikoje. Pagal tą straipsnį teisėkūros procedūra, skirta parengiamiesiems veiksmams, turi būti baigta iki trečiųjų finansinių metų pabaigos.
(5)
Reglamento (EB) Nr. 1934/2006 OL L 405, 2006 12 30, p. 41.
tikslai ir nuostatos yra tinkami siekiant tokio tvirtesnio bendradarbiavimo su šalimis, kurioms taikomas Reglamentas (EB) Nr. 1905/2006. Tuo tikslu reikia išplėsti Reglamento (EB) Nr. 1934/2006 geografinę taikymo sritį ir numatyti finansinį paketą, į kurį būtų įtrauktas bendradarbiavimas su šiomis besivystančiomis šalimis.
(6)
Išplėtus Reglamento (EB) Nr. 1934/2006 geografinę taikymo sritį, finansinė pagalba atitinkamoms besivystančioms šalims gali būti teikiama pagal dvi skirtingas išorės veiksmų finansavimo priemones. Reikėtų užtikrinti, kad šios dvi finansavimo priemonės būtų griežtai atskirtos viena nuo kitos. Pagal Reglamentą (EB) Nr. 1905/2006 bus finansuojamos tokios priemonės, kurios atitinka OVP kriterijus, o Reglamentas (EB) Nr. 1934/2006 bus taikomas tik toms priemonėms, kurios iš esmės tų kriterijų neatitinka. Be to, reikėtų užtikrinti, kad išplėtus šio reglamento geografinę taikymo sritį, valstybės, kurioms iki šiol buvo taikomas Reglamentas (EB) Nr. 1934/2006, t. y. pramoninės šalys ir kitos dideles pajamas gaunančios šalys bei teritorijos, nepatektų į blogesnę, ypač finansiniu aspektu, padėtį.
(7)
Kadangi dėl ekonomikos krizės visoje Sąjungoje susidarė itin įtempta padėtis biudžeto srityje ir kadangi siūloma išplėsti priemonės taikymo sritį, kad ji apimtų šalis, kurios kai kuriais atvejais pasiekė panašų į Sąjungos konkurencingumo lygį ir beveik tokį patį, kaip kai kurių valstybių narių, vidutinį pragyvenimo lygį, ES bendradarbiaudama turėtų atsižvelgti į paramą gaunančių šalių pastangas, dedamas siekiant laikytis Tarptautinės darbo organizacijos tarptautinių susitarimų ir prisidėti prie bendrų tikslų sumažinti išmetamą šiltnamio efektą sukeliančių dujų kiekį.
(8)
Patikrinus kaip įgyvendinamos išorės veiksmų finansinės priemonės, nustatyta neatitikimų nuostatose, kuriomis išlaidos, susijusios su mokesčiais, muitais ar kitomis rinkliavomis, yra laikomos neatitinkančiomis kriterijų. Siekiant nuoseklumo, siūloma šias nuostatas suderinti su kitomis priemonėmis.
(9)
Komisijai reikėtų suteikti įgaliojimus priimti deleguotus teisės aktus pagal Sutarties dėl Europos Sąjungos veikimo 290 straipsnio nuostatas dėl daugiamečių bendradarbiavimo programų, kadangi šios programos papildo Reglamentą (EB) Nr. 1934/2006 ir yra bendro taikymo. Itin svarbu, kad parengiamojo darbo metu Komisija tinkamai konsultuotųsi, įskaitant ekspertų lygmens konsultacijas.
(10)
Todėl Reglamentą (EB) Nr. 1934/2006 reikėtų atitinkamai iš dalies keisti,
PRIĖMĖ ŠĮ REGLAMENTĄ: 1 straipsnis
Reglamentas (EB) Nr. 1934/2006 iš dalies keičiamas taip:
1)
Reglamento pavadinimas pakeičiamas taip:
2006 m. gruodžio 21 d. Tarybos reglamentas (EB) Nr. 1934/2006, kuriuo nustatoma bendradarbiavimo su pramoninėmis ir kitomis dideles pajamas gaunančiomis šalimis ir teritorijomis bei besivystančiomis šalimis, kurioms taikomas Reglamentas (EB) Nr. 1905/2006, finansavimo priemonė
veiklai, kuri nėra oficiali vystymosi pagalba
.
2)
1-3 straipsniai pakeičiami taip:
1 straipsnis
Tikslas
1.
Šiame reglamente pramoninės ir kitos dideles pajamas gaunančios šalys ir teritorijos yra šalys ir teritorijos, išvardytos šio reglamento I priede, o besivystančios šalys – tai šalys, kurioms taikomas Europos Parlamento ir Tarybos 2006 m. gruodžio 18 d. Reglamentas (EB) Nr. 1905/2006, nustatantis vystomojo bendradarbiavimo finansinę priemonę
*
, ir kurios išvardytos šio reglamento II priede. Toliau jos vadinamos šalimis partnerėmis.
Pagal šį reglamentą Sąjungos
lėšomis remiamas ekonominis, finansinis ▌, techninis
, kultūrinis ir akademinis
bendradarbiavimas
4 straipsnyje nurodytose srityse,
priklausantis
šalių partnerių
kompetencijai.
Pagal šį reglamentą finansuojamos priemonės, iš esmės neatitinkančios oficialios vystymosi pagalbos (OVP) kriterijų, kuriuos nustatė Ekonominio bendradarbiavimo ir plėtros organizacijos Vystymosi pagalbos komitetas (EBPO/VPK).
2.
Pagrindinis bendradarbiavimo su ▌šalimis
partnerėmis
tikslas – konkrečiai atsižvelgti į poreikį stiprinti ryšius ir toliau su jomis bendradarbiauti dvišaliu, regioniniu ar daugiašaliu pagrindu, kad būtų sukurta palankesnė
ir skaidresnė
aplinka
Sąjungos
santykiams su ▌šalimis
partnerėmis
plėtoti,
laikantis principų, kuriais grindžiami Sąjungos išorės veiksmai, kaip nustatyta Sutartyje. Tai, be kita ko, apima demokratijos skatinimą, pagarbą žmogaus teisėms ir pagrindinėms laisvėms, teisinės valstybės principus, tinkamą darbą, gerą valdymą ir aplinkos apsaugą, siekiant prisidėti prie šalių partnerių pažangos ir tvaraus vystymosi procesų.
2 straipsnis
Taikymo sritis
1.
▌Bendradarbiavimo tikslas – dirbti kartu su
šalimis partnerėmis, siekiant intensyvinti dialogą ir draugiškus santykius ir dalintis bei skatinti
politines, ekonomines bei institucines struktūras ir vertybes.
Sąjunga taip pat siekia didinti bendradarbiavimą ir mainus su pripažintais arba vis svarbesniais dvišaliais partneriais
ir daugiašalių forumų ir pasaulinio valdymo
dalyviais.
Bendradarbiavimas taip pat apima partnerius,
kuriuose Sąjunga
strategiškai siekia skatinti ryšius
ir savo vertybes, kaip numatyta Sutartyje.
2.
Deramai
pagrįstais atvejais ir siekiant
užtikrinti Sąjungos finansavimo nuoseklumą ir veiksmingumą
ir puoselėti regioninį bendradarbiavimą, Komisija, patvirtindama 6 straipsnyje nurodytas
metines
veiksmų programas, gali nuspręsti, kad
priemonėms pagal šį reglamentą skiriamą
finansavimą gali gauti prieduose nenurodytos šalys, jei ketinamas įgyvendinti projektas ar programa yra regioninio ar tarpvalstybinio pobūdžio. Tuo tikslu 5 straipsnyje nurodytose daugiametėse bendradarbiavimo programose
numatomos
nuostatos.
3.
Komisija iš dalies keičia I ir II priedų sąrašus, atsižvelgdama į reguliarias EBPO/VPK besivystančių šalių sąrašo peržiūras, ir apie tai informuoja
Europos Parlamentą ir
Tarybą.
4.
Skiriant Sąjungos finansavimą pagal šį reglamentą, ypatingas dėmesys, jeigu reikia, skiriamas tam, ar šalys partnerės laikosi pagrindinių Tarptautinės darbo organizacijos darbo standartų ir ar deda pastangų siekdamos sumažinti išmetamą šiltnamio efektą sukeliančių dujų kiekį.
5.
Šio reglamento II priede išvardytų šalių atžvilgiu politikos suderinamumas su priemonėmis, finansuojamomis pagal Reglamentą (EB) Nr. 1905/2006 ir 2008 m. gruodžio 16 d. Europos Parlamento ir Tarybos reglamentą (EB) Nr. 1337/2008, sukuriantį priemonę, skirtą greitai reaguoti į sparčiai didėjančias maisto kainas besivystančiose šalyse
**
, turi būti griežtai stebimas.
3 straipsnis
Bendrieji principai
1.
Europos Sąjunga grindžiama laisvės, demokratijos, pagarbos žmogaus teisėms ir pagrindinėms laisvėms bei teisinės valstybės principais ir siekia skatinti, plėtoti ir įtvirtinti įsipareigojimą juos skatinti šalyse partnerėse, vedant dialogą ir bendradarbiaujant.
2.
Įgyvendinant šį reglamentą prireikus taikomi skirtingi metodai bendradarbiaujant su šalimis partnerėmis, siekiant atsižvelgti į jų ekonominę, socialinę ir politinę situaciją bei į Sąjungos konkrečius interesus, strategijas ir prioritetus.
3.
Pagal šį reglamentą finansuojamos priemonės atitinka ir apima bendradarbiavimo sritis, nustatytas visų pirma Sąjungos ir šalių partnerių priemonėse, susitarimuose, deklaracijose ir veiksmų planuose, taip pat su Sąjungos specifiniais interesais ir prioritetais susijusias sritis.
4.
Taikydama pagal šį reglamentą finansuojamas priemones, Sąjunga siekia užtikrinti nuoseklumą su kitomis jos išorės veiksmų sritimis bei kitomis atitinkamomis Sąjungos politikos kryptimis, ypač vystomojo bendradarbiavimo politika. Tai užtikrinama formuojant politiką, atliekant strateginį planavimą ir programavimą bei įgyvendinant priemones.
5.
Pagal šį reglamentą finansuojamos priemonės papildo valstybių narių ir Sąjungos viešųjų įstaigų pastangas komercinių ryšių bei kultūrinių, akademinių ir mokslinių mainų srityje, ir suteikia joms pridėtinę vertę.
6.
Komisija informuoja Europos Parlamentą ir reguliariai keičiasi su juo nuomonėmis.
______________
*
OL L 378, 2006 12 27, p. 41.
**
OL L 354, 2008 12 31, p. 62.
3)
4 straipsnis iš dalies keičiamas taip:
a)
įžanginė dalis pakeičiama taip:
Teikiant Sąjungos finansavimą remiami bendradarbiavimo veiksmai pagal 1 straipsnį, ir ši parama teikiama laikantis šio reglamento bendro tikslo, taikymo srities, tikslų ir bendrųjų principų. Sąjungos finansavimas skiriamas su šiomis bendradarbiavimo sritimis susijusiems ir iš esmės OPV kriterijų neatitinkantiems veiksmams, kurie gali būti vykdomi ir regioniniu lygmeniu:
b)
1–5 punktai pakeičiami taip:
1)
Sąjungos ir šalių partnerių ekonominės, socialinės, kultūrinės, akademinės ir mokslo srities subjektų bendradarbiavimo, partnerysčių ir bendrų iniciatyvų skatinimas;
2)
dvišalės prekybos, investicijų srautų ir ekonominių partnerysčių skatinimas dėmesio skiriant mažoms ir vidutinėms įmonėms;
3)
politinių, ekonominių, socialinių ir kultūrinių subjektų bei kitų nevyriausybinių organizacijų dialogo atitinkamuose sektoriuose skatinimas Sąjungoje ir šalyse partnerėse;
4)
žmonių tarpusavio ryšių, švietimo ir mokymo programų bei intelektinių mainų skatinimas ir kultūrų tarpusavio supratimo didinimas, ypač šeimos lygmeniu, įskaitant priemones, kurias taikant siekiama užtikrinti ir didinti Sąjungos dalyvavimą programoje Erasmus Mundus ir dalyvavimą Europos švietimo mugėse;
5)
Sąjungos ir šalių partnerių bendradarbiavimo projektų, pavyzdžiui, mokslinių tyrimų, mokslo ir technologijų, sporto ir kultūros, energijos (ypač atsinaujinančios energijos), transporto, aplinkosaugos (įskaitant klimato kaitą), muitų srityse, finansiniais, teisiniais ir žmogaus teisių bei kitais bendro intereso klausimais, skatinimas;
c)
7 punktas pakeičiamas taip:
7)
parama konkrečioms iniciatyvoms, įskaitant mokslinį darbą, tyrimus, bandomąsias programas ar bendrus projektus, skirtus veiksmingai ir lanksčiai atsižvelgti į Sąjungos dvišalių santykių su šalimis partnerėmis pokyčių formuluojamus bendradarbiavimo tikslus arba kuriomis siekiama paskatinti tolesnį dvišalių santykių su jomis stiprinimą ir išplėtimą.
4)
5 straipsnio 2 ir 3 dalys iš dalies keičiamos taip:
'2.
Daugiametės bendradarbiavimo programos sudaromos ne ilgesniam kaip šio reglamento galiojimo laikotarpiui. Jose nurodomi Sąjungos specifiniai interesai ir prioritetai, bendri tikslai ir laukiami rezultatai. Ypač turint mintyje programą Erasmus Mundus, vykdant programas siekiama kuo labiau atsižvelgti į tolygų geografinį pasiskirstymą. Jose taip pat nurodomos pasirinktos sritys, kurioms turėtų būti skiriamas Sąjungos finansavimas, ir nurodomos bendrai, kiekvienai prioritetinei sričiai ir kiekvienai šaliai partnerei ar šalių partnerių grupei skirtos orientacinės lėšos atitinkamu laikotarpiu. Atitinkamu atveju lėšos gali būti nurodomos nustatant jų ribas. Daugiametės bendradarbiavimo programos peržiūrimos laikotarpio viduryje arba prireikus ad hoc.
3.
Daugiametes bendradarbiavimo programas ir jų peržiūrą Komisija patvirtina, naudodamasi teise priimti deleguotus teisės aktus pagal 14a straipsnį ir 14b bei 14c straipsniuose nurodytomis sąlygomis.„.
5)
6 straipsnis iš dalies keičiamas taip:
a)
1 dalis pakeičiama taip:
1.
Komisija patvirtina metines veiksmų programas, grindžiamas 5 straipsnyje nurodytomis daugiametėmis bendradarbiavimo programomis, ir vienu metu jas perduoda Europos Parlamentui ir Tarybai.
b)
3 dalis pakeičiama taip:
3.
Metines veiksmų programas Komisija patvirtina atsižvelgdama į Europos Parlamento ir Tarybos nuomones. Daliniai veiksmų programų pakeitimai, pavyzdžiui, techniniai pritaikymai, įgyvendinimo laikotarpio pratęsimas, asignavimų planuojamoms operacijoms perskirstymas numatomame biudžete, biudžeto padidinimas ar sumažinimas ne didesne kaip 20 proc. pradinio biudžeto suma, gali būti atliekami netaikant šios procedūros, jeigu tokie daliniai pakeitimai atitinka veiksmų programose numatytus pradinius tikslus.„.
[4 pakeitimas]
6)
7 straipsnis iš dalies keičiamas taip:
a)
e ir f punktai pakeičiami taip:
'e)
šalių partnerių ir regionų bei Sąjungos įsteigtos jungtinės įstaigos;
f)
Sąjungos institucijos ir įstaigos, tačiau tik tiek, kiek jos įgyvendina 9 straipsnyje nurodytas paramos priemones;
b)
pridedamos šios dalys:
1a.
Taikant šį reglamentą nefinansuojamos priemonės, kurios numatytos 1996 m. birželio 20 d. Tarybos reglamente (EB) Nr. 1257/96 dėl humanitarinės pagalbos
*
, 2006 m. lapkričio 15 d. Europos Parlamento ir Tarybos reglamente (EB) Nr. 1717/2006, nustatančiame stabilumo priemonę
**
, arba Reglamente (EB) Nr. 1905/2006 ir kurios atitinka šiuose išvardytuose reglamentuose nustatytus finansavimo reikalavimus.
1b.
Sąjungos lėšos pagal šį reglamentą nenaudojamos ginklams arba amunicijai pirkti ir karinio arba gynybinio pobūdžio operacijoms finansuoti.
_________
*
OL L 163, 1996 7 2, p. 1.
**
OL L 327, 2006 11 24, p. 1.
7)
8 straipsnio 3 dalis pakeičiama taip: 3.
Sąjungos
skiriamos lėšos iš esmės negali būti naudojamos mokesčiams, muitams ar rinkliavoms valstybėse partnerėse finansuoti.
8)
9 straipsnis iš dalies pakeičiamas taip:
a)
1 dalis pakeičiama taip:
1.
Sąjungos finansavimas taip pat gali būti skirtas išlaidoms, susijusioms su parengiamąja, tolesnių veiksmų, stebėsenos, audito ir vertinimo veikla, tiesiogiai būtina šiam reglamentui įgyvendinti ir jo tikslams pasiekti, ir kitoms administracinės ar techninės pagalbos išlaidoms, kurias Komisija, įskaitant jos delegacijas šalyse partnerėse, gali patirti administruojant pagal šį reglamentą finansuojamus veiksmus, padengti.
b)
3 dalis pakeičiama taip:
3.
Komisija patvirtina daugiametėse bendradarbiavimo programose nenumatytas paramos priemones ir vienu metu jas perduoda Europos Parlamentui ir Tarybai.
9)
12 straipsnis iš dalies keičiamas taip:
a)
antraštė pakeičiama taip:
Sąjungos finansinių interesų apsauga
b)
1 dalis pakeičiama taip:
1.
Į visus pagal šį reglamentą sudaromus susitarimus įtraukiamos nuostatos, užtikrinančios Sąjungos finansinių interesų apsaugą, visų pirma dėl pažeidimų, sukčiavimo, korupcijos ir kitos neteisėtos veiklos, kaip apibrėžta 1995 m. gruodžio 18 d. Tarybos reglamente (EB, Euratomas) Nr. 2988/95 dėl Europos Bendrijų finansinių interesų apsaugos
*
, 1996 m. lapkričio 11 d. Tarybos reglamente (EB, Euratomas) Nr. 2185/96 dėl Komisijos atliekamų patikrinimų ir inspektavimų vietoje siekiant apsaugoti Europos Bendrijų finansinius interesus nuo sukčiavimo ir kitų pažeidimų
**
ir 1999 m. gegužės 25 d. Europos Parlamento ir Tarybos reglamente (EB) Nr. 1073/1999 dėl Europos kovos su sukčiavimu tarnybos (OLAF) atliekamų tyrimų
***
.
___________
*
OL L 312, 1995 12 23, p. 1.
**
OL L 292, 1996 11 15, p. 2.
***
OL L 136, 1999 5 31, p. 1.
c)
2 dalis pakeičiama taip:
2.
Komisijai ir Audito Rūmams tokiuose susitarimuose turi būti aiškiai suteikta teisė atlikti paramą iš Sąjungos lėšų gavusio rangovo arba subrangovo auditą, įskaitant dokumentų auditą arba auditą vietoje. Be to, Komisija juose aiškiai įgaliojama vykdyti patikrinimus ir inspektavimus vietoje, laikantis Reglamento (EB, Euratomas) Nr. 2185/96.
10)
13 straipsnis pakeičiamas taip:
13 straipsnis
Įvertinimas
1.
Komisija reguliariai vertina pagal šį reglamentą finansuojamus veiksmus ir programas, prireikus arba Europos Parlamentui arba Tarybai paprašius pasitelkdama nepriklausomus išorės vertinimus, siekdama patikrinti, ar buvo pasiekti tikslai, ir kad galėtų parengti rekomendacijas, kaip pagerinti būsimą veiklą. Į šiuos rezultatus atsižvelgiama rengiant programas ir skirstant išteklius.
2.
Komisija siunčia 1 dalyje nurodytus įvertinimo pranešimus Europos Parlamentui ir Tarybai susipažinti.
3.
Komisija siekia, kad atitinkami suinteresuoti subjektai, įskaitant nevalstybinius subjektus, dalyvautų šiame reglamente numatyto Sąjungos bendradarbiavimo vertinimo etape.
[2 dalis atitinka 5 pakeitimą]
11)
14 straipsnis pakeičiamas taip:
14 straipsnis
Metinis pranešimas
Komisija išnagrinėja pažangą, padarytą įgyvendinant priemones pagal šį reglamentą, ir Europos Parlamentui bei Tarybai pateikia išsamų metinį pranešimą apie šio reglamento įgyvendinimą. Pranešime išdėstomi biudžeto vykdymo rezultatai ir apibūdinami visi finansuoti veiksmai ir programos bei, kiek tai įmanoma, nurodomi pagrindiniai bendradarbiavimo veiksmų ir programų rezultatai ir poveikis.
12)
Pridedami šie straipsniai:
14a straipsnis
Delegavimas
1.
Įgaliojimai priimti deleguotus teisės aktus, nurodytus 5 straipsnyje, Komisijai suteikiami šio reglamento galiojimo laikotarpiui.
2.
Priėmusi deleguotą teisės aktą, Komisija iškart apie jį vienu metu praneša Europos Parlamentui ir Tarybai.
3.
Komisijai suteiktiems įgaliojimams priimti deleguotus teisės aktus taikomos 14b ir 14c straipsniuose nustatytos sąlygos.
14b straipsnis
Delegavimo atšaukimas
1.
Suteiktus įgaliojimus, nurodytus 5 straipsnyje, visada gali atšaukti Europos Parlamentas arba Taryba.
2.
Institucija, pradėjusi vidaus procedūrą, kad nuspręstų, ar atšaukti suteiktus įgaliojimus, pagrįstu laikotarpiu iki galutinio sprendimo priėmimo dienos apie tai stengiasi informuoti kitą instituciją ir Komisiją, nurodydama suteiktus įgaliojimus, kurie galėtų būti atšaukti, ir galimas atšaukimo priežastis.
3.
Sprendime dėl įgaliojimų atšaukimo nutraukiamas tame sprendime nurodytų įgaliojimų delegavimas. Jis įsigalioja nedelsiant arba jame nurodytą vėlesnę dieną. Jis nedaro poveikio jau galiojančių deleguotų teisės aktų teisėtumui. Jis skelbiamas Europos Sąjungos oficialiajame leidinyje.
14c straipsnis
Prieštaravimai dėl deleguotų teisės aktų
1.
Europos Parlamentas ir Taryba gali pareikšti prieštaravimus dėl deleguoto teisės akto per du mėnesius nuo pranešimo datos.
Europos Parlamento arba Tarybos iniciatyva šis laikotarpis pratęsiamas dviems mėnesiams.
2.
Jei, pasibaigus 1 dalyje nurodytam laikotarpiui, nei Europos Parlamentas, nei Taryba nepareiškė prieštaravimų dėl deleguoto teisės akto, jis skelbiamas Europos Sąjungos oficialiajame leidinyje ir įsigalioja jame numatytą dieną.
Deleguotas teisės aktas gali būti paskelbiamas Europos Sąjungos oficialiajame leidinyje ir įsigalioti nepasibaigus šiam laikotarpiui, jeigu prieš tai Europos Parlamentas ir Taryba informavo Komisiją apie savo ketinimą nepareikšti prieštaravimų.
3.
Jei Europos Parlamentas arba Taryba pareiškia prieštaravimus dėl deleguoto teisės akto per 1 dalyje nurodytą laikotarpį, jis neįsigalioja. Institucija, kuri pareiškia prieštaravimus dėl deleguoto teisės akto, išdėsto to priežastis.
13)
15 straipsnis išbraukiamas.
[6 pakeitimas]
14)
16 straipsnis pakeičiamas taip:
16 straipsnis
Finansinės nuostatos
Finansinė orientacinė suma šiam reglamentui įgyvendinti 2007–2013 m. laikotarpiu yra 172 mln. EUR I priede išvardytoms šalims ir 176 mln. EUR – II priede išvardytoms šalims.
Dėl 2010–2013 m. laikotarpio metinių asignavimų vykdant metinę biudžeto sudarymo procedūrą sprendimą priims biudžeto valdymo institucija. Komisija biudžeto valdymo institucijai teikia išsamią informaciją apie visas biudžeto eilutes, pagal kurias finansuojamos šiame reglamente numatytos priemonės, ir joms skiriamus
metinius asignavimus.
Tuos asignavimus
tvirtina biudžeto valdymo institucija, neviršydama finansinės programos ribų.
Taip pat reikia užtikrinti, kad taikant šį reglamentą II priede išvardytoms šalims partnerėms, nenukentėtų I priede nurodytos pramoninės šalys ir kitos dideles pajamas gaunančios šalys bei teritorijos.
Pagal Reglamentą (EB) Nr. 1905/2006 skiriami asignavimai šiuo tikslu nenaudojami.
[Pakeitimas 1CP]
15)
Priede antraštė pakeičiama taip:
Pramoninių ir kitų dideles pajamas gaunančių šalių ir teritorijų, įtrauktų į šį reglamentą, sąrašas
16)
Pridedamas naujas II priedas, kurio tekstas pateikiamas šio reglamento priede.
2 straipsnis Įsigaliojimas
Šis reglamentas įsigalioja kitą dieną po jo paskelbimo
Europos Sąjungos oficialiajame leidinyje
.
Šis reglamentas privalomas visas ir tiesiogiai taikomas visose valstybėse narėse.
Priimta
Europos Parlamento vardu Tarybos vardu
Pirmininkas Pirmininkas
PRIEDAS
„II PRIEDAS
Besivystančių šalių, įtrauktų į šį reglamentą, sąrašas
Lotynų Amerika
1.
Argentina
2.
Bolivija
3.
Brazilija
4.
Čilė
5.
Kolumbija
6.
Kosta Rika
7.
Kuba
8.
Ekvadoras
9.
Salvadoras
10.
Gvatemala
11.
Hondūras
12.
Meksika
13.
Nikaragva
14.
Panama
15.
Paragvajus
16.
Peru
17.
Urugvajus
18.
Venesuela
Azija
19.
Afganistanas
20.
Bangladešas
21.
Butanas
22.
Kambodža
23.
Kinija
24.
Indija
25.
Indonezija
26.
Korėjos Liaudies Demokratinė Respublika
27.
Laosas
28.
Malaizija
29.
Maldyvai
30.
Mongolija
31.
Birma (Mianmaras)
32.
Nepalas
33.
Pakistanas
34.
Filipinai
35.
Šri Lanka
36.
Tailandas
37.
Vietnamas
Vidurinė Azija
38.
Kazachstanas
39.
Kirgizijos Respublika
40.
Tadžikistanas
41.
Turkmėnistanas
42.
Uzbekistanas
Artimieji Rytai
43.
Iranas
44.
Irakas
45.
Jemenas
Pietų Afrika
46.
Pietų Afrika„
