Tarptautiniai greitkeliai turi būti saugesni
Transportas
2008-06-19 - 12:15
Kelio ženklus taip pat rekomenduojama atnaujinti Geresni keliai gali padėti išvengti daugelio avarijų. Tuo tarpu kelių saugos standartai ES šalyse gerokai skiriasi, o daugelis kelių buvo projektuoti ne tokiam intensyviam eismui. Ketvirtadienį Europos Parlamentas patvirtino direktyvą, kuri rekomenduoja ES šalims įvertinti jose tiesiamų ar rekonstruojamų tarptautinių greitkelių saugą, taip pat patobulinti avaringiausius esamų greitkelių ruožus. Dėl šios direktyvos pasiektas sutarimas su ES Taryba, todėl nebeliko kliūčių jos įsigaliojimui.
Pernai liepą Parlamentas atmetė panašios direktyvos siūlymą. Deputatų nuomone, eismo saugos užtikrinimas nepriklauso ES kompetencijai, be to, direktyva numatė pernelyg daug biurokratinių įpareigojimų Sąjungos šalims. Europarlamentarai ir ES Taryba sutarė dėl pakoreguoto direktyvos varianto, kuriam ketvirtadienį pritarė EP (498 balsai už, 8 prieš, 6 susilaikė). Konkretūs reikalavimai ES šalyse statomų kelių infrastruktūrai bus ne privalomi, o rekomenduotini. Nors direktyva skirta „transeuropiniams“ (tarptautiniams) greitkeliams, ES šalys galės nutarti taikyti jos reikalavimus ir kitiems keliams. Valstybės turės perkelti direktyvos nuostatas į savo teisę per dvejus metus.
Per metus ES keliuose žūva apie 40 tūkst. žmonių. Europos Komisija teigia, kad pritaikius šios direktyvos rekomendacijas visiems tarptautiniams greitkeliams kasmet būtų išgelbėta daugiau kaip 600 gyvybių ir išvengta 7 tūkst. avarijų.
Helmuth MARKOV (GUE/NGL, DE) A6-0050/2008 Dėl kelių infrastruktūros saugos valdymo
Bendro sprendimo procedūra, pirmasis svarstymas.
Svarstymas: 2008-06-18.
Balsavimas: 2008-06-19 20080619IPR32289 Apie kelių eismo saugą ES
LT
1
PHOTO
20080618PHT32269.jpg
LT
2
LINK
http://ec.europa.eu/transport/roadsafety/index_lt.htm
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
