Parlamentarų dėmesys – Vakarų Balkanų ateičiai
Užsienio ryšiai
2011-04-15 - 15:20
ES institucijų vadovai ragina Vakarų Balkanų šalis netrypčioti vietoje „Europos Parlamentas ir toliau lieka stipriu europinės Vakarų Balkanų ateities rėmėju”, – pradėdamas tarpparlamentinį susitikimą dėl šio regiono perspektyvų kalbėjo EP pirmininkas Jerzy Buzek. ES institucijų vadovai bei parlamentarai aptarė Vakarų Balkanų šalių pažangą ir iki šiol neįveiktus iššūkius.
Potencialas dar neišnaudotas
„Regiono šalys susiduria su daugeliu bendrų iššūkių – būtinybe vykdyti teismų reformą, stiprinti kovą su nusikalstamumu ir korupcija, skatinti regiono šalių susitaikymą ir bendradarbiauti su Hagos tribunolu“, – kalbėjo EP vadovas Jerzy Buzek.
ES Tarybai pirmininkaujančios Vengrijos premjeras Viktor Orbán pabrėžė, kad regionas tapo ES šalių apsuptu anklavu, ir jei jo neintegruos ES, tuo pasirūpins kas nors kitas. Pasak jo, kultūriškai ir istoriškai margi Vakarų Balkanai turi didelį potencialą, tačiau privalo gerbti bendras europines vertybes.
Europos Komisijos pirmininkas J. M. Barroso teigė, kad Europos susivienijimas nebus baigtas tol, kol prie jos neprisijungs Vakarų Balkanų šalys. „Kiekvienos šalies ateitis – jos pačios rankose, stojimo procesas priklauso nuo reformų pažangos“, – sakė jis.
Neatlikti namų darbai
Patikinęs, kad Kroatija yra pasiryžusi remti kitas regiono šalis kelyje narystės link, Kroatijos parlamento pirmininkas Luka Bebić pabrėžė ragino stiprinti regioninį bendradarbiavimą ir plėtoti infrastruktūrą.
Helsinkio žmogaus teisių komiteto Serbijoje vadovė Sonja Biserko apgailestavo dėl lėtos regiono pažangos – kai kurių valstybių silpnumo ir etninės įtampos, lėto valstybės institucijų stiprinimo ir rinkos ekonomikos įsigalėjimo tempo.
Pasak jos, regiono politinis elitas nepasirengęs vykdyti reformas, jam trūksta politinės valios ir politinės kultūros. S. Biserko imtis radikalėjimo prevencijos, puoselėjant įstatymo viršenybės ir demokratijos idėjas.
Vengrijos parlamento pirmininkas László Kövér akcentavo kultūrinio bendradarbiavimo ir Vakarų Balkanų tautų susitaikymo svarbą.
Europarlamentarai ir nacionalinių parlamentų nariai taip pat skyrė dėmesio vizų režimo liberalizavimui, politinei aklavietei Bosnijoje ir Hercegovinoje, Kosovo pripažinimo ir BJR Makedonijos vardo klausimams.
20110408STO17340 Susitikimo dokumentai Pranešimas spaudai Vaizdo įrašas J. Buzeko pareiškimas
LT
1
PHOTO
20110412PHT17558.jpg
LT
2
LINK
/webnp/cms/lang/lt/pid/1549
LT
3
LINK
/lt/pressroom/content/20110414IPR17832/html/Broad-consensus-on-European-perspective-of-Western-Balkans
LT
4
LINK
/wps-europarl-internet/frd/vod/player?eventCode=20110413-1500-SPECIAL-UNKN&language=lt&byLeftMenu=researchotherevents&category=SPECIAL&format=wmv#anchor1
LT
5
LINK
/president/view/en/press/speeches/sp-2011/sp-2011-April/speeches-2011-April-4.html;jsessionid=CA48BE2AD61ADF8A4F16BB2298586CDC
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
