KLAUSIMAS ŽODŽIU H-0344/09
Vyriausybės valandai 2009 Spalio mėnesio sesijoje
pagal 116 Darbo tvarkos taisyklių straipsnį
pateikė
Rosa Estaràs Ferragut
Komisijai
Tema: EB sutarties nuostatų, susijusių su atokiomis salomis, laikymasis
Amsterdamo sutarties 158 straipsnyje ir prie jos pridėtoje deklaracijoje Nr. 30 pripažįstama, kad salų regionai kenčia dėl struktūrinių su salų statusu susijusių trūkumų, kurių pastovumas stabdo jų ekonominę ir socialinę plėtrą. Taip pat numatomas poreikis Bendrijos teisės aktuose būtina atsižvelgti į šiuos trūkumus ir kad šiems regionams, reikėtų taikyti konkrečias palankias priemones, norint juos geriau integruoti į vidaus rinką sąžiningomis sąlygomis. Lisabonos sutartyje numatytos tos pačios nuostatos, kurios dar sustiprinamos teritorinę sanglaudą įtraukus kaip vieną iš pagrindinių tikslų.
Minėtasis 158 straipsnis beveik nebuvo taikomas ar plėtojamas. Reikia konkrečios integruotos politikos visos Europos lygiu, pagal kurią būtų sudarytos galimybės palengvinti su atokiomis salomis susijusius nepriteklius ir salų regionai būtų sulyginami su žemyniniais.
Kokių priemonių mano imtis Komisija įgyvendindama Amsterdamo sutarties 158 straipsnio nuostatas ir nuostatas, susijusių su atokiomis salomis, numatytas Lisabonos sutartyje, kai ši įsigalios?
