A7-0081/2009
3.12.2009
PRANEŠIMAS
dėl 2009 finansinių metų Europos Sąjungos taisomojo biudžeto projekto Nr. 10/2009, III skirsnis – Komisija
(16327/2009 – C7-0288/2009 – 2009/2185(BUD))
Biudžeto komitetas
Pranešėja:
Jutta Haug
PE 430.859v02-00
TURINYS
PASIŪLYMAS DĖL EUROPOS PARLAMENTO REZOLIUCIJOS.........................................3
AIŠKINAMOJI DALIS..............................................................................................................5
GALUTINIO BALSAVIMO KOMITETE REZULTATAI..........................................................8
PASIŪLYMAS DĖL EUROPOS PARLAMENTO REZOLIUCIJOS
dėl 2009 finansinių metų Europos Sąjungos taisomojo biudžeto projekto Nr.°10/2009, III skirsnis – Komisija
(16327/2009 – C7-0288/2009 – 2009/2185(BUD) )
Europos Parlamentas ,
– atsižvelgdamas į Sutarties dėl Europos Sąjungos veikimo 314 straipsnį,
– atsižvelgdamas į EB sutarties 272 straipsnį ir Euratomo sutarties 177 straipsnį,
– atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento
OL L 248, 2002 9 16, p. 1. , ypač į jo 37 ir 38 straipsnius,
– atsižvelgdamas į 2009 finansinių metų Europos Sąjungos bendrąjį biudžetą, galutinai patvirtintą 2008 m. gruodžio 18 d.
OL L 69, 2009 3 13. ,
– atsižvelgdamas į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo
OL C 139, 2006 6 14, p. 1. ,
– atsižvelgdamas į 2009 m. balandžio 2 d. trišaliame susitikime priimtą bendrą biudžeto valdymo institucijos pareiškimą dėl Europos ekonomikos atkūrimo plano finansavimo,
– atsižvelgdamas į 2009 finansinių metų Europos Sąjungos preliminarų taisomojo biudžeto projektą Nr. 10/2009, kurį Komisija pateikė 2009 m. spalio 27 d. ( SEC(2009)1464 ),
– atsižvelgdamas į 2009 m. lapkričio 11 d. Komisijos pasiūlymą dėl tolesnio preliminaraus taisomojo biudžeto projekto keitimo,
– atsižvelgdamas į 2009 m. lapkričio 18 d. taikinimo posėdžio rezultatus,
– atsižvelgdamas į Taisomojo biudžeto projektą Nr. 10/2009, kurį Taryba sudarė 2009 m. lapkričio 20 d. (16327/2009 – C7-0288/2009 ),
– atsižvelgdamas į Darbo tvarkos taisyklių 75 straipsnio b dalį ir 75 straipsnio e dalį,
– atsižvelgdamas į Biudžeto komiteto pranešimą ( A7-0081/2009 ),
A. kadangi Taisomojo biudžeto projektas Nr. 10/2009 apima šiuos punktus:
- peržiūrėjus nuosavų išteklių ir kitų pajamų prognozes, grynąjį prognozuojamų pajamų padidėjimą 478 700 000 EUR suma;
- atsižvelgus į asignavimų perskirstymus, kuriuos pasiūlyta atlikti kartu su vadinamuoju bendruoju perkėlimu (DEC 27/2009), 1a, 2, ir 4 išlaidų kategorijų biudžeto eilučių mokėjimų asignavimų sumažėjimą 2 768 700 000 EUR suma;
- įsipareigojimų asignavimų pagal 2 ir 5 išlaidų kategorijas sumažėjimą 359 000 000 EUR suma, dėl kurio padidėja atitinkama marža, kad būtų surasta dalis lėšų antrajai Europos ekonomikos atkūrimo plano (EEAP) daliai finansuoti,
B. kadangi 2009 m. lapkričio 11 d. Komisija informavo Parlamentą ir Tarybą, kad reikia tolesnių preliminaraus taisomojo biudžeto projekto patikslinimų, susijusių su:
- prognozuojamų pajamų padidėjimu;
- įsipareigojimų ir mokėjimų asignavimų pagal 2 išlaidų kategoriją, susijusią su Europos žemės ūkio garantijų fondu (EŽŪGF), sumažinimu;
- mokėjimų asignavimų pagal 2 išlaidų kategoriją, susijusią su Europos žemės ūkio fondu kaimo plėtrai (EŽŪFKP), sumažinimu,
C. kadangi 2009 m. lapkričio 18 d. taikinimo posėdyje sutarta priimti šį 2009 m. lapkričio 11 d. patikslintą taisomąjį biudžetą su daliniais pakeitimais, padarytais per minėtąjį taikinimo posėdį, pagal kuriuos numatomos šios papildomos sumos: 40 000 000 eurų iš II skirsnio (Taryba), 2 000 000 eurų iš VI skirsnio (Ekonomikos ir socialinių reikalų komitetas) ir 500 000 eurų iš VII skirsnio (Regionų komitetas),
D. kadangi pagal Taisomojo biudžeto projektą Nr. 10/2009 siekiama oficialiai įtraukti šį biudžeto pakeitimą į 2009 m. biudžetą,
1. patvirtina Taisomojo biudžeto projektą Nr. 10/2009 be pakeitimų;
2. paveda Pirmininkui perduoti šią rezoliuciją Tarybai ir Komisijai.
AIŠKINAMOJI DALIS
Pagal Finansinio reglamento 37 straipsnio 1 dalį, jei yra „neišvengiamų, išimtinių ar nenumatytų aplinkybių“, Komisija gali pateikti preliminarius taisomųjų biudžetų projektus.
Komisijos pasiūlymo turinys
PTBP Nr. 10/2009 apima tris pagrindinius punktus: grynąjį prognozuojamų pajamų padidėjimą, mokėjimų pagal 1a, 2 ir 4 išlaidų kategorijas sumažėjimą ir įsipareigojimų asignavimų pagal 2 ir 5 išlaidų kategorijas sumažėjimą.
1) Prognozuojamų pajamų padidėjimas
Peržiūrėjus nuosavų išteklių ir kitų pajamų prognozes pagal 2000 m. gegužės 22 d. Tarybos reglamento Nr. 1150/2000 16 straipsnį Komisija numato grynąjį prognozuojamų pajamų padidėjimą 478,7 mln. EUR suma. Komisija siūlo, kalbant apie PVM ir BNP nuosavų išteklių likučius, visų pirma mažinimą 949,3 mln. EUR suma. Šis mažinimas susijęs su biudžeto pajamų dalies 31 ir 32 skyriais. Komisija taip pat siūlo pajamų 12 skyriuje padidinti tradicinius nuosavus išteklius (TNI) 400 mln. EUR. Atsižvelgiant į sumas, kurios šiuo metų etapu jau yra gautos arba greičiausiai bus gautos, Komisija siūlo numatytą kitų pajamų sumą pakeisti grynąja 1 028 mln. EUR suma.
2) Mokėjimų pagal 1a, 2 ir 4 išlaidų kategorijas sumažėjimas
Atsižvelgusi į asignavimų perskirstymus, kuriuos pasiūlyta atlikti kartu su vadinamuoju bendruoju perkėlimu (DEC 27/2009), kurį Biudžeto komitetas priėmė lapkričio 5 d., Komisija numato mokėjimų asignavimų pagal 1a, 2, ir 4 išlaidų kategorijas sumažėjimą 2 768,7 mln. EUR suma.
2009 m. spalio 16 d. biudžeto vykdymo prognozėse Komisija pateikė informacijos apie nepakankamą mokėjimų asignavimų pagal šias tris išlaidų kategorijas panaudojimą.
Kalbant apie 1A išlaidų kategoriją pagrindinis mokėjimų asignavimų šaltinis yra lėšos, numatytos pagal bendrąsias mokslinių tyrimų ir technologijų plėtros programas (5 BP, 6 BP, 7 BP), visų pirma lėšos, kurias valdo Mokslinių tyrimų generalinis direktoratas ir Energetikos ir transporto generalinis direktoratas, ir pagal Konkurencingumo ir inovacijų bendrąją programą ir ankstesnes programas, visų pirma lėšos, kurias tvarko Įmonių ir pramonės generalinis direktoratas ir Ekonomikos ir finansų reikalų generalinis direktoratas. Prie bendrojo perkėlimo (Jungtinis tyrimų centras) prisidedama iš mokymosi visą gyvenimą programoms skirtų mokėjimų asignavimų, taip pat skirtų socialinės politikos darbotvarkei, transporto ir atominių elektrinių eksploatavimo nutraukimo sričių programoms finansuoti.
2 išlaidų kategorijos mokėjimų asignavimai, kuriems poveikį daro bendrasis perkėlimas, visų pirma yra Europos žemės ūkio fondo kaimo plėtros (EŽŪFKP) 2007–2013 m. programoms, Europos žemės ūkio orientavimo ir garantijų fondo (EŽŪOGF) 2000–2006 m. programoms ir Europos žuvininkystės fondui (EŽF) skirtos lėšos. Lėšomis, numatytomis pagal su žuvininkystės išteklių išsaugojimu, kontrole ir tarptautiniais susitarimais, gyvūnų ir augalų sveikata susijusius punktus ir pagal programą LIFE +, taip pat prisidedama prie geresnio įvairių biudžeto eilučių mokėjimų subalansavimo.
4 išlaidų kategorijos mokėjimų asignavimų perkėlimui naudojamos lėšos iš šių sektorių: Vystomojo bendradarbiavimo priemonė (VBP), Europos iniciatyva demokratijai ir žmogaus teisėms remti (angl. EIDHR), pasirengimo narystei pagalbos priemonė (IPA ir ankstesnės programos), visų pirma lėšos, kurias tvarko Plėtros generalinis direktoratas ir Žemės ūkio ir kaimo plėtros generalinis direktoratas, taip pat makrofinansinės paramos lėšos ir kitos 4 išlaidų kategorijos programos, kur reikia patikslinimo daugelyje biudžeto eilučių.
3) Įsipareigojimų asignavimų pagal 2 ir 5 išlaidų kategorijas sumažėjimas
Komisija siūlo 359 mln. EUR mažinti įsipareigojimų asignavimus, numatytus pagal 2 ir 5 išlaidų kategorijas, dėl to padidėtų atitinkama marža, o atsiradusias lėšas Komisija siūlo skirti antrajai Europos ekonomikos atkūrimo plano (EEAP) daliai finansuoti.
Tolesni PTBP Nr. 10/2009 patikslinimai (nuosavi ištekliai ir 2 išlaidų kategorija)
Lapkričio 11 d. Komisija informavo Biudžeto komiteto pirmininką ir pranešėją apie būtinybę papildomai numatyti kai kuriuos spalio 27 d. priimto PTBP Nr. 10/2009 2 išlaidų kategorijos patikslinimus, remiantis valstybių narių gauta nauja informacija apie prognozuojamas pajamas.
Šiuos pakeitimus galima apibendrinti taip:
Kalbant apie PVM pagrįstų ir BNP pagrįstų nuosavų išteklių balansą tiksli pajamų suma buvo nustatyta 1 386,4 mln. EUR. Atsižvelgdama į naujausius turimus duomenis apie gautas sumas Komisija siūlo tradicinius nuosavus išteklius (TNI) didinti papildoma 200 mln. EUR suma, dėl to TNI iš viso padidėtų 600 mln. EUR.
2 išlaidų kategorijoje Komisija į PTBP Nr. 10 įtraukia įsipareigojimų ir mokėjimų asignavimų, skirtų EŽŪOGF, mažinimą 135 mln. EUR ir atitinkamą pagal 2 išlaidų kategorijos viršutinę ribą nustatytos maržos didinimą. 2 išlaidų kategorijos viršutinės ribos padidinimas 135 mln. EUR turėtų būti panaudotas finansuojant dalį EEAP 2010 m. išlaidų. Pirmajame pasiūlyme dėl PTBP Nr. 10/2009 Komisija jau siūlė 2 išlaidų kategorijos maržą panaudoti EEAP finansavimui (359 mln. EUR, žr. 3 šio klausimo punktą).
Spalio 27 d. pateiktame pirmajame pasiūlyme dėl DFP peržiūros ir EEAP finansavimo trūko 393 mln. EUR, kad būtų galima padengti bendrą 2,4 mlrd. EUR sumą, kurią reikia skirti EEAP. Dabar, po šio PTBP Nr. 10/2009 pakeitimo, suma, kurią vis dar reikia rasti EEAP energetikos projektų finansavimui, sudaro 258 mln. EUR.
Be to, Komisija numato mokėjimų asignavimų, skirtų EŽŪFKP, sumažinimą 1,65 mlrd. EUR, dėl nepakankamo kaimo plėtros programoms 2007–2013 m. skirtų mokėjimų asignavimų įvykdymo.
Dėl mokėjimų asignavimų mažinimo ir su pajamomis susijusių patikslinimų, pasiūlytų PTBP Nr. 10/2009, 3 445,3 mln. EUR sumažėja valstybių narių BNP pagrįsti įnašai į 2009 m. biudžetą. Šis skaičius susidaro dėl išlaidų sumažinimo 3 203,7 mln. EUR (palyginus su pradine 2 768,7 mln. EUR suma) ir pajamų padidinimo 241,6 mln. EUR (palyginus su 478,7 mln. EUR pradiniame taisomajame biudžete).
Pranešėjos nuomonė
Pranešėja mano, kad derybų dėl PTBP Nr. 10/2009 ir jo priėmimo klausimas turi būti sprendžiamas atliekant DFP peržiūrą ir sprendžiant EEAP finansavimo problemą, nes tai tarpusavyje susiję klausimai.
Atsižvelgdama į mokėjimų sumažinimą, pranešėja griežtai kritikuoja mokėjimų, numatytų pagal 1a, 2 ir 4 išlaidų kategorijas, sumažinimą ir primena, kad mokėjimų asignavimų pagal 1a išlaidų kategoriją didinimas buvo vienas iš prioritetų sudarant 2009 m. biudžetą.
Galima manyti, kad Komisija, vėliau pagrįsdama mokėjimų mažinimą, neatsižvelgia į biudžeto valdymo institucijos sprendimą biudžeto sudarymo procedūros metu nustatyti didesnius mokėjimų asignavimus negu PBP. Komisija turėtų stengtis geriau įgyvendinti biudžeto valdymo institucijos sprendimą.
Pranešėja primena, kad Komisijos pateikiamas mokėjimų asignavimų mažinimo pagrindas dažniausiai yra tai, kad biudžeto sudarymo procedūros metu biudžeto valdymo institucija nustato didesnius mokėjimų asignavimus negu PBP. Galima manyti, kad taip teigdama Komisija neatsižvelgia į biudžeto valdymo institucijos sprendimą ir kad Komisija turėtų stengtis geriau įgyvendinti biudžeto valdymo institucijos sprendimus.
Kita dažnai minima mokėjimų mažinimo pateisinimo priežastis yra su jų įvykdymo procedūra susiję vėlavimai, todėl pranešėja mano, kad siekiant palengvinti išlaidų vykdymą Komisija turėtų supaprastinti procedūras.
Pranešėja neprieštarauja nepanaudotų įsipareigojimų, numatytų pagal 2 ir 5 išlaidų kategorijas, mažinimui, šie įsipareigojimai turi būti skirti antrojo EEAP etapo finansavimui. Pranešėja teigiamai vertina lapkričio 18 d. taikinimo posėdžio rezultatus. Europos ekonomikos atkūrimo planas galėtų būti finansuojamas ne tik panaudojant nepanaudotas maržas, bet taip pat taikant lankstumo priemonę, kaip 2009 m. balandžio 2 d. pareiškime dėl Europos ekonomikos atkūrimo plano finansavimo reikalavo biudžeto valdymo institucija.
Pranešėja siūlo priimti siūlomą Taisomojo biudžeto projektą Nr. 10/2009.
GALUTINIO BALSAVIMO KOMITETE REZULTATAI
Priėmimo data
2.12.2009
Galutinio balsavimo rezultatai
+:
–:
0:
30
1
0
Posėdyje per galutinį balsavimą dalyvavę nariai
Damien Abad, Marta Andreasen, Francesca Balzani, Reimer Böge, Giovanni Collino, Andrea Cozzolino, Jean-Luc Dehaene, Göran Färm, José Manuel Fernandes, Eider Gardiazábal Rubial, Salvador Garriga Polledo, Jens Geier, Ivars Godmanis, Ingeborg Gräßle, Carl Haglund, Jiří Havel, Sidonia Elżbieta Jędrzejewska, Anne E. Jensen, Ivailo Kalfin, Sergej Kozlík, Alain Lamassoure, Janusz Lewandowski, Barbara Matera, Claudio Morganti, László Surján, Angelika Werthmann
Posėdyje per galutinį balsavimą dalyvavęs (-ę) pavaduojantis (-ys) narys (-iai)
Constanze Angela Krehl, Giovanni La Via, Paul Rübig, Peter Šťastný, Derek Vaughan
