EP pirmininkas Europos Vadovų Tarybos susitikime
Institucijos
2007-06-21 - 13:38
Europos vadovų susitikimai: čia priimami ES ateitį lemiantys sprendimai
Europos Parlamento pirmininkas tampa vis svarbesne figūra Europos Vadovų Tarybos susitikimuose. Prieš šiandien prasidedantį istorinį 27 ES vadovų susitikimą, H.-G. Pöttering perduos jiems Europos Parlamento raginimą pasiekti susitarimą vardan demokratiškesnės, skaidresnės ir sugebančios funkcionuoti Europos. H.-G. Pöttering teigimu, bet koks šių vertybių neužtikrinantis susitarimas būtų nepriimtinas.
Anot Europos Parlamento pirmininko, laiku nesugebėjus susitarti dėl institucinės ateities, „ES patektų į didelę krizę“.
Didėjantis Parlamento indėlis
EP vaidmuo europinėje politikoje nuolatos auga. Buvęs Europos Parlamento pirmininkas Barón Crespo teigia, jog dalyvaudamas Europos Vadovų Tarybos susitikime 1989 m. gruodį pasijuto kalbantis panašiai į Senatą su Teismu apjungiančiai institucijai. 2002-2004 m. vadovavęs Parlamentui Pat Cox teigia, jog nors dėl pasirinktų Europos Vadovų Tarybos darbo metodų Europos Parlamento vaidmuo joje būdavo ribotas, bet apčiuopiamas.
Vienintelę tiesiogiai renkamą ES instituciją atstovaujantis EP pirmininkas susitikime privalo atspindėti viso Parlamento poziciją. Ji atskleidžiama plenarinėse sesijose vykstančiuose diskusijose, tuo tarpu skirtingų politinių frakcijų pozicijas pirmininkas išsiaiškina susitikdamas su jų atstovais. ES pirmininkaujančios šalies pasiūlymus dėl vadovų susitikimo išvadų gauna ir į juos reaguoja ne tik 27 sostinės, bet ir Europos Parlamentas: EP pirmininkas dalyvauja diskusijose bei dvišaliuose susitikimuose su ES šalių vadovais.
Birželio 21-22 d. vykstančiame „Viršūnių susitikime“ H.-G. Pöttering vadovausis birželio 7 d. Parlamento priimta rezoliucija dėl konstitucinio proceso gairių bei susitikimų su nacionalinių parlamentų nariais išvadomis. Pasak jo, šiuo metu turimi instrumentai neleidžia ES veikti efektyviai. Prisimindamas dalyvavimą kovą vykusiame vadovų susitikime, EP pirmininkas džiaugėsi, jog ES šalių lyderiai atidžiai klausėsi kone 500 mln. žmonių atstovaujančios institucijos pozicijos.
Dienos ir naktys vadovų susitikime
Kaip atrodo iki vėlyvos nakties „Justus Lipsius“ pastate vykstantys ES vadovų susitikimo užkulisiai? Pažvelkime į intensyvią Europos Parlamento pirmininko darbotvarkę kovo mėnesį vykusio ES Vadovų Tarybos susitikimo metu.
45 min. pokalbis su Lenkijos prezidentu Lechu Kaczyńskiu dėl konstitucinės ateities, interviu Lenkijos žiniasklaidai;
Tradicinis „politinių šeimų“ susitikimas su Europos liaudies partijos (krikščionių demokratų) ir Europos demokratų politinei jėgai priklausančiais ES šalių premjerais ir opozicijos lyderiais;
20 min. kalba ES valstybių vadovams. Dvi savaites rengtas tekstas iš anksto išverčiamas į 22 oficialias kalbas. Spaudos konferencija.
Vakarienė su 27 ES lyderiais ir Europos Komisijos pirmininku. Sėdėdamas šalia A. Merkel ir Ž. Širako, H.-G. Pöttering turėjo puikią galimybę išdėstyti Europos Parlamento poziciją.
Žinoma, tobulėjant technologijoms vis daugiau klausimų aptariama pasinaudojant telekomunikacijos priemonėmis, tačiau niekas negali atstoti ES ateitį lemiančių politikų susitikimų, kurie vyksta akis į akį.
20070615STO07889 EP pirmininko svetainė Rezoliucija dėl ES konstitucinio proceso gairių Kur link žengia Europa? Berlyno deklaracija Visų Europos Vadovų Tarybos susitikimų išvados Tiesioginė susitikimo transliacija
LT
1
PHOTO
20070620PHT08121.jpg
LT
2
LINK
/president/defaulten.htm
LT
5
LINK
http://www.eu2007.de/en/About_the_EU/Constitutional_Treaty/BerlinerErklaerung.html
LT
6
LINK
http://www.consilium.europa.eu/cms3_fo/showPage.asp?id=432&lang=lt&mode=g
LT
7
LINK
http://stream.eu2007.de/EUDE1
-//EP//TEXT TA P6-TA-2007-0234 0 NOT XML V0//LT
-//EP//TEXT IM-PRESS 20070521STO06816 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
