A. Šemetos atsakymas Komisijos vardu
(2011 m. rugpjūčio 8 d.)
Toliau nurodytą informaciją Komisija gavo iš OLAF.
Kaip minėjo gerbiamas Europos Parlamento narys, OLAF vykdomos de minimis politikos tikslas – užtikrinti, kad OLAF daugiausia dėmesio ir išteklių skirtų rimtesnėms ir sudetingesnėms byloms.
De minimis kriterijai reiškia orientacines finansines ribas, taikomas visoms tarnybos veiklos sritims ir nustatytas bei stebimas pagal OLAF valdymo planą: šiuo metu muitinių, cigarečių ir prekybos srityje riba yra 1 mln. eurų; SAPARD srityje – 100 000 eurų, žemės ūkio ir kitų fondų srityje – 250 000 eurų. Kalbant apie tiesiogines išlaidas ir išorės pagalbą, dabartinė riba yra 50 000 eurų; vidaus tyrimams iki šiol nustatyta riba – 1 000 eurų Ši riba šiuo metu peržiūrima. . Žodis „orientacinės“ reiškia, kad šios finansinės ribos taikomos lanksčiai, atsižvelgiant į kitus veiklos prioritetus (politinius prioritetus, geografines zonas, kuriose kyla tam tikri pavojai ir pan.).
Vykdant vidaus tyrimus taikoma visiško nepakantumo politika ir bylos, kurių nenagrinėja OLAF, perduodamos kompetentingesnėms institucijoms. Komisijoje OLAF ir IDOC Komisijos Tyrimų ir drausmės tarnyba. yra aiškiai pasidalijusios kompetencijos sritis, taigi ši politika įgyvendinama sklandžiai. Kalbant apie išorės tyrimus, bylos, kurioms netaikoma OLAF de minimis politika, perduodamos kompetentingoms valstybių narių institucijoms.
Pradėjus taikyti šią politiką pavyko žmogiškuosius išteklius nukreipti prie svarbesnių bylų ir susigrąžinti kuo daugiau iš ES biudžeto netinkamai išleistų lėšų. Be to, reikėtų pabrėžti, kad OLAF naujasis generalinis direktorius šiuo metu vykdo OLAF organizavimo ir tyrimo procedūrų vidaus peržiūrą. Vienas restruktūrizacijos tikslų – labiau racionalizuoti ir veiksmingiau valdyti pradedamus tyrimus, pagerinti bylų atranką ir taip užtikrinti, kad OLAF geriau atliktų tyrimų funkciją.
