Ant kortos – Europos futbolas
Sportas
2007-01-29 - 18:56
ES diskutuoja dėl Europos futbolo ateities
Futbolas turi daug veidų. Tai ne tik sportas, aistra, verslas ir šou. Jis susijęs ne tik su šlove ir mada, bet ir pagarba: juk futbolas verčia sirgti už jūsų mėgstamoje komandoje žaidžiančius užsieniečius. Deja futbole, kaip ir gyvenime, ne visuomet pabėgsi nuo prievartos, rasizmo, komercializavimo ir skaidrumo stokos. Parlamentui diskutuojant dėl to, kaip reglamentuoti Europos futbolą, skaitykite mūsų svetainėje publikuojamą straipsnių šia tema seriją.
Daugelis žaidėjų, klubų vadovų, Europos futbolo organizacijų bei EP narių mano, jog dėl didelių pinigų, o tai pat aiškių taisyklių stokos „Europos futbolo modeliui“ gresia išnykimas. Daugelis suinteresuotų pusių, dalyvavusių pernai Parlamente organizuotuose svarstymuose, sutarė: profesionalus futbolas nusipelno jį reglamentuojančio europinio teisės akto.
Naujuoju UEFA prezidentu tapęs buvęs futbolininkas Michel Platini pažadėjo „ginti žaidimą“ ir pareiškė tikįs, kad ES politikai sukurs teisinius sporto apsaugos metmenis.
UAB „Futbolas“?
Futbolas – milžiniškas verslas, kasmet gaminantis ne tik milijardus eurų, bet ir kuriantis korupcijos skandalus, išpūstus futbolo žvaigždžių atlyginimus, didinantis futbolo milžinų ir nedidelių klubų atotrūkį, lėšų jauniesiems futbolininkams stygių. Pridėjus rasizmą ir prievartą aikštelėje ir už jos ribų, ES futbolo padėtis džiugina dar mažiau.
Europiniai teisės aktai nereglamentuoja sporto, tačiau kai kurie jo aspektai buvo paliesti Europos Teisingumo Teismo nutartyje Bosmano byloje, palengvinusioje „laisvą žaidėjų judėjimą“ Europoje. Abejonių dėl to, kad būtina stiprinti teisinį tikrumą nekyla: dėl to sutaria UEFA, aštuoniolikos didžiųjų ES futbolo klubų asociacija G-14 bei didelė dalis ES sprendimų priėmėjų. Šią savaitę EP kultūros bei piliečių laisvių komitetai balsuoja dėl pranešimų futbolo srityje.
Naujos ekonominės ir teisinės žaidimo taisyklės
Remdamasi pernai pristatyta Nepriklausoma Europos sporto analize, Europos Komisija metų viduryje paskelbs Baltąją knygą dėl sporto. Europos Parlamentas, kuriame veikia 40 narių jungianti tarpfrakcinė sporto bei neformali „Futbolo draugų“ grupė, savo nuomonę šiuo klausimu pateiks jau netrukus.
Šiandien Kultūros komitete patvirtintas Belgijos krikdemo Ivo Belet pranešimas dėl profesionalaus futbolo – jis turėtų pasiekti plenarinę sesiją kovo mėnesį. Deputatai nekuria naujų futbolo žaidimo taisyklių – jie siekia apibrėžti ekonominius ir teisinius žaidimo metmenis. Tuo tarpu vasario 1 d. Piliečių laisvių komitetas nagrinės Europos vieningųjų kairiųjų frakcijos nario iš Italijos Giusto Catania pranešią dėl saugumo futbolo rungtynėse
Anot „Futbolo draugų“ grupės pirmininko, savaitgaliais tebeteisėjaujančio Jungtinės Karalystės konservatoriaus Christopher Heaton-Harris, politikai privalo mąstyti ne tik apie aukščiausio lygio futbolą. Pasak jo, futbolas yra daugeliui mažų bendruomenių svarbus socialinis ir kultūrinis reiškinys – privalome išsaugoti jo šaknis, net jei, kaip sako jis, kai kurie politikai turi interesų dideliuose klubuose.
Laukite tęsinio...
Tai pirmasis šių metų straipsnis apie futbolą ir politiką. Diskusijos šia tema tęsis tolimesniuose straipsniuose:
Ar futbolas toks pats verslas, kaip ir kiti?
Futbolas ir pinigai: skaidrumo paieškos
Futbolo rungtynių televizijos transliacijų teisės: didesnė konkurencija – didesnis pasirinkimas?
Jaunieji futbolininkai
20070129STO02479 Ką bendra turi futbolas ir politika? Futbolas – ne tik gražus žaidimas Nepriklausoma Europos sporto analizė Pranešimo dėl profesionalaus futbolo ateities Europoje projektas UEFA
LT
1
PHOTO
20070129PHT02488.jpg
LT
4
LINK
http://www.independentfootballreview.com/doc/Executive_Summary/IESR_Executive_Summary_lt.pdf
LT
5
LINK
/meetdocs/2004_2009/documents/pr/631/631110/631110lt.pdf
LT
6
LINK
http://www.uefa.com/
-//EP//TEXT IM-PRESS 20060609STO08835 0 NOT XML V0//LT
-//EP//TEXT IM-PRESS 20060504STO07872 0 NOT XML V0//LT
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
